Ras Online - ހިޔާ އެއްބަސްވުންތަކުގައި ސޮއިކުރުން ދެންކުރިއަށްދާނީ އާދިއްތަ ދުވަހުން ފެށިގެން\nހިޔާ އެއްބަސްވުންތަކުގައި ސޮއިކުރުން ދެންކުރިއަށްދާނީ އާދިއްތަ ދުވަހުން ފެށިގެން\nއަހުމަދު ޝާހް 21 ޖުލައި 2021 - 17:38\nހިޔާ ފްލެޓްތައް | ރަސް ފޮޓޯ: ޝާހް\n"ހިޔާ" އެއްބަސްވުންތަކުގައި ސޮއި ކުރުމުގެ މަސައްކަތް ދެން ކުރިއަށް ގެންދާނީ އަންނަ އާދިއްތަ ދުވަހުން ފެށިގެން ކަމަށް ހައުސިން ޑިވެލޮޕްމަންޓު ކޯޕަރޭޝަން (އެޗްޑީސީ) އިން ބުނެފިއެވެ.\nއެޗްޑީސީން މިއަދު ނެރެފައިވާ ބަޔާނެއްގައި ބުނެފައި ވަނީ، ހިޔާފުލެޓު ލިބިފައިވާ ފަރާތްކާއި އެކު މިމަހުގެ 24 ވަނަ ދުވަހު އެއްބަސްވުމުގައި ސޮއި ކުރުން ކުރިއަށް ގެންދިއުމަށް ތާވަލުކުރެވިފައިވީނަމަވެސް އަޟްހާ ޢީދަށް ފަހު ދެން އެއްބަސްވުމުގައި ސޮއިކުރަން ފަށާނީ މިމަހު 25 ވަނަ ދުވަހުން ފެށިގެން ކަމަށެވެ.\nއަދި ތާވަލުކުރެވިފައިވާ ފަދައިން މިމަހުގެ 24 ވަނަ ދުވަހު އެއްބަސްވުމުގައި ސޮއި ކުރުން ކުރިއަށް ނުގެންދިޔަ ނަމަވެސް، އެއްބަސްވުމުގައި ސޮއިކުރުމުގެ ކަންތައްތައް ކުރިއަށް ގެންދާނީ މީގެ ކުރިންވެސް އިއުލާނު ކުރެވިފައިވާ ފަދައިން ޓަވަރު ތަރުތީބުން ކަމުގައި އެޗްޑީސީން ވަނީ ބުނެފައެވެ.\nއެޗްޑީސީން ބުނީ ހުރިހާ ޓަވަރެއްގެ އެއްބަސްވުމުގައި ސޮއިކުރުމަށް ވަކި ތާރީހެއް ކަނޑައެޅިފައިވީ ނަމަވެސް އެއްބަސްވުމުގައި ސޮއިކުރުމަށް ފުރުސަތު ދޭނީ އޮންލައިން ޕޯޓަލްގެ ޒަރިއްޔާއިންނާއި އެކޯޕަރޭޝަނަށް މައުލޫމާތު ފޯމު ހުށަހަޅާ މީހުންގެ ތެރެއިން މައުލޫމާތުތައް ކަށަވަރުކުރުމަށްފަހު ސޮއިކުރަން ތާވަލުކޮށް އެޗްޑީސީން އިއުލާނުކުރާ މީހުންނަށް ކަމަށެވެ.\nފްލެޓްތަކުގެ އެއްބަސްވުމުގައި ސޮއި ކުރުން ކުރިއަށް ގެންދަނީ ހުޅުމާލެ ހުރަވީ ސްކޫލު ހޯލްގައެވެ. ހިޔާ މަޝްރޫޢުގެ ފްލެޓްތައް ލިބުނު ފަރާތްތަކާއެކު އެއްބަސްވުންތަކުގައި ސޮއިކުރަމުން ގެންދާއިރު، އެޗްޑީސީން ނިންމާފައިވަނީ ފިނިޝިން މަސައްކަތް ނިންމާ މުއްދަތުގައި ފްލެޓުތަކުގެ ކުލި ނުނެގުމަށެވެ. އެމަސައްކަތް ނިންމުމަށް އެޗްޑީސީން ދީފައިވަނީ3މަސްދުވަހެވެ. އެހެން ނަމަވެސް ފްލެޓު ލިބުނު ފަރާތްތަކުން ދަނީ އެ މުއްދަތު އިތުރުކޮށްދިނުމަށް އެދެމުންނެވެ.


Kuran Heyo Nuvaa Varuge Vaahaka Dhakkaa Iru Visnan Jehe: Raees Nasheed - Vaguthu\nކުރަން ހެޔޮ ނުވާވަރުގެ ވާހަކަ ދައްކާއިރު ވިސްނަން ޖެހޭ: ރައީސް ނަޝީދު\n1 އަހަރު ކުރިން ( އޮކްޓޯބަރ 26, 2020 )\nރައްޔިތުންގެ މަޖިލީހުގެ ރައީސް މުހައްމަދު ނަޝީދު ފޮޓޯ: މަޖިލީސް\nރާއްޖޭގެ ރައްޔިތުންގެ ކައިރީގައި ސިޔާސީ އެކިއެކި ބޭފުޅުން ކުރަން ހެޔޮ ނުވާ ވަރުގެ ވާހަކަ ދެއްކެވުމުގެ ކުރިން ވިސްނަވަން ޖެހޭ ކަމަށް ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nނަޝީދު އެގޮތަށް ވިދާޅުވީ، ކ. ކާށިދޫ އާއި ކ.ގާފަރާއި މާލެއާ ދެމެދު ކޭބަލް ކާރު އަޅައިގެން ދަތުރު ކުރެވޭ ގޮތް ހެދުމަކީ ކުރެވޭނެ ކަމެއް ނޫން ކަމަށް ހައުސިން މިނިސްޓަރު މުހައްމަދު އަސްލަމް މަޖިލިހުގައި ވިދާޅުވެފައިވަނިކޮށެވެ. ތިން ރަށުގެ މެދުގައި ކޭބަލް ކާރުގެ ދަތުރުފަތުރުގެ ނިޒާމެއް ގާއިމް ކުރުމަކީ ޑީއާރުޕީގެ ލީޑަރު އަދި ރައްޔިތުންގެ މަޖިލިހުގެ ކާށިދޫ ދާއިރާގެ މެންބަރު އަބްދުﷲ ޖާބިރުގެ ވައުދެކެވެ.\nއަސްލަމް ދެއްވި ޖަވާބާ ގުޅިގެން މަޖިލިހުގެ ރިޔާސަތުގައި އިންނެވި ނަޝީދު ވިދާޅުވީ ކޮންމެ ރަށަކީ ގައުމެއްގެ ގޮތުގައި ސިފަވާ ގޮތަށް ހުރިހާ ހިދުމަތެއް ލިބޭ ރަށަކަށް ހެދުމަކީ ދިވެހިންގެ ވިސްނުމެއް އަދި ތަސައްވުރެއް ކަމަށެވެ. އެކަމަކު، ސިޔާސީ ބޭފުޅުން އެކިއެކި ވާހަކަ ދައްކަވާ އިރު، ކުރަން ހެޔޮ ވާވަރުގެ ވާހަކަ އާއި ކުރަން ހެޔޮ ނުވާ ވަރުގެ ކަންކަމުގެ ވާހަކަ ދައްކަވާ އިރު ވިސްނާލަން ޖެހޭ ކަމަށް ނަޝީދު ވިދާޅުވިއެވެ.\n"ވާން ހުރި ކަންކަމާއި ކުރަން ހެޔޮވާ ވަރު ކަންކަމާއި ކުރަން ހެޔޮ ނުވާ ވަރުގެ ކަންކަން އަޅުގަނޑުމެން ސިޔާސީ މީހުންގެ ގޮތުގައި ތިބެ ދައްކާ އިރު އެކަންކަމާ ގުޅޭ ގޮތުން ވިސްނާލުމަށް (އެދެން)،" މެމްބަރުންނަށް ނަސޭހަތް ދެއްވަމުން ނަޝީދު ވިދާޅުވިއެވެ.\nނަޝީދު ވިދާޅުވި ގޮތުގައި ފުރަތަމަ ރަށެއްގައި ނަމަ، އަޅާނީ އެއް ގަމު ތޮއްޓެވެ. އޭގެ ފަހުގައި ބަނދަރާއި މަގުތަކާއި ފެނާއި ނަރުދަމާގެ ނިޒާމެއް ގާއިމު ކުރާކަން އެމަނިކުފާނު ފާހަގަކުރެއްވިއެވެ.\nއަދި ދިވެހިންގެ އުންމީދަކީ އެކިއެކި ރަށްރަށުގައި ބޮޑެތި އުމްރާނީ މަސައްކަތްތަކެއް ހިންގުން ކަމަށް ނަޝީދު ވިދާޅުވިއެވެ.\nއަސްލަމް ވިދާޅުވީ ކާށިދޫއިން އެއްވެސް ރަށަކާ ދެމެދު ދަތުރު ކުރެވޭ ގޮތަށް ކޭބަލް ކާރު އެޅުމަކީ ދެމެހެއްޓެނިވި ކަމެއް ނޫން ކަމަށެވެ. ވަޒީރެއްގެ ހައިސިއްޔަތުން މިފަދަ މަސައްކަތަކީ ކުރެވޭ ވަރުގެ މަސައްކަތެއް ނޫން ކަން ރައްޔިތުންނަށް ސާފުކޮށް ބުނެދޭން ބޭނުންވާ ކަމަށް އަސްލަމް ވިދާޅުވިއެވެ.\n"ދިވެހި ރައްޔިތުންނަށް ވަރަށް ސާފުކޮށް އެނގެން ޖެހޭ. މި ޒާތުގެ ކަންކަމަކީ ވާނެ ކަންކަމެއް ނޫން ކަން. އަޅުގަނޑު ގަބޫލެއް ނުކުރަން މިއީ ވާނެ ވަރުގެ ކަމެއް ކަމަކަށް ވެސް. އަދި މިއީ ކުރަން ހެޔޮ ވާ ވަރުގެ ކަމެއް ވެސް ނޫން." އަސްލަމް ވިދާޅުވިއެވެ.\nއެޗްއާރުސީއެމްގެ ރައީސަށް މުނާ، ނައިބަކަށް އަދުހަމް އައްޔަން ކުރަން ރުހުން ދީފި\nހުއްދަ ނެތި ދިރިއުޅެން ކުއްޔަށް ތަންތަން ދޫކުރުން މަނާ ކުރާ ބިލު ފާސްކޮށްފި\nއޮކްޓޯބަރ 26, 2020 12:13\nނަސީދު ރައިތުން ގުބޯނަހަދަބަޅާށެ ނަސީދު.ގެކައިރިންްްދަސް ކޮށްގެން ތިފިކުގެމީހުން ރައިތުން ގުބޯހަދަނީ ޔަﷲ އެނުބައި ބައިގަޑް ކަރިިން އަޅަމެން ސަ ލލާމަތްކުރަވާދޭ ޔަﷲ\nއޮކްޓޯބަރ 26, 2020 12:16\nތަޅާނެކުދިންކޮޅެއް ގޯދައިގެން ފުލުހުންނާތަޅަންގޮވުން އޯކޭތޯ ނަސީދު ކޮންމެފަދަ ވާހަކައެއް ދެއްކުން އޯކޯއެއްނޫން\nއޮކްޓޯބަރ 26, 2020 12:53\nކުރަން ހެޔޮވާވަރު ކަންކަމާ ނުކުރޭވަރުގެ ކަންކަން މީމުޅިން ދޭއްޗެއް...ނަޝީދޫ...އަސްލަމް ބުނީމަ ވާނެ ޖާބިރުބުނީމަ ނުވާނެ..އަސްލަމަަކަށް ހެލިކޮޕްޓަރެއް ނުގަނެވޭނެ.އެކަމު ޖާބެ އެއޮތީ ހެލިކޮތަޅު ބައްލަވައިގެންފައި...ދެންނަޝިދު ބހެއްބުނެބަލަ މިކަމަށް\nއޮކްޓޯބަރ 26, 2020 13:13\nކުރަން ހެޔޮނުވާ ވަރުގެ ކަމަކީ މީނާ ދައްކާ ވާހަކަ ގަބޫލު ކުރުން.\nއޮކްޓޯބަރ 26, 2020 13:14\nބުރިޖު އަޅަން ލާރި ހޯދާނީ ކިހިނެށް\nއޮކްޓޯބަރ 26, 2020 13:29\nބްރިޖް ފެނޭތަ؟ ކައޭ ބުނި އެކަމެއްވެސް ނުވާ ނެއޭ.\nއޮކްޓޯބަރ 26, 2020 14:38\nނަޝީދު މަނިކުފާނު ހިތައް އެރިހާ އެއްޗެއްގޮވާ ނަގަނީ ކީތްވެ ކަލޭ ކީތްވެ ޗައިނާއޭ ކިޔާގެން ބުހުތާނު ދޮގުހަދަނީ ކަލޭ ކީތްވެ ފަތްޔާޒުއޭ ކިޔާގެން ބުހުތާނު ދޮގުހަދަނީ ކަލެޔަކީ މިހާރު ރައްޔަތުން ކުރިމަތީގަ އަގެއް ހުރި މީހެއްނޫން\nއޮކްޓޯބަރ 26, 2020 14:48\nބޯން ވާނެ ބޮވެން ވާނެ ،24 ގަޑިއި ރު ހަމާއިގެ ތިބޭކަށް ނުޖެހޭ މިހުއްނަނީ މީހުން ރައްޔިތުން ކާ ރީ މިޒާތުގެ ވާހަކަ ދެއަކުން އޯކޭ ދޯ\nއޮކްޓޯބަރ 26, 2020 17:01\nރައްޔިތުންނަށް ސަރުކާރުން ގާއިމް ކޮށްދޭންޖެހޭ ކަންކަން ގާނޫނުއަސާސީގަ ލިޔެވިފައިވައިރު އެކަންކަން ނުކޮށް ވަކިބަޔަކަށް މަންފާލިބޭ ކަންކަން ކުރާކަށް ގާނޫނުއަސާސީ ހުއްދަ ނުކުރޭ.\nއޮކްޓޯބަރ 26, 2020 17:03\nނަސީދު ތިޔަ ވާހަކަ ނުދައްކާ ގާނޫނުއަސާސީގަ ރައްޔިތުންނަށް ފޯރުކޮށްދޭންޖެހޭ ިދުމަތްތައް ކަނޑައެޅިފައިވާއިރު އެކަންކަން ނުކޮށް 18.5 ބިލިއަންގެ ދަރަނި3އަހަރުތެރެ ނަންގަވައިގެން ކުރެއްވީ ކޮންކަމެއް؟\nއޮކްޓޯބަރ 26, 2020 17:33\nޑިދިވެހިން ނޫޅޭ ކޮންމެ ރަށަކީ ވަކި ގައުމެއްގޮތުގަައި ދެކިގެން ތަރައްގީކުރާކަށް. ޚކަލޭމެން ތިއުޅެނީ މާލެއަކީ ވަކި ގައުމެއްކަމަށް ދެކިގެން މުޅި ބަޖެޓު މާލެތަރައްގީކުރަން ހޭދަކުރަނީ. އަހަރަމެނ މިމަސައްކަތްކުރަނީ ބޭސިކް ނެސެސިޓިސް ހޯދަން. ދެން ކީއްކުރަން ކޮންމެ ރަށެއް ގައުމެއް ވަރަށް ތަރައްގީކުރަން އަހަރަމެން ވިސްނަންވީ\nއޮކްޓޯބަރ 26, 2020 17:37\nގާފަރު ފަރުގާ ބުރަފަތި ޖަހައިގެން މުޅި އަތޮޅަށް ކަރަންޓް\nދޭން ބުނީ ކެނެރީގެ ނަޝީދު އެވައުދު ނުފުއްދީ ކީއްވެ\nމުޅި ދުނިޔެއަށް އިޢުލާން ކުރި ހަނދާން އެބަހުރިތަ\nއޮކްޓޯބަރ 26, 2020 17:51\nކުރަން ހެޔޮ ނުވާވަރުގެ ވާހަކަ ދައްކާއިރު ވިސްނަން ޖެހެޔޭ މިހަރަމޮޔަޔާ ، ކަލޭ ހެޔޮދޯ ކުރަން ހެޔޮ ނުވާވަރު ކަން ކަން މީހުން ނުރިމަތީ ކުރިޔަސް އެ އޯކޭ ދޯ...؟؟؟\nއޮކްޓޯބަރ 26, 2020 23:57\nކުރަންހެޔޮވާވަރު ކަމެއް ފާހާނާއަށް ޕުއްޕުލުން ކުރަންހެޔޮނުވާނެކަމެއް ﷲ ގެ ރަސޫލާއަށް ހަޖޫޖެހުން މިކަލޭގެޔަށް ހެޔޮކަމަކާ ނުބައިކަމެއް އެބައެނގޭބާ ބޯގޮސް ނަމްބަރވަން އިންދަވާލްޑު.


Adheeb ge drama mi vaguthah nimijje, dhen othee? | Mihaaru\nގޭ ބަންދުގައި ކުރިން ހުންނެވުމަށް ފަހު، ކަރެކްޝަންސް އޮފިސަރުންގެ ބެލުމުގެ ދަށުން އަދީބު އަނބުރާ ޖަލަށް ގެންދަނީ-- މިހާރު ފައިލް ފޮޓޯ: ނިޝާން އަލީ\n03 އޯގަސްޓް 2019 - 09:41 31 comments\nއަދީބު ހައްޔަރުކޮށްގެން ބެހެއްޓޭނެ އެއްވެސް ހެއްކެއް އޭނާއާ ދެކޮޅަށް ނެތީ ހެއްޔެވެ؟ ކޯޓުތަކުގައި އަދިވެސް އޭނާގެ ބާރު އޮތީ ހެއްޔެވެ؟ ސަރުކާރުން ހަގީގަތުގައި ވެސް އަދީބު ދޫކޮށްލާފައި ބަހައްޓަން ބޭނުންވަނީ ހެއްޔެވެ؟\nއަދީބުގެ "ޑްރާމާ" އަސްލު ފެށުނީ، ރާއްޖެއާ 825 ކިލޯމީޓަރު ދުރުގައި އޮތް އިންޑިއާގެ ޓްޓިކޮރިން ބަނދަރަށް ވަންނަން ދިޔަ "ވާގޯ 9" ޓަގް ބޯޓުގައި ހުންނަވަނިކޮށެއް ނޫނެވެ. އޭނާ ފިއްލެވުމުގެ ނާކާމިޔާބު މަސައްކަތް ކަނޑު މަތީގައި ފެއްޓެވީ، މިދިއަ ހޮނިހިރު ދުވަހު އެވެ.\nޖުލައި 26 ގެ ބަންދު އައުމުގެ ކުރިން އަދީބު ވަނީ ރިސޯޓެއްގައި ޗުއްޓީ ހޭދަކުރައްވާނެކަމުގެ މައުލޫމާތު ފުލުހުންނަށް ދީފަ އެވެ. ކުރިން އޭނާގެ މައްޗަށް ކޮށްފައިވާ ހުރިހާ ހުކުމެއް ކްރިމިނަލް ކޯޓުން ބާތިލްކުރުމުން، މިނިވަންވެފައި ހުންނެވިޔަސް، ފުލުހުން ގެންދިޔައީ ފާރަލަމުން ކަމަށްވެ އެވެ. އެކަމަކު ޖުލައި 27 ވީ ހޮނިހިރުދުވަހު އޭނާ ވަނީ ކޮންމެވެސް ގޮތަކުން ފުލުހުންގެ "ޖާސޫސުންނަށް" އޮޅުވާލައްވައިގެން، ކަނޑު މަގުން ވަޑައިގެން "ވާގޯ 9" ޓަގް ބޯޓަށް އަރުއްވައިފަ އެވެ.\nލަންކާގެ ބޯޓަށް ނާދެވުނީތަ؟\nމައުލޫމާތު ހުރި ބައެއް ފަރާތްތަކުން ބުނާ ގޮތުގައި އަދީބުގެ ޕްލޭންގައި އޮތީ އިންޑިއާއަށް ނުވެ ހިނގައިދާނެ އެވެ. އޭގެ ބަދަލުގައި ކަނޑުގެ ވަކި ހިސާބަކުން ސްރީ ލަންކާގެ އުޅަނދަކަށް ނަގައިގެން އޭނާ ލަންކާ އަށް ގެންގޮސް، އެ ގައުމުން ޔޫރަޕްގެ ކޮންމެވެސް ހިސާބަކަށް ވަޑައިގަތުމަކީ އަސްލު ރޭވުން ކަމަށް، އެއް ބަޔަކު ބުނެ އެވެ.\nއެކަމަކު ކޮންމެވެސް ކަމެއް ދިމާވެގެން ލަންކާގެ އެ ބޯޓަށް "ވާގޯ 9" އޮތް ހިސާބަށް ދެވޭ ގޮތެއް ނުވީ އެވެ. ލަންކާގެ ކޯސްޓު ގާޑުން ނުވަތަ އިންޑިއާގެ ކޯސްޓް ގާޑުން އެ އުޅަނދު ހުއްޓުވީ ކަމެއް ނުވަތަ ރޭވުން ފަޅާއެރުމުގެ ބިރު އޮވެގެން ބޯޓު އަމިއްލައަށް ދަތުރުން ބޭރުވީ ކަމެއް އަދި ނޭނގެ އެވެ.\nއަދީބު "ގެއްލިއްޖެކަން" ރާއްޖޭގެ ކަމާ ބެހޭ ފަރާތްތަކަށް ރޭކާލީ، އެއް ބަޔަކު ބުނާ ގޮތުގައި، މިދިއަ އާދިއްތަ ދުވަހު އެވެ. އެހާ ހިސާބުން އިންޑިއާ އާއި ސްރީ ލަންކާގެ ރަސްމީ އިދާރާތަކުގެ ސަމާލުކަމަށް އެކަން ގެނައި ކަމަށްވެ އެވެ.\nއަހުމަދު އަދީބު ޓަގް ބޯޓުގައި.\n"ވާގޯ 9" ގައި އަދީބު ހުންނެވިކަން އިންޑިއާގެ ކޯސްޓް ގާޑަށް އެނގުނީ، ރާއްޖެ އަށް ބޮޑު ހިލަ ގެންނަ ބަނޑުތައް ކަފުޖަހައިގެން އާންމުކޮށް ދަތުރުކުރާ ޓަގްގައި ހުރި އިންޑިއާ ފަޅުވެރިއެއްގެ ސަބަބުން ކަމަށް، ބައެއް މީޑިއާތަކުން ބުނެ އެވެ. ނަމަވެސް އޭގައި ވެސް އޮޅުވާލުމެއް އޮތުން އެކަށީގެންވާ ކަމަށް، ބައެއް ފަރާތްތަކުން ގަބޫލުކުރެ އެވެ. އިންޑިއާގެ ބައެއް ނޫސްތަކުން ބުނެފައިވަނީ ޓަގްގައި އަދީބު ހުރިކަން ނުވަތަ ހުރެދާނެކަން އިންޑިއާގެ ސަމާލުކަމަށް ގެނައީ ރާއްޖޭގެ ސަލާމަތީ ބާރުތަކުން ކަމަށެވެ.\nލަންކާ އިން އަންނަން އޮތް ބޯޓު ނާދެވި، ޓަގްގައި އަދީބު ބަހައްޓައިގެން ރަސްމީކޮށް އިންޑިއާއަށް ބަނދަރުކޮށްފި ނަމަ އޭގެ ކެޕްޓަނާއި ކުންފުންޏާ ދެކޮޅަށް ފިޔަވަޅު އަޅާނެ އެވެ. އެހެންކަމުން ޓަގަށް އަދީބު އެރުއްވި ގޮތާ މެދު ހަގީގަތް އޮޅުވާލައިގެން ވާހަކަ ދައްކަން ޖެހުނު ނަމަވެސް، އެންމެ ރައްކާތެރި ގޮތަކަށް ފަޅުވެރިންނަށް އޮންނާނީ އޭނާ ހުންނެވިކަން އެންގުން ކަމަށް ބެލެވެ އެވެ.\nއަދީބު ފިލި ކަމަށް ބުނާ ޓަގް ބޯޓު: އެ ޓަގް ބޯޓް ރާއްޖެ ގެނައި އެޖެންޓް ޓްރާންސް ލިންކުން ބުނެފައި ވަނީ އެ ބޯޓަށް އަދީބު އަރާވަޑައިގެންނެވި ކަމެއް ކުރިން އެނގިފައި ނެތް ކަމަށް.\nފުރަތަމަ ޕްލޭން ފެއިލްވުމުން ދެ ވަނަ ޕްލޭނަކީ އިންޑިއާ އަށް ކައިރިކޮށް އުޒުރެއް ދެއްކުން ކަމަށް ޔަގީންކުރެވޭ އެއް ހެއްކަކީ، ބައިނަލްއަގުވާމީ ވަކީލުންތަކެއް ކުއްލިއަކަށް އަދީބުގެ ދިފާއުގައި ބަޔާނެއް ނެރުމެވެ. މިއީ ކުރިއްސުރެ ރޭވިގެން ކަންކުރަން ފޮތުގައި ލިއުނު ގޮތް ކަމަށް ނުވާ ނަމަ އެ ބަޔާން އެހާ އަވަހަށް ނެރުމުގެ ފުރުސަތު ކުޑަ ކަމަށް، މައުލޫމާތު ހުރި ބައެއް މީހުން ބުނެ އެވެ.\nއަދީބުގެ ފުރާނައަށް ނުރައްކާ އޮތްކަމުގެ ސަބަބު ދައްކައި، އޭނާގެ ފަރާތުން އެ ވަކީލުން މަސައްކަތްކުރީ އިންޑިއާ އިން ހިމާޔަތް ހޯދާށެވެ. އެކަމަކު އަދީބު އެގޮތަށް ފިއްލަވައިފި ނަމަ ސަރުކާރުގެ އަގު އާންމުންގެ ކުރިމަތީގައި ވެއްޓުމުގެ ފުރުސަތު ބޮޑުވުމާއި އިންޑިއާ އިން ރާއްޖެއާ ވަރަށް ގާތް ގުޅުމެއް ބާއްވަން ފެށި ދުވަސްވަރަކަށް ވުމުން އެ ގައުމަށް ވެސް އޭނާގެ ހިމާޔަތުގައި ކުރެވިދާނެ މާ ބޮޑު ކަމެއް ނެތެވެ. އެހެންކަމުން އިންޑިއާއަށް އޮތީ އަދީބު އަނބުރާ ރާއްޖެ ފޮނުވާލުމެވެ.\nއަދީބާ މެދު ސަރުކާރުން "ލުއި އަތެއް!"\nރާއްޖޭގައި މިހާތަނަށް ހިންގި އެންމެ ބޮޑު އެއް ހިޔާނާތުގެ މައި އެއް މުގޫ ކަމަށް ބެލެވޭ އަދީބާ މެދު ސަރުކާރުން ދެން ކަން ކުރާނެ ގޮތަކާ މެދު ރައްޔިތުންގެ މެދުގައި ވަނީ ސުވާލުތަކެއް އުފެދިފަ އެވެ. އަދީބު އެގޮތަށް ފިއްލެވުމަކީ ވެސް ސަރުކާރުގެ ފެއިލްވުމެއް ކަމަށް އެއް ބަޔަކު ދެކެ އެވެ. އޭނާއާ ދެކޮޅަށް ހުރި ބޮޑެތި ތުހުމަތުތައް އެއްކައިރިކޮށް، އެހާ ފަސޭހައިން އުޅުއްވޭނެ ފުރުސަތު ދީގެން ނުވާނެ ކަމަށް ވެސް އެތައް ބަޔަކު ގަބޫލުކުރެ އެވެ.\nދައުލަތަށް ލިބެން ޖެހޭ 1.3 ބިލިއަން ރުފިޔާ، އެކުވެރިންގެ ކުންފުނި އެސްއޯއެފްގެ އެކައުންޓްތަކަށް ކަހާލައިގެން އެމްއެމްޕީއާރުސީގެ ތެރެއިން ބޮޑު ހިޔާނާތް ހިންގި އިރު އަދީބަކީ ބާރުގަދަ ޓޫރިޒަމް މިނިސްޓަރެވެ. އެމްއެމްޕީއާރުސީގެ ހުރިހާ ކަމެއް ކުރިއަށް ދިޔައީ ސީދާ އޭނާގެ ބެއްލެވުމުގެ ދަށުންނެވެ. އަދި އާދައިގެ ޒުވާނެއްގެ ގޮތުގައި ހުންނެވި ބޭފުޅަކު ކުއްލިއަކަށް މަހުޖަނެއްގެ ދަރަޖައަށް ދިޔަ ތަން އެންމެންނަށް ފެނުނެވެ. އެހެންކަމުން ރައްޔިތުންގެ އެހާ ބޮޑު ހައްގެއްގައި ޖެހުމުގެ ތުހުމަތު އެޅިފައިވާ ބޭފުޅަކާ މެދު ސަރުކާރުން ލުއި ގޮތެއް ގެންގުޅެގެން ނުވާނެ ކަމަށް ގަބޫލުކުރާ އާންމު ރައްޔިތުން ގިނަ އެވެ.\nކުރީގެ ނައިބު ރައީސް އަދީބު ޖަލުގައި ހޭދަކުރެއްވި ދުވަސްތަކުގައި ކޯޓުގައި އޮތް ޝަރީއަތަކަށް ފަހު އެނބުރި ޖަލަށް ގެންދިއުމުގެ މަގުމަތީގައި ސަޕޯޓަރުންތަކަކާ ސަލާމް ކުރައްވަނީ.---ފައިލް ފޮޓޯ: މިހާރު\nއަދީބު ފިއްލަވަން ކުރެއްވި މަސައްކަތުގައި ކަމާ ބެހޭ ފަރާތްތަކަށް ލިބިފައި ހުރި މައުލޫމާތުތައް އަދި ހާމައެއް ނުކުރެ އެވެ. މިވަގުތު ހައްޖުގެ އަޅުކަމަށް މައްކާގައި ހުންނެވި ހޯމް މިނިސްޓަރު އިމްރާން އަބްދުﷲގެ އެއްވެސް ބަހެއް ނެތެވެ. އެމްއެންޑީއެފުން އަދި އޮތީ ހިމޭނުންނެވެ. ފުލުހުން ނެރުނީ ވަރަށް އާދައިގެ ބަޔާނެކެވެ. ރާއްޖެއަށް އެތެރެވެ ބޭރުވާ ކޮންމެ އުޅަނދެއްގެ މައުލޫމާތު ކަސްޓަމްސްއަށް އެނގުނަސް، ތަހުގީގު ކުރިއަށް ދާ މައްސަލައެކޭ ކިޔާފައި، މިހާތަނަށް އެއްވެސް އެއްޗެކޭ ބުނެފައެއް ނުވެ އެވެ.\nއަދީބު ފިއްލެވުމާ ހަމައަށް ކަމާ ބެހޭ ރަސްމީ ފަރާތްތަކުން އޭނާއާ މެދު ހީކުރީ މުޅިން ގޯސްކޮށް ކަން، އޭނާގެ ހަބަރެއް ނުވެ ވޭތުވި ހަތަރު ދުވަހުން މި އޮތީ އެނގޭށެވެ. އަދި ކޮންމެ މީހަކާ މެދު އަމަލުކުރަން ޖެހޭނީ އެއް އުސޫލަކުން ނޫންކަން ކަމާ ބެހޭ ފަރާތްތަކަށް މިހާރު ވިސްނެން ޖެހޭނެ އެވެ.\nކޮންމެ ފަދަ ކަމެއް ވެސް ކުރެވިދާނެ ބާރާއި ވަސީލަތާއި ފައިސާ ހުރި މީހުންނަކީ އާދައިގެ ބައެއް ނޫނެވެ. އަދީބުގެ "ޑްރާމާ" އިން އެކަން މި އޮތީ ފެންނާށެވެ.\nއިތުރު ލިޔުންތައް އަހުމަދު އަދީބު ކުރީގެ ނައިބު ރައީސް އަދީބު އިންޑިއާ ރާއްޖެ-އިންޑިއާ ސަރުކާރު


Amilla faraaithakah dhookuri loanuge 37 percent tourism dhaairaaah!\nއަމިއްލަ ފަރާތްތަކަށް ދޫކުރި ލޯނުގެ 37 ޕަސެންޓް ޓޫރިޒަމަށް!\nމާލެ އަތޮޅުގައި ރިސޯޓެއް ތަރައްގީ ކުރަން ބިން ހިއްކަނީ: އަމިއްލަ ފަރާތްތަކަށް ދޫކުރި ލޯނުގެ ބޮޑުބައި ހާއްސަ ވަނީ ޓޫރިޒަމް ސިނާއަތަށް\nވިޔަފާރި ބޭންކްތަކުން މިދިޔަ އަހަރު އަމިއްލަ ފަރާތްތަކަށް ދޫކުރި ލޯނުތަކުގެ 37 ޕަސެންޓް ހާއްސަ ކޮށްފައި ވަނީ ޓޫރިޒަމް ސިނާއަތަށް ކަމަށް މަރުކަޒީ ބޭންކުން ބުނެފި އެވެ.\nއެމްއެމްއޭގެ މިދިޔަ އަހަރުގެ ރިޕޯޓުގައިވާ ގޮތުން އިގްތިސާދުގެ އެކި ދާއިރާތަކަށް ލޯނު ދޫކޮށްފައިވާ މިންވަރަށް\nބަލާއިރު، މިދިޔަ އަހަރު ނިމުނުއިރު އަމިއްލަ ފަރާތްތަކަށް ދޫކޮށްފައިވާ ލޯނުގެ ޖުމުލަ އަދަދުގެ ތެރެއިން 37 ޕަސެންޓަކީ އަކީ ޓޫރިޒަމް ސިނާއަތަށް ދޫކުރި ލޯނެވެ. ނަމަވެސް ލޯނު ދޫކޮށްފައިވާ އަދަދު އެމްއެމްއޭގެ ރިޕޯޓުގައި ހިމަނާފައެއް ނުވެ އެވެ.\nޓޫރިޒަމް ސިނާއަތަށް ލޯނު ދޫކުރި މިންވަރު ވަނީ އަހަރު އަހަރަށް ބަލާއިރު، ހަތް ޕަސެންޓް އިތުރުވެފަ އެވެ. މި ލޯނު އިތުރު ވެފައި ވަނީ ރިސޯޓް ތަރައްގީ ކުރުމަށާއި މަރާމާތު ކުރުމަށް ދޫކޮށްފައިވާ ބޭރު ފައިސާގެ ލޯނުގެ އަދަދު އިތުރުވުމުގެ ސަބަބުންނެވެ.\nރިސޯޓު ތަރައްގީ ކުރަން ދޫކުރި ލޯނު އިތުރުވެފައިވީ ނަމަވެސް އެމްއެމްއޭ އިން ބުނެފައިވާ ގޮތުގައި ގެސްޓްހައުސް އިމާރާތް ކުރުމަށާއި ޓޫރިޒަމް ދާއިރާ އަށް ވޯކިންގް ކެޕިޓަލް ލޯނުގެ ގޮތުގައި ދޫކޮށްފައިވާ ލޯނުތައް ވަނީ މި މުއްދަތުގެ ތެރޭ ދަށް ވެގެން ގޮސްފަ އެވެ.\nއެމްއެމްއޭ އިން ބުނެފައިވާ ގޮތުގައި ބޭންކުތަކުން ދޫކޮށްފައިވާ ޖުމުލަ ލޯނުގެ 21 ޕަސެންޓް ހިއްސާ ކުރަނީ އިމާރާތްކުރުމުގެ ދާއިރާއަށް ދޫކޮށްފައިވާ ލޯނު ތަކެވެ. މި ދާއިރާގެ ލޯނުތައް މިދިޔަ އަހަރު ވަނީ އަހަރުން އަހަރަށް ބަލާއިރު 30 ޕަސެންޓް އިތުރުވެފަ އެވެ. މީގެ ސަބަބަކީ އަމިއްލަ ފަރާތްތަކަށް ގެދޮރު އިމާރާތް ކުރުމަށް ދިވެހި ރުފިޔާއިން ދޫކޮށްފައިވާ ލޯނުތައް އިތުރުވެގެން ދިއުމެވެ.\nވިޔަފާރީގެ ދާއިރާއަށް ބަލާއިރު، ދޫކޮށްފައިވާ ލޯނު ތަކަކީ އަމިއްލަ ފަރާތްތަކަށް ދޫކޮށްފައިވާ ޖުމުލަ ލޯނުގެ 14 ޕަސެންޓެވެ. ހޯލްސޭލް އަދި ރީޓޭލް ވިޔަފާރިތަކަށް ދޫކޮށްފައިވާ ލޯނުގެ މިންވަރު ދަށްވުމާއެކު، ވިޔަފާރީގެ ދާއިރާއަށް ޖުމުލަކޮށް ލޯނު ދޫކޮށްފައިވާ މިންވަރު ވަނީ ދެ ޕަސެންޓް ދަށަށް ގޮސްފަ އެވެ.\nރިއަލް އެސްޓޭޓް ތަރައްގީ ކުރުމަށް ދޫކޮށްފައިވާ ލޯނު ހުރީ ނިސްބަތުން ހަތް ޕަސެންޓުގަ ގައެވެ. މި ދާއިރާއިން އަމިއްލަ ފަރާތްތަކަށް ދޫކޮށްފައިވާ ލޯނުތައް ވަނީ 32 ޕަސެންޓް އިތުރުވެފަ އެވެ.\nއެމްއެމްއޭ ޓޫރިޒަމް އިގްތިސޯދު


Mifaharu EURO ge Match thah balaalan Ooredoo ge EURO pack salhi vaane!\nމިފަހަރުގެ ޔޫރޯގެ މެޗުތައް ބަލާލަން އުރީދޫގެ ޔޫރޯ ޕެކް ސަޅިވާނެ!\nއުރީދޫ ކަސްޓަމަރުންނަށް ޔޫއެފާ ޔޫރޯ 2020 ގެ މެޗްތައް ފަސޭހަކަމާއިއެކު ކޮންމެތާކުންވެސް ބަލާލުމުގެ ފުރުޞަތު ފަހި ކޮށްދިނުމުގެ ގޮތުން އުރީދޫ މޯލްޑިވްސް އާއި އޭޝިއާގެ މަޝްހޫރު ސްޓްރީމިންގް ޕްލެޓްފޯރމެއް ކަމުގައިވާ ސޮނީ ލިވް އާއި ޕާރޓްނަރވެއްޖެއެވެ.\nމި ޚާއްޞަ ޕާރޓްނަރޝިޕްގެ ދަށުން އުރީދޫ މޯލްޑިވްސްއިން މިއަދުވަނީ ސޮނީ ލިވް ޕްރީމިއަމް މަންތްލީ ސަބްސްކްރިޕްޝަންއާއިއެކު މެޗުތައް ބަލާލުމަށް 20ޖީބީ ގެ ޑޭޓާ އެންމެ 250 ރުފިޔާއަށް ލިބޭ ޚާއްޞަ ޕެކޭޖެއް "ޔޫރޯ 2020 ޕެކް" ގެ ނަމުގައި ތަޢާރަފްކޮށްފައެވެ. 30 ދުވަހުގެ މުއްދަތަށް ބެނުންކުރެވޭ މި ޕެކް ނަންގަވާ ކަސްޓަމަރުންނަށް ސޮނީ ލިވް ޕްރީމިއަމް ކޮންޓެންޓްގެ އިތުރުން ނެޓްފްލިކްސް، އައިފްލިކްސް، ޓިކްޓޮކް، ސައުންޑްކްލައުޑް އަދި ސްޕޮޓިފައި ވެސް ބޭނުންކުރެވޭނެއެވެ.\nމީގެ އިތުރުން ފުޓްބޯޅައަށް ލޯބިކުރައްވާ ފަރާތްތަކަށް ޚާއްޞަ ހަދިޔާއެއްގެގޮތުން އާޗާ ޕޯސްޓްޕެއިޑް ގެންގުޅުއްވާ ހުރިހާ ކަސްޓަމަރުންނަށާއި، އާޗާ ޕްރިޕެއިޑް 2ޖީބީ/ޑޭ މަންތްލީ ޕްލޭން، ސުޕަރނެޓް 50އެމް އަދި 100އެމް ގެންގުޅުއްވާ ކަސްޓަމަރުންނަށްވެސް ސޮނީ ލިވް ޕްރީމިއަމް ކޮންޓެންޓްއަށް ސަބްސްކްރައިބް ކުރުމުގެ ފުރުސަތު މުޅިން ހިލޭ ލިބިގެންދާނެއެވެ. އާޗާ ޕޯސްޓްޕެއިޑް ގެންގުޅުއްވާ ފަރާތްތަކަށް ސޯޝަލްމީޑިއާއަށް ޚާއްޞަ ކުރެވިފައިވާ ޑޭޓާ ބޭނުންކުރައްވައިގެން ޔޫރޯ 2020 ގެ މެޗުތައް ސޮނީ ލިވް މެދުވެރިކޮށް ބައްލަވާލެވޭނެއެވެ.\n"ފުޓުބޯޅައަކީ ފެށުނީއްސުރެ ދިވެހިންގެ ހިތްތަކަށް އުފާވެރިކަން ގެނެސްދީ އެއްބައިވަންތަކަމުގެ ރޫޙު އާލާ ކުރުވާ ކުޅިވަރެއް. ދިގު އިންތިޒާރަކަށްފަހު ދުނިޔޭގެ އެކި ހިސާބުތަކުން ޔޫއެފާ ޔޫރޯ 2020 ގެ އެންމެ ފަހުގެ ތައްޔާރީތައް ވަމުންދާއިރު ހަމަ އެ ފޯރީގައި އަޅުގަނޑުމެންގެ ކަސްޓަމަރުންނަށްވެސް ސޮނީ ލިވް އާއެކު މި ތަޢާރަފު ކުރެވުނު ޚާއްޞަ އޮފަރތައް މެދުވެރިކޮށް، ކޮންމެތާކު ތިއްބަވައިގެންވެސް ޔޫރޯ 2020 ގެ މެޗުތައް ބަލާލުމުގެ ފުރުޞަތު އިތުރަށް ފަހިވެގެންދާނެ. އަޅުގަނޑުމެންގެ އުންމީދަކީ އަޅުގަނޑުމެންގެ ކަސްޓަމަރުންނަށް އެންމެ ފުރިހަމަގޮތުގައި ޔޫރޯ މުބާރާތް ތަޖުރިބާކުރުމުގެ ފުރުޞަތު ހޯދައިދިނުން" އުރީދޫ މޯލްޑިވްސް ގެ ޗީފް ކޮމަރޝަލް އޮފިސަރ، ހުސެން ނިޔާޒް ވިދާޅުވިއެވެ.\nމި ޚާއްޞަ އޮފަރގެ ދަށުން އާޗާ ޕޯސްޓްޕެއިޑް 600، އާޗާ ޕޯސްޓްޕެއިޑް 800، އާޗާ ޕްރިޕެއިޑް 2ޖީބީ/ޑޭ މަންތްލީ، ސުޕަރނެޓް 50އެމް އަދި 100އެމް އަށް ސަބްސްކްރައިބް ކުރައްވާފައިވާ ކަސްޓަމަރުންނަށާއި، އަލަށް ސަބްސްކްރައިބް ކުރައްވާ ފަރާތްތަކަށް 11 ޖޫން 2021 އިން ފެށިގެން ސޮނީ ލިވް ގެ ޕްރީމިއަމް ކޮންޓެންޓްއަށް 1މަސް ދުވަހުގެ ސަބްސްކްރިޕްޝަން މުޅިން ހިލޭ ލިބިވަޑައިގަންނަވާނެއެވެ. އަދި އާޗާ ޕޯސްޓްޕެއިޑް 1000 ގެންގުޅުއްވާ ފަރާތްތަކާއި އަލަށް ނަންގަވާ ފަރާތްތަކަށް 1އަހަރު ދުވަހުގެ ހިލޭ ސަބްސްކްރިޕްޝަން ލިބިވަޑައިގަންނަވާނެއެވެ.\nސޮނީ ލިވް އަކީ ސޮނީ ޕިކްޗަރސްއިން ފޯރުކޮށްދޭ ޕްރީމިއަމް ވީޑިއޯ އޮން ޑިމާންޑް ޚިދުމަތެކެވެ. އެއް ސަބްކްރިޕްޝަނަކުން ގިނަ ޑިވައިސްތަކެއް މެދުވެރިކޮށް ސްޓްރީމް ކުރެވޭއިރު، މި ޕްލެޓްފޯރމްގައި 20 އަހަރުގެ މަޤުބޫލު އެތައް ޓީވީ ޝޯ، ސީރީޒް، ފިލްމު އަދި ކުޅިވަރު ޕްރޮގްރާމްތަކާއި ޗެނަލްތައް ބަލާލެވޭނެއެވެ.\nއުރީދޫއަށް އިންޓަރނޭޝަނަލް ބިޒްނަސް އެވޯޑްސްގައި އަދަދެއްގެ އެވޯޑްތަކެއް!08 months ago\nއުރީދޫ ފިކްސްޑް ބްރޯޑްބޭންޑްގެ ޚިދުމަތް ބ.ދަރަވަންދޫއަށް!08 months ago\nއަލިފާނުގެ ހާދިސާގައި އުރީދޫގެ ހެޑް އޮފީހަށްވެސް ވަނީ ގެއްލުންތަކެއް ލިބިފައި09 months ago\nއުރީދޫ އަތޮޅު ދުވުން ހަފްތާ ބަންދު ފަށައިފި09 months ago\nއުރީދޫއިން މެސީއާއި އެކު ޒުވާން މަސްވެރިޔާ ދައްކާލައިފި010 months ago\nއުރީދޫ ސުޕަރނެޓް ފިކްސްޑް ބްރޯޑްބޭންޑް ޕްލޭންތައް އަޕްގްރޭޑްކޮށްފި010 months ago\nސީސީޓީވީ ނެޓްވޯކަކުން މުޅި ހުޅުމާލެ ގުޅުވާލަނީ011 minutes ago\nމިނިސްޓްރީއަކުން ފުރަތަމަ ފަހަރަށް ނޫހެއް ޖޫރިމަނާކޮށްފި026 minutes ago\nޝައިޚް މުޖުތަބާ ފުލުހަށް ޙާޒިރުކުރިއަސް ބިރުނުގަންނާނެ ކަމަށް ސަލަފުން ބުނެފި033 minutes ago\nޤައުމީ މަންހަޖު އެންމެ ރަނގަޅަށް ތަންފީޒު ކުރެވޭނީ ދޭސީ ޓީޗަރުންނަށް: އާދަމް ޝަރީފް048 minutes ago\nޝައިޚް މުޖުތަބާ ހަމީދު ފުލުހުންގެ އިދާރާއަށް ހާޒިރުވާން އަންގައިފި056 minutes ago\nކޮންމެ ރަށަކުން އެސްޓީއޯ ކޮންސްޓްރަކްޝަން އޭޖެންޓުން އައްޔަންކުރަނީ01 hour ago\nމަސައްކަތް ކުރަމުން މިދަނީ އަނިޔާތަކުން އަރައިގަނެ ރާއްޖެއަށް އަނބުރާ ދިއުމަށް: ރައީސް ނަޝީދު02 hours ago\nހއ.ދިއްދޫ މޮނީޓަރިންގއަށް ލައިފި05 hours ago


ދިރާގުން ހިލޭ އިންޓަނެޓް ކަނެކްޝަން ގުޅައިދޭ ޕްރޮމޯޝަނެއް ފަށައިފި\n3 ފެބްރުއަރީ 2015\nދިރާގުން ބޭއްވި ނޫސްވެރިންގެ ބައްދަލުވުމެއްގައި އިމްޖާދު ވާހަކަދައްކަވަނީ: އޭޑީއެސްއެލް ޕްރޮމޯޝަން ކުރިއަށް ގެންދާނީ މި މަހުގެ ނިޔަލަށް.– ފޮޓޯ: ދިރާގު\nދިރާގުން ހިލޭ އޭޑީއެސްއެލް އިންޓަނެޓް ކަނެކްޝަން ގުޅައިދޭ ޕްރޮމޯޝަނެއް ފަށައިފި އެވެ.\nރާއްޖޭގެ އާބާދީގެ ބޮޑު ބަޔަކަށް އިންޓަނެޓުގެ ހިދުމަތް ދެމުން ގެންދާ ދިރާގުން ނެރެފައިވާ ނޫސް ބަޔާނެއްގައި ބުނެފައިވަނީ މިމަހުގެ ނިޔަލަށް ކުރިއަށް ގެންދާ އޭޑީއެސްއެލް ޕްރޮމޯޝަންގައި، ގޭގެއަށާއި ކުދި ވިޔަފާރިތަކަށް ހިލޭ އޭޑީއެސްއެލް ކަނެކްޝަން ގުޅައި ދޭނެ ކަމަށެވެ.\nމާލޭގެ އިތުރުން، އޭޑީއެސްއެލް ހިދުމަތް ލިބޭ ހުރިހާ ރަށެއްގައި ކުރިއަށް ގެންދާ މި ޕްރޮމޯޝަންގައި ހިލޭ ކަނެކްޝަން ގުޅައި ދެނީ ޕްރޯ އަންލިމެޓްޑް 15 އެމް، ޕްރޯ އަންލިމިޓެޑް5އެމް، ޕްރޯ އަންލިމިޓެޑް 1 އެމް، ހޯމް ޕްރިމިއާ 10އެމް، ހޯމް ޕްރިމިއާ 4އެމް، ހޯމް ޕްލަސް، ސްޓޫޑަންޓް ސްޓާޓާ، ސްޓޫޑަންޓް ލައިޓް، ހޯމް އަލްޓްރާ ފާސްޓް ޕްލަސް، ހޯމް އަލްޓްރާފާސްޓް އަދި ކުދި ވިޔަފާރި ތަކަށް ހާއްސަކޮށް ތައްޔާރުކޮށްފައިވާ ފިކްސްޑް ބްރޯޑްބޭންްޑް ބިޒްނަސް ޕެކޭޖުތަކަށެވެ.\nދިރާގުގެ އެސިސްޓަންޓް މެނޭޖަ ޕަކްބިލް ރިލޭޝަންސް އިމްޖާދު ޖަލީލް ވިދާޅުވީ، މި ޕްރޮމޯޝަން ކުރިއަށް ގެންދިއުމުގެ މަގުސަދަކީ އައު އަހަރު ފެށި ސްކޫލްތައް ހުޅުވޭ ދުވަސްވަރަށްވުމުން ގިނަ ބެލެނިވެރިން ދަރިވަރުންގެ ކިޔެމުގެ މަސައްކަތައް އިންޓަނެޓު ހިދުމަތް ފަސޭހަކާމާއެކު ފޯރުކޮށްދިނުން ކަމަށެވެ.\n“މިފަދަ ދަންޑިވަޅެއްގައި މުޅިން ހިލޭ ހިދުމަތް ގުޅައި ދިނުމަށް ނިންމުމުން ބެލެނިވެރިނަށް ވަރަށް ބޮޑު ލުޔެއް ލިބޭނެ ކަމަށް ދެކެން. ދިރާގު ޓީވީ ބެއްލެވުމަށް ޝައުގުވެރިވާ ފަރާތްކަށާއި ފިސްޑް ބްރޯޑްބޭންޑު ނެގުމަށް ބޭނުންވާ ވިޔަފާރިތަކަށްވެސް މުހިއްމު ޕްރޮމޯޝަނެއްކަމަށް އުންމީދުކުރަން.” އިމްޖާދު ވިދާޅުވި އެވެ.\nދިރާގުން އޭޑީއޭސްއެލް ޕްރޮމޯޝަނެއް ފަށާފައިވާއިރު، އެ ކުންފުނިން ދަނީ މި އަހަރު ނިމުމުގެ ކުރިން ރާއްޖޭގެ ހުރިހާ ރަށަކަށް ތްރީޖީ އިންޓަނެޓުގެ ހިދުމަތް ދޭން ނިންމައިފަ އެވެ.\nފެބްރުއަރީ 3, 2015 at 12:23 pm\nއޭދަފުށީ ޓައިމްސް އަކީ ހަމަ އޮންލައިން ނޫހެއްބާއޭ ހިތައްއަރާ ސަބަބަކީ ތިންހަތަރު މަސްވާއިރުވެސް ހަމަ ހުންނަނީ އެއްޚަބަރުތަކެއް ބަދަލެއްނާދޭ މީގެ އިތުރުން ހުންނަ ޚަބަރުތަކުގައި އެއްވެސް އޮއްޓަރެއް ނުހުންކަން ފާހަނގަކުރެވޭ މިކަންކަން ރަނގަޅުކުރުމަކީ އީޓީގެ ޒިންމާއަކަށް ހަދަންވެއްޖެކަމަށް ފެނޭ؟ އަދި އުއްމީދުކުރަނީ މިކަންކަން ރަނގަޅުކުރާނެކަމަށް……


އާޚިރަތް ދުވަހަކީ އަދުލަށް ހިސާބު ބައްލަވައި، ހައްޤަށް ނިޔާ ކަނޑައަޅުއްވާ ދުވަސް |\nއާޚިރަތް ދުވަހަކީ އަދުލަށް ހިސާބު ބައްލަވައި، ހައްޤަށް ނިޔާ ކަނޑައަޅުއްވާ ދުވަސް\nއާޚިރަތް ދުވަހަކީ އަދުލަށް ހިސާބު ބައްލަވައި، ހައްޤަށް ނިޔާ ކަނޑައަޅުއްވާ ދުވަސް ކަމުގައި މިއަދުގެ ހުކުރު ހުތުބާގައި ބުނެފިއެވެ.\nމިއަދުގެ ހުތުބާ ހާއްސަކޮށްފައިވަނީ “ތިމާ ކުޅަ އަމަލު ތިމާ ދެކޭ ދުވަސް” މައްޗަށެވެ. މިއަދުގެ ހުތުބާގައި ތަފްސީލީ ގޮތެއްގައި އާޚިރަތްދުވަހުގެ ބިރުވެރިކަމާއި އާހިރަތަށް އީމާންވުމާއި ގުޅޭގޮތުން ބަލާލަފައިވެއެވެ. ޚުތުބާގައި ބުނެފައިވަނީ އާޚިރަތް ދުވަަހަކީ އެންމެ ކައިރީގައި ވާ ދުވަސްކަމަށެވެ. އެދުވަހަކީ މޮޅިވެރިކަމާއި ހިތާމައިން ފުރިގެންވާ ހާލު ހިތްތައް ކަރުތެރެއަށް އަރައިގެން އަންނަ ދުވަސްކަމަށެވެ. އާޚިރަތް ދުވަހާއިމެދު ގިނަ ގިނައިން ވާހަކަ ދައްކައި، އާޚިރަތުގެ ހަނދާން އާކުރުމަކީ ވާޖިބު ވެގެންވާ ކަމެއްކަމަށް ހުތުބާގައި ބުނެފައިވެއެވެ.\nޤިޔާމަތް ދުވަހުގެ އަލާމާތްތައް ފާޅުވަމުން ގޮސް އެންމެ ފަހުން ޤިޔާމަތްވާ ހިނދު ދުނިޔޭގައި ތިބޭނީ އެންމެ ނުބައި މީހުންކަމަށް ހުތުބާގައި ބުނެފައިވެއެވެ. ޤިޔާމަތް ވެގެންދާނީ ﷲ ތަޢާލާ އިރާދަ ކުރައްވާ ހިނދު އެކަލާންގެ އަމުރުފުޅަށް އިސްރާފީލުގެފާނު ތާޅަފި ފުމެލެއްވުމުން ކަމަށެވެ. އަދި ފުރަތަމަ ތާޅަފިލި ފުމެލެއްވުމާއިއެކު، ލަހެއް ފަހެއް ނުވެ ޤިޔާމަތް ޤާއިމުވެދާ ހުރިކަމަށް ހުތުބާގައި ބަޔާން ކޮށްފައެވެ.\nތާޅަފިލީގެ އަޑު ފުރަތަމަ މަޑު މަޑުން އިވުނު ކަމުގައި ވީނަމަވެސް ދެން އިވޭ އަޑު ގަދަވެ، އެއަޑު ޖެހުމުން މީސްތަކުން މަރުވާނެކަމަށް ހުތުބާގައިވެއެވެ. އަދި އެއަޑު އިވުމާއިއެކު މީސްތަކުން މަރުވުމާއި މެދު ކުޑަކަމެއްކޮށްލަންވެސް ވަގުތުކޮޅެއް ނުލިބޭނެކަމަށެވެ. ފުރަތަމަ ތާޅަފިލީގެ އަޑާއިއެކު ﷲ ތަޢާލާ އިރާދާ ކުރައްވާ ބަޔަކު ފިޔަވައި، ދުނިޔޭގައި ވާހާ އެއްޗެއް ފަނާވެ ނެތިދާއިރު ބިން އެހެން ބިމަކަށް އަދި އުޑު އެހެން އުޑަކަށް ބަދަލުވެގެންދާނެއެވެ.\nފުރަތަމަ ތާޅަފިއްޔަށްފަހު ދެވަނަ ތާޅަފިލީގެ އަޑާއިދެމެދު ސާޅީސްވާނެ. އެއީ ސާޅިސް އަހަރުތޯ، ނުވަތަ ސާޅީސް މަސްތޯ ނުވަތަ ހަތްފްތާތޯ، ދުވަސްތޯ، މޮޅަށް ދެނެވޮޑިގެންވަނީ ގަދަކީރިތިވަންތަ ޖައްބާރުވަންތަ ﷲ އެވެ. ސާޅީސް ވުމަށްފަހު ދެވަނަ ތާޅަފިލި އިސްރާފީލްގެ ފާނު ފުމެލައްވާނެއެވެ. އެއާއިއެކު ހިމަފޮދު ވާރޭ ވެއްސަވާނެއެވެ. ދން ބިމަށް ދިރުން ލިބި އޮށްތަކުން ގަސްތައް ފަޅައި އަންނަ ބީދައިން ޚަލްގުތަކުން އަލުން ދިރިގެން ކަށްވަޅުތަކުން ތެދުވާނެއެވެ. އެއަށްފަހު އަލުން ހިސާބު ބެއްލެވުމަށް މަހުޝަރު ކުރެވޭނެއެވެ.\nއާޚިރަތް ދުވަހަކީ ނުރައްކާތެރި ބިރުވެރި ދުވަހަކަށްވާއިރު އެދުވަހަށް ތިމާ ދުނިޔޭގެ ހަޔާތުގައި ތައްޔާރުވެ، އާޚިރަތް ދުވަހަށް އީމާންވުމަށް ހުތުބާގައިވަނީ އެންމެހާ މީސްތަކުންނަށް ގޮވާލާފައެވެ. ﷲގެ ރަހުމަތްވަންތަ ކަމުން އިންސާނާއަށް ސުވަރުގެ ވަދެވޭނެ ވަސީލަތަކީ އޭނާ ކޮށްފައިވާ ހެޔޮއަމަލު ކަމުގައިވާ ހިނދު އަމިއްލަ ނަފްސަށް ހެޔޮ އެދޭމީހާ، ހެޔޮ އަމަލު ކުރުމުގައި ދެމި ތިބުމަށް ހުތުބާގައި ބާރު އަޅުއްވާފައިވެއެވެ.\nހެޔޮ އަމަލީ ﷲ ގެ އަމުރުފުޅަށް ކިޔަމަންތެރިވުމާއި، އެކަލާންގެ މަނާކުރެއްވި އެންމެހައި ކަންތައްތަކުން ދުރުވެ ރައްކާތެރިވުމެވެ. ޤިޔާމާތް ދުވަހު އެމީހާގެ އަމަލުނާމާ އެމީހެއްގެ ކަނާއަތަށް ލިބިއްޖެ މީހާއަކީ ބާއްޖަވެރިއެކެވެ. އަދި އުފަލުންހުރެ އޭނާ އަހުލުވެރިންގެ ގާތަށް ސުވަރުގެއަށް ދާނެއެވެ. އަދި އެމީހެގެ އަމަލުނާމާ އެމީހެއްގެ ވާތަށް ލިބިއްޖެ މީހާ އަކީ އަބާއްޖަވެރިއެކެވެ. އެމީހާ ދާނީ އަނދަ އަނދާ ހުންނަ ނަރަކަށެވެ.\nއިންޑިއާގެ އެހީއަކީ ދިވެހިންގެ ބޭނުންތަކަށް ފެތޭ ގޮތަށްދޭ އެހީތަކެއް: ޝާހިދު


Breaking: Israel An'dhaa Hulivany, Gaumu Thakun Eheetherive Dhehvaa - Israel - Vaguthu\nކޮވިޑް-19: ނުރައްކަލާއެކު އުޅުން ނޫންގޮތެއް ނެތުމުން، އާ އާންމު ހާލަތަކަށް ދިޔުމުގެ ދަތުރު ފަށަނީ - 12 ގަޑިއިރު ކުރިން\n1 އަހަރު ކުރިން ( މެއި 24, 2019 )\nހޫނު ގަދަވުމުގެ ސަބަބުން އިސްރާއީލްގެ ގިނަ ސަރަހައްދުތަކެއްގައި އިއްޔެ އިން ފެށިގެން އަލިފާންގަނޑުތަކެއް ރޯވެ، އިތުރަށް ފެތުރެމުން ދާތީ އަލިފާންގަނޑު ކޮންޓްރޯލް ކުރަން އިސްރާޢީލުން ޤައުމުތަކުގެ އެހީއަށް އެދިއްޖެއެވެ.\nމިހާތަނަށް އިސްރާއީލަށް އެހީތެރިވާނެ ކަމަށް، އިޓަލީ، ގްރީސް، ސައިޕްރަސް، ކްރޮއޭޝިޔާ އިން ވަނީ ހާމަކޮށްފައެވެ. އިސްރާޢީލްގެ ފޮރިންގް މިނިސްޓްރީން ބުނެފައިވަނީ، މިހާތަނަށް 3،500 އެއްހާ މީހުން ސަލާމަތީ ސަރަހައްދުތަކަށް ބަދަލުކޮށްފައިވާ ކަމަށާއި ޤައުމުތަކުގެ، "އަވަސް" އެހީއަކަށް ބޭނުންވާ ކަމަށެވެ. ފޮރިންގް މިނިސްޓްރީންގެ މިބަޔާނަކީ އިސްރާއީލްގެ ބޮޑު ވަޒީރު ނަތަން ޔާހޫގެ އިރުޝާދުގެ ދަށުން ނެރުނު ބަނާނެކެވެ.\nބައެއް ޤައުމުތަކުން އެހީތެރިވާނެ ކަމުގެ ޔަޤީންކަން ދިން ނަމަވެސް، އިސްރާއީލަށް އެހީތެރިކަން ފޯރުކޮށްދެވޭނީ، މިއަދު ހެނދުނު ކަމަށް އެޤައުމުގެ މީޑިޔާ ރިޕޯޓްތައް ބުނެއެެވެ.\nBREAKING NEWS: Alifaan Roave, Israel Gai Red Alert Nerefihttps://t.co/EBHUJ6VFW2\n— Vaguthu Online (@VaguthuOnline) May 23, 2019\nހޫނު ގަދަވެ އިސްރާއީލްގެ ގިނަ ހިސާބުތަކެއްގައި ރޯވަމުން އަންނައިރު، އިސްރާއީލްގެ ޕަބްލިކް ސެކިއުރިޓީ މިނިސްޓަރވަނީ ގައުމުގައި ކުއްލި ނުރައްކަލުގެ ހާލަތު އިއުލާން ކުރަން ޖެހިއްޖެ ހާލަތަކަށް ތައްޔާރުވުމަށްޓަކައި ވާން ޖެހޭ ތައްޔާރީތައް ވުމަށް ގޮވާލާފައެެވެ.\nއިސްރާއީލްގެ ބައެއް ހިސާބުތަކުގައި ފިނިހޫނުމުން އުޅެނީ 40 ޑީގްރީއަށްވުރެ މަތީގައެވެ. އިސްރާއީލްގައި ހޫނު ގަދަވުމުގެ ސަބަބުން، ދަތުރުފަތުރު ކުރުމަށްވެސްވަނީ ދަތިތަކެއް ކުރިމަތިވެފައެވެ. މިގޮތުން ރޭލު ދަތުރުތައް، ރޭލު ދުވާ މަގުތައް "އެކްސްޕޭންޑް" ވެފައިވާތީވަނީ ވަގުތީ ގޮތުން ހުއްޓާލާފައެވެ.\nގޮތް ހުސްވުމުން އިސްރާއީލްގައި ކޯލިޝަން ސަރުކާރެއް އެކުލަވާލަން ނިންމައިފި\nގައި ދުރުކޮށްގެން އިސްރާއީލް ރައްޔިތުން ނަތަންޔާހޫ އާއި ދެކޮޅަށް މުޒާހަރާކޮށްފި\nކޮވިޑް-19: އިސްރާއިލް އެންމެން މޫނު ނިވާކުރަން އަންގައިފި\nމެއި 24, 2019 02:16\nރޯވެ އަނދައި ހުލިވަންދެން ބަލަން ތިބޭ. އަޅާލާނެ ކަމެއް ނެތް. ތިޔައީ އަޅާލަންޖެހޭ ވަރުގެ ބައެއް ނޫން.\nމެއި 24, 2019 02:19\nކޮބާ އެމްޑިޕީއިން އިޒުރޭލުގެ އަލިފާންގަޑު ނިވާދޭން ވޮލަންޓިއަރުން ފޮނުވަންވީނުން..\nމެއި 24, 2019 03:21\nތިހާ ދާހިތްވަންޏާ ދާންވީނު. އެމްޑީޕީން މީހުން ފޮނުވާތޯ ނުބަލާ\nމެއި 24, 2019 07:15\nނޫނޭ ބަލަންޖެހޭނެތާ، މޑޕ އަކީ އިޒްރޭލުގެ މީހުންނާއެކުވާ ބައެއްނު. އެބަޔަކުވާހުށީ އެބަޔަކު އެންމެ ލީބިވާ ބަޔަކާއެކު. ރޫހާނީ ލީޑަރުގެ މެންޓަރ ނަތަންޔާހޫއަކީ. ރޫހާނީ ލީޑަރގެ ޕަޕެޓުން ޕާޓީނކުދިންކޮޅަކީ. ﷲ ގެ ކޯފާއަންނަހިނދު ފިރުއައުނު ފަދައިން އީމާން ވެވެވޭތޯ އުޅޭހެން ހީވަނީ\nމެއި 24, 2019 09:53\nޢަވަހައް ތައުޒިޔާ އަށް އެދި، އެހީތެރި ވުމަށް އެހެނިހެން ޔަހޫދީންނަށް ގޮވާލާން ވީނު. ތިމަންމެންގެ ސަރުކާރ މިތިބީ ޔަހޫދީންނާ އެކުގައޭ ފާޅުގައި ނުބުނެ\nމެއި 24, 2019 13:13\nއެހެން އެބުނީ އެއީ މިހާތަނަށް މިރާއްޖޭގެ ތާރީހުގަވެސް އިޒްރޭލާ އެހާ ގުޅުން ބަދަހި ކުރަން ބޭނުންވެގެން އުޅެނީ އެމްޑީޕީ ސަރުކާރެއްގަ އެކަނިން ކަމަށް ވީމަ ކަޑަނުވޭ އެމްޑީޕީގެ މަތީގަ އޮތީ އިޒްރޭލާ ހެދި ހޭބަލިވާ މީހުން އެންމެނަށް އެނގޭ ކަމެއްމީ\nމެއި 24, 2019 02:21\nމެއި 24, 2019 02:23\nމެއި 24, 2019 02:25\nމި މީހުން ވެސް ޖެހޭތަ އެހީތެރިކަމަށް އެދެން\nމެއި 24, 2019 02:26\nމެއި 24, 2019 02:27\nއެހީވާބަޔަކުވެސްހަލާކު ކުރައްވާންދޭވެ ..އާމީން\nމެއި 24, 2019 05:17\nމެއި 24, 2019 14:37\nމެއި 24, 2019 02:30\nމިހާރުއިގޭނނެ އަލިފާލަކީ ހޫލުއެއްޗެއްކަން ފަލަސްތީނުމީހުންނައްބޮންއެޅީމާވާނީހަމަތިހޫނު\nމެއި 24, 2019 02:42\nމި ނުބައިނުލަފާ ޔަހޫދީންނަށް އެހީތެރިވުމާމެދު ލާދީނީ ސަރުކާރުން ކޮމިޓީއެއް ނަހަދާބާ؟\nމެއި 24, 2019 02:50\nކޮބާ އެމްޑީޕީ ގުންޑާއިންތައް؟ ފެނޭތަ ކަލޭމެންގެ އައުވާނުންތަކަށް ވާގޮތް... ދެން ތިބޭ...އެމް.ޑީ.ޕީ އަށް މަޖިލިސް މެޖޯރިޓީ ލިބުނީމަ، ކަލޭމެންގެ ކަލާނގެ ކޮބާހޭ، ބުނި އެމްޑީޕީގެ ސަޕޯޓަރުންތަކަށް ފެނޭތަ އަހަރެމެންގެ ކަލާނގެ ބާރުގަދަ ކަން. ﷲ އީ އެންމެ ގަދަފަދަ ރަސްކަލާނގެ\nމެއި 24, 2019 05:37\nމިހިރަ ނުބައި އިންސާނާއެވެ. ކަލޭގެ ނުބައިކަން ނަތަންޔާހޫ އާއި އެއްވަރު ތިވަނީ އެވެ. މުޅިއިސްލާމީ އުންމަތުގެމީހުން ކަރުނައަޅާ ﷲ އަށް ރޮއެއާދޭސް ކޮށް ދުއާދަންނަވަނީ އިޒްރާއީލުގެ ހަލާކަށެވެ.އެންމެ ހައްސާސް ދަނޑިވަޅުގަވެސް ކަލޭ ތިޔަޖެއްސުންކުރަނީ އަހަރުމެންނަށެވެ. ޢެމްޑީޕީއަކީ ރާއްޖޭގެ މެޖޯރިޓީއެވެ. ޢެއީ މުސްލިމުންނެވެ.\nމެއި 24, 2019 03:04\nކަލޭމެން ސިޔާސީވޭވޭ ތިބޭ! ޢަހަރުން ބުނާނީ އަލްޙަމްދުލިލްﷲ އޭ!! ޙަމަ ގިނަގިނައިން މިނުބައި މީހުނަށް ކޯފާލައްވާންދޭ!\nމެއި 24, 2019 03:07\nތިވަނީ ހަމަ ރަނގަޅަށް.. މަ ނުވާނަން ކަލޭމެނަކަށް އެހީއެއް.. ފަލަސްތީނުނަމަ ވަގުތުން އެހީވީސް...\nމެއި 24, 2019 03:08\nއިސްރާޢީލްގައި ދިރިއުޅޭ މުސްލިމުން ރައްކާތެރިކޮށްދެއްވައި ކާފަރުންގެ ބާރު އެއްކޮށް ކަނޑުއްވައި ދެއްވާންދޭ.. އާމީން\nމެއި 24, 2019 07:31\nމެއި 24, 2019 03:15\nބަލަ އިޒްރައީލްގަ އުޅެނީ ހުސްއެކަނި ޔަހޫދީންނެއްނޫނޭ. ޟުސްލިމުންވެސް އުޅޭ. ޢަލްހަމްދުﷲ އޭކިޔާމިހުން ވިސްނަނީ ހަމައެކަނި އެއްފަޅިންތަ؟ އެތަނުގެ ހަޤީގަތް ކިތައްދިވެހިންނަށް އެނގޭބާ؟\nމެއި 24, 2019 07:17\nއިސްރާއީލުގައި މުސްލިމުން އުޅޭތޒިތަ ކަލޭމެންގެ ރޫހާނީ ލީޑަރ ނަތަންޔާހޫ ދެކެ އެހާލޯބިވެގެން އެއުޅެނީ؟\nމެއި 24, 2019 03:22\nހަމަ ހެޔޮކޮށް އެވީ.\nމެއި 24, 2019 03:31\nމޮޅެތި ހެޑިންގ ޖަހާލާފަ. ރޮވެގެން އުޅެނީ2އަވަށެއްގަ، ނިސްބަތުން ކުޑަތަންކޮޅެއްގަ. ޕަސަނޓޭޖުނ ބަލަނަމަ %0.02 ވަރު ތަންކޮޅެއްގް. ހެޑިންގ ކިޔާލީމަ ހީވަނީ މުލިއިސްރާއިލް ނެތިގެންދަނީހެން. އަލިފާން އޮތީ ކޮންޓްރޯލް ކުރެވިފަ ކަމަށްވަނީ.\nމެއި 24, 2019 05:42\nކަލޯއެވެ. ޙައިހޫނުކަން ތަހައްމަލްކުރާ ހިނދު ރޮއްޓެއްގެ ފަޅިއެއްވެސް އުހުދުފަރުބަދަހާ ބޮޑުވާނެއެވެ. މުސްލިމުންގެ ދުއާއަކީ އިޒްރާއީލު ނެތި ދިއުމެވެ. ޔާ ﷲ އިޒްރާއީލް ކުޑަކުޑަ އަލިފާންކޮޅަކުން ނެތިކޮށް ފަލަސްތީން އަމާން ކުރައްވާފާނދޭވެ. ކަލޭގެ ލޯމަތިން ވެސް މިކަން ދައްކަވާދޭވެ.\nމެއި 24, 2019 10:13\nކަލެއަށް މާ ބޮޑަށް އެނގެނީ.... ތިޔަ އުޅެނީ މޭ ކަރައިގެން. ތިމާ ލޯބިވާ ޔަހޫދީންތަކަށް ގެއްލުންވާތީވެ.... އިޒުރޭލަށް ދޭބަލަ.\nމެއި 24, 2019 03:55\nالحمدلله ، އެކަލާނގެއީ ކޮންމެ ކަމަކަށް ކުޅަދުންވަންތަ ވޮޑިގެންވާ ހަމަ އެކަނިފަރާތެވެ.. އިޒްރާއީލް ގެ ނުބައި ނުލަފާކަން މުޅިދުނިޔެ އޮތީ ބަލަން!! ފަލަސްތީންގެ ނިކަމެތި މުސްލިމުންނަށް ލިބެމުންދާ އަނިޔާތަކަށް ދެނީ ބީރުކަންފަތް !! ޔާ ﷲ އިޒްރޭލް ގެ މައްޗަށް ފަލަސްތީން މުސްލިމުންނަށް ނަސްރު ދެއްވާންދޭވެ!! އާމީން\nމެއި 24, 2019 07:34\nމެއި 24, 2019 04:04\nދުނިޔަވީ ބޮޑު އިބްރަތެއް\nމެއި 24, 2019 04:30\nމިވަގުތު ރަގަޅުވާނެ ފަލަސްތީނުންނާ އީރާނުން އިޒުރޭލަށް ރޮކެޓް ހަމަލާތަކެއްދޭން\nމެއި 24, 2019 07:32\nމެއި 24, 2019 04:31\nއަދިވެސް ދާންވީއެއްނުން ފަލަސްތީނު ތަޅާ ސުންނާފަތިކުރަން.\nމެއި 24, 2019 04:36\nބަލަ މިރާއްޖެ އަކުން އެހިީއެއް ނުވޭބާ؟\nމެއި 24, 2019 07:21\nނޭގެ ސިފައިން މިހާރު ނުފޮނުވާކަމެއް. މިގައުމުގެ ވެރިންނަކީ ޔަހޫދީ ހާއްސަކޮށް މުސްލިމުންގެ ޖައްލާދު އިންޑިޔާއާއި އެމެރިކާއާ ފްރާންސްއާއި ޔޫކޭގެ ވެރިންގެ ބައިވެރިންނެއްނު. އެއިން ޖައްލާދަކަށް ލިބޭ ކޮންމެ ހިތާމައެއްގެ3ގުނައަށް މިގައުމުގެ ވެރިންނަށް ހިތާމަލިބޭނެ. އިންތިހާދަރަޖައިގެ ލޯތްބެއްވަނީ ޖައްލާދުންނާ މިގައުމުގެ ވެރިންނާ ދެމެދު އުފެދިފަ.\nމެއި 24, 2019 05:01\nޢެކަކުވެސް ނުދާތި އެހީވާން\nއަލްހަމްދުﷲ. ﷲގެ ކޯފާ ތިޔަކީ\nމެއި 24, 2019 05:03\nޜޯވެއަނދަން މާލަސްވެއްޖެ. މީހުންވެސް އަނދަންވީ.\nމެއި 24, 2019 05:22\nއަލްހަމްދުލިިއްލާހި ތިވަނީހަމަރަނވަޅަށް އެއްވެސް ގައުމަކުން އަޅައެއްލާނެކަމެއަނެއް\nމެއި 24, 2019 05:26\n"މިހާރު" ނޫހުގަ މިޚަބަރު ނުލިޔަނީ ކީައްވެ؟ތޔާތކާފަރުންނާއި އަނިޔާވެރިންގެ ކިބައިން މުސްލިމުން އަބަދުވެސް ސަލާމަތް ކުރައްވަވާދޭވެ. މި މާތް ރޯދަމަހުގެ ބަރަކާތުން މުސްލިމުންގެ ދުޢާ އިޖާބަ ކުރައްވާށި.އާމީން.\nމެއި 24, 2019 05:29\nތީﷲގެ ކޯފާެއެއް އިޒްރޭލުމީހުންނަށްހީވަނީތަ ތިމާމެންނަކީ މާވަރުގަދަ ބައެއްހެން ކޮބާތިޔަވަރުގަދަކަމެއް ކޮބާ އާރެއްބާރެއް ﷲއީ ކޮންމެކަމަކަށްވެސް އެނމެ ކުޅަދުންވަންތައިލާހް.\nކަބުލޮ މެއި 2019524\nމެއި 24, 2019 05:31\nالحمداللله ތިބައި މީހުން ނެތިކުރައްވާަން ދޭވެ\nމެއި 26, 2019 10:29\nކީއްވެ ދެން އެހީނުވަނީ\nމެއި 24, 2019 05:33\nކޮބާ ޔަހޫދީންނާ އެއްކޮޅަށްވޯޓުދިން އެމްޑީޕީ ދާންވީނު އެތަންނިއްވާދޭން\nމެއި 24, 2019 07:11\nފާޅުވެގެންވާ ޝައިތާނެއް އޮޒްރޭލަކީ. ނަތަންޔާހޫ ބޮޑާވެފައި އދ ގައި ބުނި އެމީހުންނަކީ މަތިވެރިބައެއްކަމަށް. ހަމަލާނުދެވޭނެކަމަށް. ﷲ އެމީހުންގެ އެބޮޑާބަސް ްައްސަވާ ވޮޑިގެންވާނެކަން އެނގޭހާލު ބޮޑާވެގަތީ. އެމަޖިލީހުގެ އެންމެން ތަރުހީބުދިން. މިއަދު ބޮޑާވެފައި އަލިފާނަށް ކީއްވެބާ އަމުރުނުކުރަނީ އިޒްރޭލުގައި ނުހިފުމަށް.\nމެއި 24, 2019 08:20\nމިހާރު މިރާއްޖޭގެ ބޮޑުތިމާހުންގެ ލޮލައް ނިދިވެސް ނާންނާނެ ޔަހޫދީ ފިކުރުގެ މީހުންވީމަ ވާނީ އެހެނެންނު.\nމެއި 24, 2019 08:35\nމެއި 24, 2019 09:56\nޢަހަރެންގެ ބަދުދު ދުއާ އިސްރާއީލުގެ ޔަހޫދީ އަނިޔާވެރިންނަށް. ޢެބައިމީހުން ދުނިމަތީގަވެސް ނިކަމެތި ކުރައްވާށި\nމެއި 24, 2019 10:14\nމެއި 24, 2019 10:20\nއެނުލަފާޖައްބާރު އިޒރާއީލް ނެތިކުރައްވާފަނޫނީ އިބައިލާހު އެއުރެން އެމުސީބާތުން ސަލާމަތް ނުުކުރައްވާނދޭވެ އާމީން\nމެއި 24, 2019 12:10\nއެއްވެސް އެހީ ތެރިކަމެއް އިސްރާއީލް އަށް ދޭނެކަމެއް ނެއް\nމެއި 24, 2019 12:54\nޢެމީހުން ފަލަސްތީނު މުސްލިމުންނަށް އަނިޔާކުރާއިރު ހިތަށްއަރާތަ\nމެއި 24, 2019 14:02\nއާމީން ! އިޒުރޭލާއި އިޒްރޭލުގެ އަނިޔާވެރި އެންމެން އަދާ ހުލި ކުރައްވަވާ ފާދޭ ! އާމީން ! އެކަކުވެސް އެމީހުނަށް އަޅާލާނެކަމެއްނެތް !\nމެއި 24, 2019 14:49\nޢަލްހަމްދުލިއްލާހި ތިޔަގައުމުގެ ތިބިޔަހޫދީން ނެތިކުރައްވާދޭވެ.\nމެއި 24, 2019 14:55\nއިސްރާއީލް ގެ އެއްވެސް ޔަހޫދީއަކަށް އިސްލާމީ އެއްވެސް ޤައުމަކުން އެހީތެރިނުވާތި އެެއީ އިސްލާމުންގެ އަދުއްވުން އެއްވެސް އާރެެއް ބާރެއް ނެތް ފަލަސްޠީނުގެެ ޅަދަރިން މުސްކުޅިން ޝަހީދު ކުރަނީ. ޢަލިފާނަކީ ހޫނުއެެއްޗެއްކަން އިސްރާއީލަށް ދައްކަވާނީ އރއްކައުވަންތަ ﷲ.\nމެއި 24, 2019 15:15\nމެއި 24, 2019 15:28\nދިވެހި ސަރުކާރުން ނަމަނަމަ އެހީތެރިކަމުގެ އިގިއްޔެއް ްުފުލާލިޔަސް އަހަރެން ސަރުކާރާ ދެކޮޅު ވާނަން. ނަމަނަމަ ބަހެއް ވެސް ނުބުނާތި. ކެތް ކޮށްލައިގެން ތިބެ.\nމެއި 24, 2019 16:15\nމެއި 25, 2019 04:32\nއަދާހުލި ވާންވީ ހަމަ\nމެއި 25, 2019 08:31\nފާއިތުވި ސަރުކާރުން މީހުން ފޮނުވަން ޖެހޭނެ. ޢެމީހުންނާ އެންމެ ގާތް ގުޅުމެއް ބާއްވާ ފައިސާގެ މުޢAމަލާތްތައް ހިންގީ ޔާމީނު ސަރުކާރުން ނުން. ޢަވަހަށް ފެބާލިދީއެއް ދީފަ "ފާހަގަފުންމާލި " ގްރޫޕު ފޮނުވާ\nމެއި 28, 2019 12:26\nނުބައި ނުލަފާ ޔާހޫދީންނަށް އޮތީ އަލިފާން! މިދުނިޔެމަތީގަިވެސް އަލިފާން ގިޔާމަތުގައިވެސް އަލިފާން!\nމެއި 28, 2019 13:42\nއިސްރާއީލުގެ އަނިޔާވެރި ކަމުގެ ބަދަލު ހިއްޕަވާ އެބައިމީހުން ހަލާކު ކުރައްވާ މުސްލިމުންނަށް ނަޞްރު ދެއްވާނދޭވެ!\nމެއި 28, 2019 14:10\nއިސްރާއީލް އަށް އެ ދައްކަވަނީ މާތްﷲ ގެ ކޯފާ... އެއީ އެންމެ ބާރުގަދަ އެންމެ ކުޅަދުންވަންތަ ފަރާތް....ތިމަންނާމެންހާ ވަރުގަދަ ބައެއް ނެތް ކަމަށް ދެކި ފަލަސްތީނުގެ މުސްލިމުންނަށް އަނިޔާވެރި ވުމުގެ ސަބަބުން މާތްﷲ އެމީހުންނަށް އެކަމުގެ ޢަޛާބު ދުނިޔެމަތިން ވެސް އެ ދައްކަވަނީ..... މި ކަމުން ވެސް ޢިބްރަތް ޙާޞިލުކުރުމަށްޓަކައި\nމެއި 29, 2019 09:22\nތިޔައީ އެހެންބައެއްގެ ބަސް އަހާ ބައެއްނޫން، ޖާހިލު ގޮތް ބޮޑު އަނިޔާވެރި ބައެއް އެމީހުންނަށް ތިޔަ ކަމުގައި އެހެން ފަރާތަކުން ވެވޭނެ މަދަދެއް ދިނަސް އެމީހުންނަށް ތިޔަ ކަމުން އަރައި ގަނެވުނީމާ އެމީހުން ބުނާނެ އެމީހުންގެ މޮޅުކަމުންނޭ އެކަން ވީ. ﷲ ކުޅަދުންވަންތަ ކަން ނިކަން ދެކިބަލަ. އެމީހުން\nމެއި 29, 2019 23:51\nމިނުބަި ނުލަފަ ދައްޖާލު މުސްލިމުން ދިރިތިއްބާ އެކުރާ އަނިއާ އިން މުސްލިމު އުއްމަތެއް ފަނާކުރާއިރު އަސަރެއް ނުކުރެތަ .ތިޔަ އަލިފާނަކީ ﷲ ގެ ކޯފަ ކަމުގަ ލައްވާންދެ\nމެއި 29, 2019 23:56\nޢިޒްރާއީލް ގައި ދިރިއުޅޭ އެންމެހާ މުސްލިމުން ސަލާމަތް ކޮށްދެއްވާ، އަނިޔާވެރި ޔަހޫދީން ތަށް ނެތިކުރައްވާންދޭވެ.\nމެއި 30, 2019 19:15\nއެބައެއްގެ ޢަމަލުތައް އެގޮތަށް ހުރެއްޖެނަމަ، އެބައަކަށް އޮތީ ގެއްލުމާއި ހަލާކެވެ. އެއީ އިޒްރޭލްކަމުގައިވިޔަސް އަދި އެނޫންއެހެން ގައުމެއްގެ ބަޔަކު ކަމުގައިވިޔަސް ކަންއޮތްގޮތަކީ، މިއީ އެވެ.\nމެއި 31, 2019 00:36\nތިއަލިފާނުންއިސްރާއީލުގެ ނުބައިޔަހޫދީން ފަނާާކޮނެތިކޮއްްލާދޭވެ އާމީން\nމެއި 31, 2019 01:44\nއެހީތެރި ނުވާތި. މިއީ އެހީވާ ވަރަށް ވުރެ ނުބައި ބައެއް. އެހީތެރިވާން އުޅޭ ގައުމުތަކުގެ ވިސްނުން ބަދަލުކޮށްދެއްވާށި.


SunOnline: Fazna, MOMS jamiyyaage ''super kids challenge'' ifthithaah kohdhevvaifi\nފަޒްނާ، މޮމްސް ޖަމިއްޔާގެ "ސުޕަ ކިޑްސް ޗެލެންޖް" އިފްތިތާހް ކޮށްދެއްވައިފި\nއިސްމާއިލް ޝާކިރު 14 Oct 2021, 11:24\nރައީސުލްޖުމްހޫރިއްޔާގެ އަނބިކަނބަލުން ފަޒްނާ އަހްމަދު -- ފޮޓޯ// ރައީސް އޮފީސް\nރައީސުލްޖުމްހޫރިއްޔާގެ އަނބިކަނބަލުން ފަޒްނާ އަހްމަދު، މޮމްސް ޖަމިއްޔާއިން އިންތިޒާމްކޮށްގެން ކުރިއަށްގެންދާ "ސުޕަ ކިޑްސް ޗެލެންޖް" އިފްތިތާހްކޮށްދެއްވައިފިއެވެ.\nމި ހަފްލާ ކުރިއަށް ގެންގޮސްފައިވަނީ އިއްޔެ މެންދުރުފަހު މާގިރި ހޮޓަލުގައެވެ.\n"ސުޕަ ކިޑްސް ޗެލެންޖް" އަކީ ކުޑަކުދިން އެކުދިންގެ މައިންބަފައިން ނުވަތަ އެކުދިން ބަލަހައްޓާ ފަރާތްތަކާއެކު އުނގެނުމަށާއި، މަޖާ ވަގުތުކޮޅެއް ހޭދަކުރުމަށް އަމާޒުކޮށްގެން ރާވާފައިވާ ސިލްސިލާ ހަރަކާތްތަކެކެވެ.\nމި ހަފްލާގައި ފަޒްނާ ވަނީ މޮމްސް ޖަމިއްޔާއިން ހާސީލު ކުރުމަށް ކަނޑައަޅާފައިވާ މަގްސަދުތަކުގެ ތެރޭގައި، ގައުމީ ފެންވަރެއްގައި އެންމެ ބޮޑަށް މަސައްކަތްކުރަމުން އަންނަ ތިން ކަމެއްކަމުގައިވާ އަންހެނުން ބާރުވެރިކުރުވުމާއި، އަންހެނުންނާއި ކުޑަކުދިންގެ ނަފްސާނީ ދުޅަހެޔޮކަމަށް މަސައްކަތްކުރުމުގެ އިތުރުން ކުޑަކުދިންނަށް ކުރާ އަނިޔާއާއި އަންހެނުންނަށް ކުރާ ޖިންސީ އަނިޔާއާއި ދެކޮޅަށް އަޑު އުފުލުން ހިމެނޭކަން އުފަލާއެކު ފާހަގަކުރައްވާފައެވެ.\nއަދި އެކަމަނާ ވަނީ އަންހެނުން ބާރުވެރިކުރުވައި އަންހެނުންގެ ދިރިއުޅުން ފަސޭހަކުރުމަށް މޮމްސް ޖަމިއްޔާއިން ކުރަމުންދާ މަސައްކަތްތަކަށް ޝުކުރު އަދާކުރައްވާފައެވެ.\nމިމޭރުމުން ވާހަކަފުޅު ކުރިއަށްގެންދަވަމުން، އެކަމަނާ ވަނީ ކޮވިޑް-19ގެ ފުރަބަންދުގެ ހާލަތުގައި ކުޑަކުދިން ފޫހިވިޔަނުދީ ތިބުމަށްޓަކައި ނިމިދިޔަ ރަމަޟާން މަހު ސުޕަ ކިޑްސް ޗެލެންޖްގެ ފުރަތަމަ ޕްރޮގްރާމް ކުރިއަށްގެންގޮސްފައިވާތީ އެކަމަށް ތައުރީފުކުރައްވާފައެވެ.\nއަދި އެކަމަނާ ވަނީ އޯގާތެރިކަމާއި، ލޯބިވުމާއި، އެހެން މީހުންގެ އިހްސާސްތަކަށް އިހްތިރާމް ކުރުމަކީ ކުޑަކުދިންގެ ގައިގައި ހުރުން މުހިންމު ސިފަތަކެއްކަމުގައި ފާހަގަކުރައްވައި މިފަހަރުގެ ޕްރޮގްރާމުގައި އޯގާތެރިކަމުގެ ސިފަ އަށަގެންނެވުމަށް ހަރަކާތްތަކެއް ހިމަނާފައިވާތީ އެކަމަށްޓަކައި އުފާކުރައްވާ ކަމަށް ވިދާޅުވެފައެވެ.\nއިތުރަށް ވާހަކަފުޅުދައްކަވަމުން އެކަމަނާ ވަނީ އެ ޕްރޮގްރާމުގައި ހިމެނޭ ކަންކަން ފުރިހަމަކުރުމަށް ކުދިންނަށް ބޮޑަށް ފުރުސަތު ދީގެން ބެލެނިވެރިން އެހީތެރިންގެ ދައުރު އަދާކުރުމަށް ބާރުއަޅުއްވާފައެވެ.\nއެ ހަފްލާގައި ކުދިންނަށް ހުސްވަގުތު ދިނުމުގެ މުހިންމުކަމާމެދު ވާހަކަފުޅު ދައްކަވަމުން ފަޒްނާ ވަނީ ކުދިން ކުރުމަށް ޓަކައި ހަވާލުކުރާ މަސައްކަތްތަކާއި، ހުސްވަގުތު ދިނުމުގައި ބެލެންސް ކުރުމުގެ މުހިންމުކަން ފާހަގަކުރައްވާފައެވެ. އަދި އެކަމަނާ ވަނީ މިކަމުގެ ސަބަބުން ކުދިންގެ ހުސްވަގުތުގައި އެކުދިންނަށް އެދުވަހު ހިނގިކަންކަމާމެދު ވިސްނާލުމަށް ފުރުސަތު ލިބި، އެކުދިންގެ މުސްތަގްބަލާމެދު ވިސްނުމަށް މަގުފަހިވެގެންދާނެކަމުގައި ވިދާޅުވެފައެވެ.\nހަމަ އެއާއެކު އެކަމަނާ މުދައްރިސްކަން ކުރެއްވި ދުވަސްވަރުގެ ކަންކަމާއި، އަދި މަންމައެއްގެ ދައުރު އަދާކުރައްވާ ފަރާތެއްގެ ހައިސިއްޔަތުން މި ހަފްލާގައި ވަނީ ބައެއްކަންކަން ހިއްސާކުރައްވާފައެވެ.\nއެގޮތުން އެކަމަނާ ވަނީ ކުދިން އަމިއްލައަށް ގޮތް ނިންމަން ދަސްކޮށްދިނުމަށް އެހީތެރިވުމަށް ބެލެނިވެރިންނަށް ނަސޭހަތްތެރިވެލައްވާފައެވެ. އަދި މިކަން ހާސިލުވާނީ ކުދިންނަށް އެކުދިން ކުރުން މުހިންމު ކަންކަން ދެނެގަތުމަށް ފުރުސަތު ފަހިކޮށްދީގެންކަމަށާއި، އެކުދިންގެ ހުސްވަގުތުތައް ހެޔޮގޮތުގައި ބޭނުންކުރުމަށް ފުރުސަތުފަހިކޮށްދީގެންކަމުގައި އެކަމަނާ ވިދާޅުވިއެވެ.\nއެ ހަފްލާގައި ވާހަކަފުޅު ދައްކަވަމުން ފަޒްނާ ވަނީ ބެލެނިވެރިން ކުދިންނާއިއެކު ވަގުތު ހޭދަކުރުމަށް ބާރުއަޅުއްވާފައެވެ. އެގޮތުން އެކަމަނާ ވަނީ ކުދިންގެ ހުސްވަގުތުތައް ފުރާނެ ގޮތްތައް ރޭވުމުގައި އެކުދިންނާއި އެކު ވަގުތު ހޭދަކުރުމަކީ މުހިންމު ކަމެއްގެ ގޮތުގައި ފާހަގަކުރައްވާފައެވެ.\nމި ހަފްލާގައި ފަޒްނާގެ އަރިހުގައި ޔޫތު، ސްޕޯޓްސް އެންޑް ކޮމިއުނިޓީ އެމްޕަވަމަންޓް މިނިސްޓަރު އަހްމަދު މަޚްލޫފް ވެސް ބައިވެރިވެވަޑައިގެންނެވިއެވެ.\nމޮމްސް ޖަމުއިއްޔާއަކީ 2016 ވަނަ އަހަރު އުފައްދާފައިވާ ޖަމިއްޔާއެކެވެ.\nމި ޖަމިއްޔާއަކީ މިވަގުތު ރާއްޖޭގައި އެންމެ ގިނަ އަންހެނުންނަށާއި ކުޑަކުދިންނަށް އެހީތެރިކަން ފޯރުކޮށްދޭ ޖަމިއްޔާއެވެ. މި ޖަމިއްޔާގައި 100 ރަށުން ޖުމްލަ 37،000 މެންބަރުން ތިބެއެވެ.\nމޮމްސް ޖަމިއްޔާގެ ސުޕަ ކިޑްސް ޗެލެންގް އިފްތިތާހްކޮށްފި\n"ރާއްޖޭގައި ނަފްސާނީ ބަލީގެ މީހުން އިތުރުވާކަން ފާހަގަވޭ"\nޝާހިދުގެ ކާމިޔާބީގެ ސިއްރަކީ އެމަނިކުފާނުގެ އަނބިކަނބަލުން


Male' gai thaaru elhun2dhuvas therey gai ninmaanan: Muizzu | Mihaaru\nމާލެ އާއި ހުޅުލެއާ ދެމެދު އަޅާފައިވާ ސިނަމާލެ ބްރިޖާ ބޮޑުތަކުރުފާނުމަގު ގުޅޭ ހިސާބުގައި ތާރުއެޅުމުގެ މަސައްކަތް ގާތްގަނޑަކަށް ނިމިފައި .---ފޮޓޯ: ނިޝާން އަލީ/މިހާރު\nމާލޭގައި ތާރު އެޅުން ދެ ދުވަސް ތެރޭގައި ނިންމާނަން: މުއިއްޒު\n28 އޯގަސްޓް 2018 - 11:24 33 comments\nމާލެ އާއި ހުޅުލެއާ ދެމެދު އަޅާފައިވާ ބްރިޖާ ގުޅޭ މަގުތަކުގައި ތާރު އަޅައިގެން ހަދާ މަގުތަކުގެ މަސައްކަތް، ބްރިޖް ހުޅުވެން ވާއިރަށް ނިންމާނެ ކަމަށް ސަރުކާރުން ކުރިން ވެސް ބުނެފައި ވެ އެވެ. މިހާރު ކަނޑައަޅާފައިވާ ގޮތުން، އަންނަ ބުރާސްފަތި ދުވަހު ރޭ ބްރިޖް ރަސްމީކޮށް ހުޅުވާނެ އެވެ.\nރައީސް އަބްދުﷲ ޔާމީން ރ. ދުވާފަރަށް ވަޑައިގެން އެ ރަށުގައި ޕީޕީއެމުން ރޭ ބޭއްވި ޖަލްސާގައި މިނިސްޓަރު މުއިއްޒު ވިދާޅުވީ، މާލޭގެ މަގުތައް ނިންމުމަށް ފަހު، ތާރު އެޅުމަށް ބޭނުން ކުރި މެޝިނަރީޒް އާއި ސާމާނު ދެން ގެންދާނީ ދުވާފަރަށް ކަމަށެވެ. އަދި ހަފުތާއެއްގެ ތެރޭގައި އެ ތަކެތި އެ ރަށަށް ގެންގޮސް، މަގުތައް ހެދުމުގެ މަޝްރޫއު ވަރަށް އަވަހަށް ފައްޓަވާނެ ކަމަށް އޭނާ ވިދާޅުވި އެވެ.\nބްރިޖާ ގުޅޭ ބައެއް މަގުތަކުގައި ތާރު އަޅާ ނިމިފައި: މި މަސައްކަތް ދެ ދުވަސްތެރޭގައި އެއްކޮށް ނިމޭނެ ކަމަށް ހައުސިން މިނިސްޓަރު ވިދާޅުވި-- މިހާރު ފޮޓޯ: ނިޝާން އަލީ\nބްރިޖާ ގުޅިފައިވާ މަގުތަކުގައި ތާރު އެޅުމުގެ މަސައްކަތް މިހާރު ގާތްގަނޑަކަށް ވަނީ ނިމިފަ އެވެ. އެގޮތުން، މާލޭގައި ހުންނަ ހުޅުމާލޭގެ ފެރީ ޓާމިނަލުން ފެށިގެން އިންޑަސްޓްރިއަލް ވިލެޖާ ހަމައަށް ތާރު އަޅަމުން އަންނައިރު، މާލޭގެ އިރުމަތީ ފަރާތާއި ދެކުނު ފަރާތުން ބޮޑުތަކުރުފާނު މަގުގައި ހަތަރު ލޭން ހިމެނޭ ގޮތަށް 12 މީޓަރަށް ވަނީ ފުޅާކޮށްފަ އެވެ.\nއެ މަގު ފުޅާކުރަނީ ބްރިޖަށް ދަތުރުކުރާ އުޅަނދުތައް ތޮއްޖެހުނު ނުދިނުމަށް ކަމަށް ހައުސިން މިނިސްޓްރީން ވަނީ ބުނެފަ އެވެ.\nހދ. ނޮޅިވަރަމްފަރުގެ ބަނދަރު ރަަސްމީކޮށް ހުޅުވުމުގެގޮތުން ބޭއްވި ރަސްމިއްޔާތުގައި ހައުސިން މިނިސްޓަރު މުއިއްޒު ވާހަކަދައްކަވަނީ.---ފޮޓޯ: ރައީސް އޮފީސް\nއެ މަގުތަކުގައި ލައިޓު ހަރުކޮށް، ގަސް އިންދާ ގޮތަށް ވެސް ވަނީ ހަމަޖައްސައިފަ އެވެ. ހުޅުލޭ ކޮޅުން، ބްރިޖާ ގުޅޭ މަގުތައް ހަދަނީ ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ޗައިނާގެ ކުންފުންޏަކާ ހަވާލުކޮށްގެންނެވެ.\nއިތުރު ލިޔުންތައް ރ. ދުވާފަރު ތަރައްގީގެ މަޝްރޫއުތައް މަގު ހެދުން ހައުސިން މިނިސްޓްރީ ކުރީގެ މިނިސްޓަރު ޑރ. މުހައްމަދު މުއިއްޒު ސިނަމާލެ ބްރިޖު މާލެ ހައުސިން މިނިސްޓަރު


އެއަރ ނިއުޒީލެންޑް އިން އިކޮނަމީ ކްލާހުގައި ނިދޭނެ ގޮތުގެ އިންތިޒާމް ހަމަޖެއްސުމަށް " ސްލީޕިންޕޮޑް" ހަދަނީ | Jazeera\tއެއަރ ނިއުޒީލެންޑް އިން އިކޮނަމީ ކްލާހުގައި ނިދޭނެ ގޮތުގެ އިންތިޒާމް ހަމަޖެއްސުމަށް " ސްލީޕިންޕޮޑް" ހަދަނީ - Jazeera\nއެއަރ ނިއުޒީލެންޑް އިން އިކޮނަމީ ކްލާހުގައި ނިދޭނެ ގޮތުގެ އިންތިޒާމް ހަމަޖެއްސުމަށް " ސްލީޕިންޕޮޑް" ހަދަނީ\nއައިމިނަތު ޔުމްނާ February 28, 2020 29 views0\nއެއަރ ނިއުޒީލެންޑްގެ ބޯތުތަކުގެ އިކޮނޮމީކްލާހުގައި، ޕަސިންޖަރުންނަށް ނިދޭނެ އިންތިޒާމު ހަމަޖެއްސުމުގެ ގޮތުން ތައްޔާރުކުރަމުން އަންނަ "ސްލީޕް ޕޮޑްސް" ގެ ސާމްޕަލް ދައްކާލައިފިއެވެ.\nއެއަރނިއުޒީލެންޑްއިން މައުލޫމާތު ދޭގޮތުގައި އެކުންފުނީގެ ބޯޓުތަކުގެ އިކޮނޮމީ ކުލާހުގެ "އިކޮނޮމި ސްކައިނެސްޓް" ކެޓަގަރީގައި ހަމަޖެހިލައިގެން އޮށޯވެ ނިދާލެވޭގޮތަށް6ޕޮޑް ތައްޔާރު ކުރަން ވަނީ ހަމަޖެހިފައެވެ.\nބައެއްމިހުންނަކީ ބޭނުންވަގުތަކު އިށީނދެއިނދެގެންވެސް އުނދަގުލަކާނުލާ ނިދާލެވޭ މީހުންނެވެ. ނަމަވެސް ބައެއް މީހުންނަކީ ކޮންމެ ކޮންމެ ގޮތަކަަށް އިނދެގެން ނިދުމަށް އުނދަގޫވާ މީހުންކަމުން މި ޕޮޑުތައް ހާއްސަކޮށްފައި މިވަނީ އެފަދަ ފަރާތް ތަކަށެވެ.\nއެކުންފުނިން މައުލޫމާތު ދޭގޮތުގައި މިހިދުމަތް ދިނުމަށް ނިންމާފައި މިވަނީ3އަހަރުދުވަހުގެ ރިސަރޗެއް ހެދުމަށްފަހު ، 200 ވަރަކަށް ކަސްޓަމަރުންގެ ހިޔާލު ހޯދުމަށް ފަހުގައެވެ.\nކޮންމެ ޕޮޑެއްގެ ދިގުމިނުގައި 6.5 ފޫޓު ހުންނާނެކަމަށާއި ، ފުޅާމިނުގައި 22 އިންޗި ހުންނާނެކަމަށްވެއެވެ. އަދި ކޮންމެ ޕޮޑެއްގައި ބާލީހާ ، ރަޖާގަނޑަކާއި ، ކަންފަތަށް ޖަހާ ޕްލަގް ގެ އިތުރުން ފަރުދާ ދެމިފައި ހުންނާނެއެވެ. މީގެ އިތުރުން ފޮތްކިޔަން ދިއްލާ ލައިޓާ ޔޫއެސްބީ ވެސް ހަރުކުރުމަށް މަސައްކަތް ކުރަމުން އަންނަކަމުގައި އެއަރލައިނުން ވަނީ ބުނެފައެވެ.\nމިޕޮޑުތައް ނިންމުމަށް ވަކި ދުވަހެއް އަދި ކަނޑައަޅާފައި ނުވިނަމަވެސް ޕޮޑް ތައްޔާރުކުރުމަށް ބޭނުންވާ ހުރިހާ ލިއެކިއުމާ ކުރެހުން މިހާރު ނިމިފައިވާކަމަށް އެއަރ ނިއުޒީލެންޑްއިން ސީއެންއެންއަށް ވަނީ މައުލޫމާތު ދީފައެވެ.\nއެއަރ ނިއުޒީލެންޑްގެ ޖެނެރަލް މެނޭޖަރ ނިކީ ގުޑްމަން ވިދާޅުވެފައި ވަނީ މިބަދަލާއި އެކު އިކޮނޮމީ ކްލާހުގައި ވެސް ދިގު ދަތުރުކުރައްވާ ފަރާތްތަކަށް ބޭނުންވާ މަންޒިލަށް ދެވޭއިރު ވަރުބަލި ފިލުވާލުމުގެ ފުރުސަތު ލިބިގެންދާނެ ކަމަށެވެ.\nމައުލޫމާތު ލިބިފައިވާގޮތުގަ އެންމެ ފުރަތަމަ މި ޕޮޑްގެ ހިދުމަތް ދިނުމަށް ނިންމާފައިވަނީ މިއަހަރު އޮކްޓޫބަރު މަހު ފަށަން ހަމަޖެހިފައިވާ އޯކްލޭންޑުން ނިއުޔޯކަސް ދާ ފްލައިތުތަކިގައެވެ. އެ ދަތުރަކީ 17 ގަޑިއިރާ 40 މިނެތް ގެ ދިގު ވަގުތެއް ނަގާ ދަތުރެކެވެ.


Biruverikan Ufedhey Gothah Cycle Dhuvvi Meehaku Hayyarukoh Bandhah 15 Dhuvas - Vaguthu\nބިރުވެރިކަން އުފެދޭގޮތައް، މާލޭގައި ބާރަށް ސައިކަލު ދުއްވި މީހަކު ހައްޔަރުކޮށް، އޭނާގެ ބަންދަށް 15 ދުވަހުގެ މުއްދަތެއް ޖަހައިފިއެވެ.\nފުލުހުން މަޢުލޫމާތު ދީފައިވާ ގޮތުގައި ބާރަށް ސައިކަލު ދުއްވި 19 އަހަރުގެ ދިވެހި ފިރިހެނެއް، ޓްރެފިކް ޕޮލިސް ސްޓޭޝަން ކުރިމަތިން ހެނދުނު 6:00 ހާއިރު ވަނީ ހިފަހައްޓާފައެވެ. ފުލުހުން ވިދާޅުވީ އެ ޒުވާނާ ހިފަހައްޓާފައިވަނީ މީހުންގެ ހިތްތަކުގައި ބިރުވެރިކަން އުފެދޭގޮތަށް މާލޭގެ އެކި މަގުތަކުގައި ބާރަށް ސައިކަލު ދުއްވާފައިވާތީއެވެ.\nފުލުހުން ވިދާޅުވީ އޭނާ ހައްޔަރުކޮށް، ބަންދާ މެދު ގޮތެއް ނިންމަން ކޯޓަށް ހާޒިރުކުރުމުން، ބަންދުގައި ބަހައްޓައިގެން މައްސަލަ ތަހުގީގުކުރަން 15 ދުވަހުގެ މުއްދަތެއް ދީފައިވާ ކަމަށެވެ.\nމިދިޔަ އާދިއްތަ ދުވަހު ޕޮލިސް ކޮމިޝަނަރު މުހައްމަދު ހަމީދު ވަނީ އެހެން މީހުންނަށް އުނދަގޫވާ ގޮތަށް އަޑުގަދަކޮށް އަދި ބާރަށް އުޅަނދުފަހަރު ދުއްވާ މީހުންނާ ދެކޮޅަށް ގާނޫނީ ފިޔަވަޅު އަޅާނެކަމަށް ވިދާޅުވެފައެވެ.\nއޭޕްރީލް 2, 2020 01:50\nގުޑް ވޯކް ! ޙަމަ ރަގަޅު\nއޭޕްރީލް 2, 2020 03:20\nމާ ލަސްވެސް ވެއްޖެ ތިޔަކަންތައް ކުރަން\nއޭޕްރީލް 2, 2020 05:06\nމިރަށުގަވެސް އުޅޭނެ ތިކަހަލަ މޮޔަގަމާރެއް ހައްޔަރުވެސް ކުރަންޖެހިފަ އެހުރީ\nއޭޕްރީލް 2, 2020 08:15\nތިކަމަށް މަންމައެއްގެ ހައިސިއްޔަތުން އުންމީދު ކުރާތާ ވަރަށް ދުވަސް ވެއްޖެ. ޝުކުރިއްޔާ ޕޮލިސް ކޮމިޝަނަރ\nއޭޕްރީލް 2, 2020 10:11\nސާބަހޭ.... މާލަސްވެސް ވެއްޖެ... ކޮވިޑް ކަންތަކާ ހެޔޮވިސްނޭ މީހުން ގެއަށް ވަނީމަ މަގުތައް ހުސްވީމަ، މިއުޅޭ ދާނުވާ ގޮޅިޖެހި ގަމީސްލައިގެން ބޯދިގުކޮއްގެން އުޅޭ ޒުވާނުންނޭ ކިޔައިގެން އުޅޭ ޕާރޓޭންތައް ހީވަނީ މާލެ ރަންވެގެން އުޅޭހެންވިއްޔާ... ބޮޑު ކަމެށް....


ޑައިރީ2| Esfiya - Dhivehi Vaahaka Site\nހަޤީޤީ ހިތާމަ އުފެއްދުންތެރި ލިޔުން ލޯބި April 16, 2019\nފުރަތަމަ ބަޔާ ގުޅޭ\nކޮޓަރި ހުޅުވާފިއެވެ . ލަރާ އާއި ލުޔޫން އަކީ ސްކޫލް ދުވަސް ވަރު އެއް ކިލާހެއްގައި އުޅުނު2އެކުވެރިންނެވެ . ސްކޫލް ވެސް ނިމިގެން ދިޔައީ އެއްކޮށެއެވެ . ލުޔޫން ގެ ހުރިހާ ވާހަކަ އެއް ކަހަލަ ގޮތަކަށް ލަރާ އަށް އިގެއެވެ އަދި މޫނަށް އަންނަ ކުލަ ވަރު ލަރާ ވަނީ ދަސް ކޮށްފައެވެ .\nކޮޓަރި އަށް ވަދެ ކޮޓަރި ތަޅުލުމަށް ފަހު ލަރާ ވާހަކަ ދައްކަން ފެށިއެވެ .\nލަރާ : ލުޔޫން ! ކަމެއް ގޯސް ވީ ތަ ؟\nލުޔޫން : އުހު … ކަމެއް ގޯހެއް ނުވޭ …\nލަރާ: އަހަންނަށް ފޮރުވަން ނޫޅެބަލަ . ލުޔޫން ގެ ލޮލުން އެބަ ފާހަގަ ވޭ ކޮންމެ ވެސް ކަމެއް ސިއްރު ކުރަން އުޅޭ ކަން\nލުޔޫން : އެއްވެސް ކަމެއް ނުފޮރުވަން . ދެންމެ ނިދާފާ ހޭލީމާ އޭ\nލަރާ : އޯކޭ … އަވަހަށް ރެޑީވޭ …\nލުޔޫން : ކޮން ތާކަށް ދާން ؟\nލަރާ : ބޭރަށް ހިގާލަން ދާން …. މަ މިޔައީ ގޭގައި އިދެ އިދެ ފޫހިވެގެން … ހަވީރު ގަޑި ވީމާ …… ލުޔޫން ގޮވައިގެން ހިގާލަން ދާން ކަމަށް\nއެހެން ބުނުމާ އެކު ލުޔޫން ކައްނެއް ގޮތަކަށް ފާޙާނާ އަށް ވަނެއެވެ . ފާޙާނާ ކޮއްލައިގެން ރީތި ކޮށް ޝޯލް އެޅުމަށް ފަހު2މީހުން ހިގައި ގަތި އެރަށު ބަދަރާއި ދިމާލަށެވެ . އެހެން ދާއިރު ފިހާރަ އަކަށް ވަދެ ކޮންމެ ވެސް ރީތި އެއްޗެއް ހޯދައެވެ . އެއް ފިހާރަ އެއްގައި ގިނަ ވަގުތު ވަންޏާ މުން ވެސް ލުޔޫން ސަކުވާ ރާގަކަށް ހާސަރު ދަމައެވެ\nލުޔޫން އަކީ ވަންނަ ފިހާރަ އަކުން އަވަހަށް ނިކުންނަން ބޭނުން ވާ ކުއްޖެކެވެ . ލަރާ އަކީ އެ ފިހާރަކަށް ވަދެއްޖެ ނަމަ އެހާ ގިނައިރު ނަގާ މީހެކެވެ . ހާއްސަ ކޮށް ރިތި އެއްޗެއް ފެނިއްޖެ ނަމަ އެޔަކަށް މަރުދޭ ކުއްޖެކެވެ . 2ކުދިން ނަކީ ވެސް ހުސް ހަށިބައި2މީހުން ކަމުން ގިނަ ފިރިހެން ކުދިން ލޯ ތަކަށް އަމާޒުވާ2ކުދިންނެވެ . ސަބަބަކަށް ވަނީ2މީހުން ވެސް އެއީ ރީތި2ކުދިންނެވެ . ލޫޅާފަތި2ކުދިންނެވެ .\nއިރު އޭގެ ވާޖިބު އަދާ ކުރުމަށް ފަހު އޮއްސިއްޖެއެވެ . ލަރާ އަދި ލުޔޫން ވެސް ވަކި ވެގެން ދިޔައީ މާދަމާ ވެސް ދިމާވާނެ ކަމުގެ އުއްމީދު ގައެވެ . ލުޔޫން ވެސް ދިޔައީ ގެޔާ ދިމާލަށެވެ . ލަރާ ވެސް ދިޔައީ ގެޔާ ދިމާލަށެވެ .\nލަރާ އަދި ލުޔޫން އަކީ އެއް ކިލާހެއްގައި އުޅެމުން ދިޔަ2ކުދިންނެވެ . އެއް އުމުރެއް ގެ2ކުދިންނެވެ . އެކުވެރި ކަމަށް ތުރެން2ކުދިން ވެސް ދެކެމުން އަންނަނީ އެއްބަނޑު އެއްބަފާ2ކުދިންގެ ގޮތުގައެވެ .\nކޮންމެ ޔަކަސް ރޭގަނޑުގެ ނާސްތާ ކުރުމަށް ފަހު ލުޔޫން އިނީ ޓީވީ ބަލާށެވެ . ލުޔޫން ގެ ފޯނަށް މެސެޖް އައި ހެން ހީވެގެން ބަލަލިއިރު އެއީ ނުދަންނަ ނަމްބަރ އަކުން ކޮއްފައި ވާ މެސެޖް އެކެވެ . އަވަސް އަވަހަށް ފޯން ނެގުމަށް ފަހު އެ މެސްޖް ކިޔާލަން އުޅުނެއެވެ .\nއެ މެސްޖް ގައި އޮންނަނީ ..\n“ހަލޯ ލުޔޫން ..އަހަންނަކީ ލުޔޫން މެން ކިލާހު ގެ ކުއްޖަކީމެއެވެ . އަދި ލުޔޫން އަށް ހިތް ކީ ކުއްޖަކީމެއެވެ . ލުޔޫން ގެ ނަމްބަރ ދިނީ ވެސް ލުޔޫން އަމިއްލަ އަށެއެވެ . ގުޅާށޭ ކިޔާފައެވެ . ވަރަށް ވެސް ހަދާން ވެއެވެ . ކޮބާ ލަރާ އޭނަ އަށް ސަލާމް ބުނެލާތި ،… އަހަންނަކީ ކައިލް އެވެ . މިހެން ބުނުމުން ހަދާން ހުންނާނެ ކަން ނޭންގެއެވެ . ހަދާން ވެސް ނެތިދާނެއެވެ . ”\nއެ މެސްޖް ކިޔުމަށް ފަހު ލުޔޫން ވިސްނާލީ ކަޔާން ކިޔާ ކުއްޖަކު ކިލާހުގައި އުޅު ތޯއެވެ . އަވަސް ވެގަތީ ލަރާ އަށް ގުޅާ ލުމަށެވެ .\n3 ވަނަ ބަޔަށް އިންތިޒާރު ކޮއްލަވާ\nThinvanabai vaahaka nerela?????\nVara Hadi . Not nice .\nހިތާމަ ލޯބި July 30, 2020\nވިސްނުނީ ދެނެވެ. އޮޅިގަނޑު ގިރާކުރި ފަހުންނެވެ.\nހިތާމަ ކުރުވާހަކަ އުފެއްދުންތެރި ލިޔުން March 27, 2021\nމިދެލޯ ފުހެލަ ދޭށޭ ލޯބިން 10\nހިތާމަ ލޯބި June 7, 2020\nމަލަކާ (13ވަނަ ބައި)\nހިތާމަ ލޯބި January 10, 2017\nއަންނަންދެން ހުންނާނަން ލޯބިން 49\nހިތާމަ މަޖާ ލޯބި June 4, 2021\nކުރުވާހަކަ މަޖާ ލޯބި April 5, 2021\nހިތާމަ ލޯބި October 23, 2016


Maruge ethifaharakun salaamaivumakee dhiriulhun ehkoh badhalukohlaa kamehtha?\nމަރުގެ އެތިފަހަރަކުން ސަލާމަތްވުމަކީ ދިރިއުޅުން އެއްކޮށް ބަދަލުކޮށްލާ ކަމެއްތަ؟\nރައީސް އަބްދުﷲ ޔާމީން (ކ) އާއި ނައިބު ރައީސް އަހުމަދު އަދީބު: ރައީސް އަވަހާރަކޮށްލަން ދިން ހަމަލާގެ ތުހުމަތަށް އަދީބު ވަނީ ހައްޔަރުކޮށްފައި.\nރައީސް އަބްދުﷲ ޔާމީން އިހަކަށް ދުވަހު އެ ސަލާމަތްވެ ވަޑައިގަތީ މަރުގެ އެތިފަހަރަކުންނެވެ. އެ މަނިކުފާނު އަވަހާރަކޮށްލަން ދިން ބޮމުގެ ހަމަލާގައި "ރައީސްގެ ގޮނޑިކޮޅު" ގައި ބޮން ހަރުކޮށް ގޮއްވާލި ނަމަވެސް ސަލާމަތްވެ ވަޑައިގަތީ އެ ވަގުތު ރައީސަށް އެހެން ތަނެއްގައި އިންނެވުމުންނެވެ.\nކުރީގެ ރައީސް އަދި ޔާމީންގެ އެއްބަފާ ބޭބެ، މައުމޫން އަބްދުލް ގައްޔޫމް ވެސް އެ ބޭފުޅާގެ ވެރިކަމުގެ ދުވަސްވަރު މަރުގެ އެތިފަހަރަކުން ސަލާމަތްވެ ވަޑައިގަތެވެ. ހއ. ހޯރަފުއްޓަށް 2008 ވަނަ އަހަރު ކުރެއްވި ދަތުރުފުޅެއްގެ ތެރެއިން އެ މަނިކުފާނަށް އަމާޒުކޮށް އާންމުންގެ މީހަކު ދިން ވަޅީގެ އެ ހަމަލާ އެރީ ހިތްވަރުގަދަ ސްކައުޓެއްގެެ އަތްތިލައަށެވެ.\nކުރީގެ ރައީސް އަދި ޓެރަރިޒަމްގެ ކުށުގައި މިހާރު ޖަލުގައި ހުކުމް ތަންފީޒުކުރައްވަމުން ގެންދަވާ މުހައްމަދު ނަޝީދަކީ ވެސް އެ ބޭފުޅާގެ ވެރިކަމުގައި މަރުގެ އެތިފަހަރަކުން ސަލާމަތްވެ ވަޑައިގެންފައިވާ ލީޑަރެކެވެ. އެ މަނިކުފާނުގެ ބަދުނަސީބު ވެރިކަން ނިމުމަކަށް އައިގޮތަށް އެކަން ވެގެން ނުދިޔަ ނަމަ އެ ދުވަހުގެ ހަމަނުޖެހުންތަކުގެ ތެރެއިން ނަޝީދު "ހަވަރަށް" ދޭނެ ކަމަށް ވަރަށް ގިނަ ބަޔަކު ބުންޏެވެ.\nއެ މަނިކުފާނުގެ ފުރާނަފުޅަށް ފެންބޮވައިގެންފައި އޮތް ބައިގަނޑެއްގެ އަތުން އެ ދުވަހު ސަލާމަތްވެ ވަޑައިގަތީ ސުލްހައިގެ މަގު ހިޔާރުކުރެއްވުމުންނެވެ.\nއެހެންވީމަ މިފަދަ ހާލަތްތަކުގައި މަރުގެ އެތިފަހަރުތަކުން ސަލާމަތްވެ ވަޑައިގަތުމަކީ ނުވަތަ ސަލާމަތްވުމަކީ މީހެއްގެ ދިރިއުޅުމަށް ބަދަލުތަކެއް އަތުވެދާނެ ކަމެއް ހެއްޔެވެ؟ މަރުގެ އެތިފަހަރަކުން ސަލާމަތްވާ މީހާގެ ދިރިއުޅުން ބަދަލުވެގެން ދަނީ ކިހާ ވަރަކަށްތޯ އެވެ؟\nކުރީގެ ރައީސް މުހައްމަދު ނަޝީދު: ވެރިކަން ބަދަލުވި ދުވަހު ފުރާނަ ސަލާމަތްކުރެވުނީ ކިރިޔާ ކަމަށް ވިދާޅުވި.\nމަރުގެ ރަހަ ތަޖުރިބާކޮށްފައިވާ މީހުން ބުނާ ގޮތުން ނަމަ މަރުގެ އެތިފަހަރެއް ތަޖުރިބާކުރެވި އެފަދަ ހަމަލާއަކުން ސަލާމަތްވުމަކީ ހަގީގަތުގައި ވެސް ނިކަން ގަދަފަދަ ޖަޒުބާތުތަކެއްގެ ތެރެއަށް މީހާ ދައިގެން ގެންދާ ތަޖުރިބާއެކެވެ. ފަހަރެއްގައި ބައެއް މީހުން އެމީހުންގެ ހޮބީއަކަށް "އެކްސްޓްރީމް-ސްޕޯޓްސް" ނުވަތަ މަރާ ކުޅެލެވޭ ފަދަ ތަޖުރިބާތަކަށް ޝައުގުވެރިވަނީ ވެސް މި ޖަޒުބާތުތަކެއްގައި ޖެހިގަތުމަށެވެ.\nމަރުގެ ރަހަ އަރުތެރޭގައި ލުމަކީ މީހާގެ ލޭ ކައްކުވާލަދޭ ކަމެކެވެ. ނަމަވެސް ގިނަ މީހުން ބުނަނީ އެއީ ބިރުން ކުރެވޭ އިހްސާސްތަކެއް ނޫން ކަމަށެވެ.\nއަދި ދިރިއުޅުން ބަދަލުކޮށްލާ ވަރުގެ ފިލާވަޅުތަކެއް ވެސް ލިބޭ ކަމެއް ނޫން ކަމަށެވެ. މިހެން ބުނެފައިވާ އެކަކަކީ "ދަ ނިއު ޔޯކް ޓައިމްސް" ފަދަ ނޫސްތަކުން މަޝްހޫރުކަން ހޯދާފައިވާ ލިޔުންތެރިޔާ އަދި ކާޓޫނިސްޓް، ޓިމް ކްރެއިޑާ އެވެ. އޭނާ އަކީ ވެސް މަރުގެ އެތިފަހަރަކުން ނިކަން ހަނިގޮތަކަށް ސަލާމަތްވެފައިވާ ފަރާތެކެވެ.\nވަޅި ޖެހީ އޭނާގެ ކަރަށެވެ. ހަތަރު މިނެޓަށް ވުރެ ލަހުން އޭނާ އަށް ފަރުވާ ދެވުނު ނަމަ ފުރާނަ ސަލާމަތެއް ނުކުރެވޭނެ އެވެ.\nއޭނާގެ މަޝްހޫރު މަޒުމޫނު ފޮތް "ވީ ލާން ނަތިން" ގައި ބުނެފައި ވަނީ މަރުގެ އެތިފަހަރަކުން ސަލާމަތްވެގެން ހާސިލުވާ އިބްރަތަކަށް ނުވަތަ އިބްރަތްތަކަށް ވުރެ ގިނަ ފިލާވަޅުތަކެއް ލޯބިވެރިޔާއާ ރުޅިވެގެން ނުވަތަ އަނބިމީހާއާ ވަރިވެގެން ކުރެވޭ ކަމަށެވެ. އަދި އޭނާ ބުނަނީ މަރުނުވެ ދިރިހުރިކަމުގެ އިހްސާސް އަހަރެމެން އިންސާނުންނަށް ކުރެވެނީ މަރު މަތިން ހަނދާންކޮށްދިނުމުން ކަމަށާއި އެކުގައި އުޅޭ ލޯބިވެރިޔާ ވެސް ދޫކޮށްލާފައި ނުދަނީސް އޭނާގެ އަސްލު އަގު ވަޒަންނުކުރެވޭ ކަމަށެވެ.\nއެހެންވީމަ މަރުގެ އެތިފަހަރަކުން ސަލާމަތްވުމަކީ މީހެއްގެ ދިރިއުޅުން ތާއަބަދަށް ބަދަލުކޮށްލަފާނެ ކަމެއް ކަމަކަށް ބައެއް މީހުންނަށް ހީވިޔަސް އެކަން އޮތީ އެހެނެއް ނޫނެވެ. ނަމަވެސް ތަޖުރިބާކާރުން އަދި މަރުގެ އެތިފަހަރުތަކުން ސަލާމަތްވެފައިވާ މީހުން ވެސް ބުނަނީ އެފަދަ ކަމެއް ތަޖުރިބާކުރެވުމަކީ ކަމަކަށް ތައްޔާރުވާއިރު ނުވަތަ ކަމަކާ މެދު ވިސްނާ ފިކުރުކުރާއިރު ވިސްނަން ޖެހޭ އިތުރު ކަމެއް ނުވަތަ އިތުރު ގޮތެއް އުފަންކުރުވާ ކަމެއް ކަމަށެވެ.\nރައީސް ޔާމީން އާއި ކުރީގެ ނައިބު ރައީސް އަދީބު\nމިސާލަކަށް ރައީސް ޔާމީނަށް ދިމާވި ހާދިސާއިން ފިލާވަޅެއް ނެގިދާނެ އެވެ. އެ ބޭފުޅާ އަށް ހަމަލާ ދިން ކަމުގެ ތުހުމަތަށް އެ ބޭފުޅާގެ ނައިބު އަދި އެންމެ އިތުބާރުކުރެއްވި އަރިސް ބޭފުޅާ، ނައިބު ރައީސް އަހުމަދު އަދީބު ހައްޔަރުކޮށްފައިވާއިރު، އާ ނައިބަކު ހޮއްވަވާއިރު ލިބިވަޑައިގެންނެތި މި ތަޖުރިބާގެ ބޭނުން ރައީސް ހިއްޕަވާނެއެއް ނޫން ހެއްޔެވެ؟\nއެކަމަކު މަރުގެ އެތިފަހަރެއް އަމާޒުވެ ވަޑައިގެން ހަނިގޮތަކަށް ސަލާމަތްވެ ވަޑައިގަތަސް ބައެއް މީހުންނަކީ ބަދަލުވުމެއް ނެތް މީހުންކަން ކުރީގެ ރައީސް ނަޝީދު އެ ގެންދަވަނީ ސާބިތުކޮށް ދެއްވަމުންނެވެ. އެ ބޭފުޅާ އަދިވެސް ވިދާޅުވަމުން އެ ގެންދަވަނީ ދެން ވެސް އަމަލުކުރައްވާނީ ކުރިން ވެސް އަމަލުކުރެއްވި ގޮތަށް ކަމަށެވެ. އެ ބޭފުޅާ އަށް މަރުގެ އެތިފަހަރެއް އޭރު އަމާޒުވެ ވަޑައިގަތީ އެގޮތަށް އަމަލުކުރައްވައިގެން ނޫން ހެއްޔެވެ؟\nއެހެންވީމަ ދެރަކަމެއް ނުވަތަ މަރުގެ އެތިފަހަރެއް ތަޖުރިބާކުރެވި ދިރިއުޅުމާއިގެން ކުރިއަށް ދިއުމުގެ ދެ ވަނަ ފުރުސަތެއް ލިބުމަކީ މީހެއްގެ ދިރިއުޅުމަށް ހަގީގަތުގައި ވެސް ބަދަލުތަކެއް އަތުވެދާނެ ކަމެއް ކަމަށް ގަބޫލުކުރުމަކީ ކުށްހީއެކެވެ.


Vaccine Nujahaa Meehunnah German Furabandhukoffi - Vaguthu\nވެކްސިން ނުޖަހާ މީހުންނަށް ޖަރުމަންވިލާތް ފުރަބަންދުކޮށްފި\nޖަރުމަންވިލާތުގައި ކޮވިޑް-19 އިން ދިފާއުވުމަށް ވެކްސިން ނުޖަހާ މީހުން ގެއިން ބޭރަށް ނިކުތުން މަނާކޮށް، އެގައުމު ވެކްސިން ނުޖަހާ މީހުންނަށް ފުރަބަންދު އިއުލާން ކޮށްފިއެވެ. އަދި ވެކްސިން ޖެހުމަކީ މަޖުބޫރު ކަމެއްގެ ގޮތުގައި ކަނޑައަޅަން ނިންމާފައިވާ ކަން ޖަރުމަންވިލާތުގެ ސަރުކާރުން މިއަދު ވަނީ އިއުލާން ކޮށްފައެވެ.\nޖަރުމަންވިލާތުގެ ޗާންސެލަރު އެންޖެލާ މާކެލް އާއި އަދި އެކަމަނާއަށް ފަހު ޗާންސެލަރުގެ މަގާމާއި ހަވާލުވާ އޮލަފް ޝޮލްޒް މިއަދު އިއުލާން ކުރެއްވި ނިންމުމުގައި ވަނީ ވެކްސިން ނުޖަހާ މީހުންނަށް ކޮންމެހެން ބޭނުންވާ ތަކެތި ގަންނަން ވެސް ވިޔަފާރި ކުރާ ތަންތަނަށް ވަނުން މަނާ ވާނެ ކަމަށެވެ. ވެކްސިން ނުޖަހާ މީހުންނަށް ސްޕަމާކެޓްތަކާއި ފާމަސީތަކަށް ވެސް ވަނުމުގެ ހުއްދައެއް ނޯންނާނެއެވެ.\nޖަރުމަންވިލާތުން ވަނީ ހުރިހާ އެންމެން ވެސް ވެކްސިން ޖެހުން މަޖުބޫރު ކުރުމަށް ނިންމާފައެވެ. ނަމަވެސް މިނިންމުމަށް އަމަލު ކުރަން ފަށާނީ އަންނަ އަހަރުގެ ފެބްރުއަރީ މަހުން ފެށިގެންނެވެ.\nކޮވިޑް-19 އާއި ދެކޮޅަށް ޖަރުމަންވިލާތުން ފިޔަވަޅުތައް ހަރުކަށި ކުރަން ނިންމާފައި މިވަނީ ޔޫރަޕްގެ ގައުމުތަކުގައި ކުރިއަށް އޮތް ދުވަސްތަކުގައި ކޮވިޑްގެ ހާލަތު ގޯސްވެގެން ދާނެ ކަމަށް ތަޖުރިބާކާރުން ބުނަމުން ދާތީ އާއި މިހާރު ފެނިގެން އުޅޭ އޮމިކްރޮން ވޭރިއަންޓްގެ ސަބަބުން ހާލަތު ބަދަލުވެދާނެތީއެވެ.\nޖަރުމަންވިލާތުގެ ޗާންސެލަރުކަން 16 އަހަރު ކުރެއްވުމަށް ފަހު މާކެލް މިރޭ މަގާމުން ވަކިވެވަޑައިގަންނަވާނެއެވެ. މިއަދުގެ ނޫސްވެރިންގެ ބައްދަލުވުމުގައި މާކެލް ވިދާޅުވީ ޖަރުމަންވިލާތް ކޮވިޑްގެ ހަތަރުވަނަ ރާޅުން ސަލާމަތް ކުރުމަށް މިހާރުގެ ހާލަތާއި މެދު ސީރިއަސްކޮށް ވިސްނައި ފިޔަވަޅުތައް އަޅަން ޖެހޭ ކަމަށެވެ.


Noosverikamuge inaamah 80 faraathakun kurimathi laifi – Iru\nނޫސްވެރިންގެ އަގު ވަޒަންކުރުމުގެ ގޮތުން ދެމުން އަންނަ ދޭ ނޫސްވެރިކަމުގެ އިނާމަށް 80 ފަރާތަކުން ކުރިމަތިލާފައިވާކަމަށް މޯލްޑިވްސް މީޑިއާ ކައުންސިލުން ވިދާޅުވެއްޖެއެވެ.\nނޫސްވެރިކަމުގެ އިނާމަށް ކުރިމަތިލުމުގެ ފުރުޞަތު މިމަހުގެ 10 ވަނަ ދުވަހުން ފެށިގެން މިއަދު ނިޔަލަށް ވަނީ ހުޅުވާލާފައެވެ.\nމިފަހަރުގެ އިނާމަށް އެމް.އެމް.ސީން ހުޅުވާލާފައިވަނީ އަލަށް2ދާއިރާއަކުން އިނާމު އިތުރުކުރުމަށްފަހުއެވެ. މި ފަހަރުގެ އެވޯޑަށް އަލަށް އިތުރުކޮށްފައިވަނީ ތަޙްޤީގީ ނޫސްވެރިކަން ނުވަތަ އިންވެސްޓިގޭޓިވް ޖާރނަލިޒަމްއާއި، ތިމާވެއްޓާއި ދެމެހެއްޓެނެވި ތަރައްޤީ މި2ދާއިރާއެވެ. މީގެއިތުރުންވެސް9ދައިރާއަކުން ނޫސްވެރިންނަށް އިނާމު ދިނުމަށް މީޑިއާ ކައުންސިލުން ވަނީ ނިންމަވާފައެވެ.\nމީޑިއާ ކައުންސިލުން ވިދާޅުވީ، އިނާމަށް ކުރިމަތިލުމަށް ހުޅުވާލި ފުރުޞަތުގައި 11 ދާއިރާއަށް 80 ހުށަހެޅުން ލިބިފައިވާކަމަށެވެ. މީގެ ތެރެއިން އެންމެ ގިނަ ހުށަހެޅުން ލިބިފައިވަނީ ޕްރިންޓް އަދި އޮންލައިން ކެޓަގަރީންނެވެ. އެގޮތުން އެ ކެޓެގަރީން 61 ހުށަހެޅުން ލިބިފައިވާއިރު، ބްރޯޑްކާސްޓިންގ ކެޓަގަރީން 14 ހުށަހެޅުމަށް ވަނީ ލިބިފައިވާކަމަށް އެމް.އެމް.ސީން ވިދާޅުވެއެވެ. އަދި އެންމެ އުންމީދީ ނޫސްވެރިޔާގެ އިނާމަށް5ފަރާތަކުން ކުރިމަތިލާފައިވާކަމަށްވެސް އެމް.އެމް.ސީން ވިދާޅުވެއެވެ.\nބިޔާދޫން 17 މީހުން، ސަފާރީއަކުން 24 މީހުން ޕޮޒިޓިވްވެއްޖެ\nމި ފަހަރު އިނާމް ދިނުމަށް ނިންމާފައިވާ 11 ދާއިރާގެ ތެރެއިން އެންމެ ވާދަވެރި ދާއިރާއެއްގެ ގޮތުގައި ފާހަގަކުރެވިފައިވަނީ ފީޗަރ ރިޕޯޓް ލިޔުމުގެ ދާއިރާއެވެ. އެގޮތުން އެ ދާއިރާއިން ޕްރިންޓް އަދި އޮންލައިން ކެޓަގަރީން 24 ފަރާތަކުން ވަނީ ކުރިމަތިލާފައެވެ. އަދި އެ ދާއިރާއިން ބްރޯޑްކާސްޓިންގ ކެޓަގަރީން5ފަރާތުން ކުރިމަތިލާފައިވެއެވެ.


Sushant Ge Maraai Gulhey Gothun Ufadhaafaivaa Film Thah Release Kurran Huhdhaeh Neh - Vaguthu\nބޮލީވުޑުގެ ކުރިއަރަމުން އައި އެކްޓަރ ސުޝާންތު ސިންގް ރާޖުޕޫތު މިދިޔަ އަހަރުގެ ޖޫން މަހުގެ 14 ވަނަ ދުވަހު މަރުވުމާއި ގުޅިގެން އޭނާގެ މަރާއި ގުޅޭގޮތުން އެތައް ބަޔަކު ދަނީ ފިލުމުތަކާއި ވެބް ސީރީޒްތަކާއި ފޮތްތައް ވެސް ލިޔަމުންނެވެ.\nސުޝާންތުގެ އަމިއްލައަށް ދަންޖެހިގެން މަރުވީތޯ ނުވަތަ ބަޔަކު ރާވައިގެން ސުޝާންތު މަރައިލީތޯ މިއީ މިހާރު އުފެދިފައިވާ އަދި ޖަވާބު ނުލިބި އޮތް އެއް ސުވާލެވެ. ސުޝާންތުގެ މަރަށް އަހަރެއް ފުރުމަށް ކައިރިވެފައިވާ އިރުވެސް މި މަރުގެ ތަހުގީގުތައް ދަނީ ކުރިއަށެވެ.\nމި ފުރުސަތުގެ ބޭނުން ހިފައި ފިލުމު އުފައްދައި އެތައް ފަރާތަކުން ދަނީ ސުޝާންތުއާއި އޭނާގެ މަރާއި ގުޅޭގޮތުން ފިލުމު ހަދަމުންނެވެ. ''ނިޔާ: ދި ޖަސްޓިސް''، ''ސުއިސައިޑް އޯ މާޑަރ''، "އަ ސްޓަރ ވޯސް ލޮސްޓް'' އަދި ''ޝަޝަންކް'' ފަދަ ނަންނަމުގައި ވަނީ ފިލުމުތައް ހަދާފައެވެ.\nމި ފިލުމުތަކުގެ މަސައްކަތްތައް ނިމިފައިވީ ނަމަވެސް މި ފިލުމުތައް ރިލީޒް ކުރުމުގެ ހުއްދަ ދިއްލީ ހައިކޯޓުން ދީފައެއް ނުވެއެވެ. މިކަމާއި ގުޅިގެން ހައިކޯޓުން ބުނެފައިވަނީ ސުޝާންތުއަކީ މަޝްހޫރު މީހެއް ކަމަށާއި ގިނަ ބަޔަކަށް އެނގޭ މީހެއްކަމުން އޭނާައާއި ގުޅޭގޮތުން ދެއްކޭ އެއްޗެއްގެ ސަބަބުން ސުޝާންތުއާއި އޭނާގެ އާއިލާއަށް ދެރައެއް ލިބިދާނެ ކަމަށެވެ.\nސުޝާންތުގެ ބައްޕަ ވަނީ އޭނާގެ ދަރިފުޅާއި ގުޅޭގޮތުން ދެކެވޭ ވާހަކަތައް ނުވަތަ ދައްކުވައިދޭ މަންޒަރެއްގެ ސަބަބުން އޭނާގެ ދަރިފުޅަށް ހުތުރުވާ ނުވަތަ ސުޝާންތުގެ ނަން ހުތުރުވެދާނެ ފަދަ އަޑުތަކެއް އަރައިފާނެ ކަމަށް ބުނެ އޭނާއާއި ގުޅޭގޮތުން ފިލުމުތައް އާއްމު ނުކުރުމަށް އެދި ހައިކޯޓަށް ހުށަހަޅާފައެވެ.\nމި މަހުގެ 14 ވަނަ ދުވަހު ސުޝާންތުގެ މަރަށް އަހަރެއް ފުރޭނެއެވެ.


Idhikolhu memberun India ah nudhiyaee Yameen ah takai! | Mihaaru\nރައްޔިތުންގެ މަޖިލިހުގެ ރައީސް މުހައްމަދު ނަޝީދާއި މަޖިލިހުގެ މެމްބަރުންނާއި މަޖިލިހުގެ އިސް ބައެއް ބޭފުޅުން އިންޑިއާގައި. --- ފޮޓޯ: މަޖިލިސް\nއިދިކޮޅު މެމްބަރުން އިންޑިއާއަށް ނުދިޔައީ ޔާމީނަށްޓަކައި!\n10 ޑިސެމްބަރ 2019 - 15:00 29 comments\nމަނީ ލޯންޑަރިންގެ ކުށް ސާބިތުވެ ޔާމީން ޖަލަށް ލުމާ އެކު، ޕީޕީއެމް އާއި ޕީއެންސީން ގެންދަނީ އެމަނިކުފާނު ގެޔަށް ބަދަލުކުރެވޭތޯ މަސައްކަތްކުރަމުންނެވެ. ދެ ޕާޓީން ބުނާ ގޮތުގައި ޔާާމީން ޖަލަށް ލީ "ސިޔާސީ ދައުވާއެއް"ގަ އެވެ.\nޔާމީން ޖަލުން ނެރެވޭތޯ ޕީޕީއެމާއި ޕީއެންސީން ބޭރުގެ ބައެއް ޑިޕްލޮމެންޓުންނާ ވެސް ގެންދަނީ ބަައްދަލުކުރަމުންނެވެ.\nޔާމީންގެ ވެރިކަމުގައި އިންޑިއާއަށް ވުރެ ގާތް ގުޅުމެއް ބޭއްވީ ޗައިނާއާ އެކު އެވެ. އެކަމަކު އާ ސަރުކާރުން ބޮޑަށް ކައިރިވަމުން ގެންދަނީ، އެންމެ އަށްޓެރި، އިންޑިއާއާ އެވެ.\nމަޖިލިހުގެ ވަފްދު އިންޑިއާ އަށް ދިޔައީ އެ ގައުމުގެ ގާނޫނު ހަދާ މަޖިލިހުގެ ދަށުގެ، ލޮކް ސަބާއާ އެކު ރާއްޖޭގެ ރައްޔިތުންގެ މަޖިލިހުން މެމަރަންޑަމް އޮފް އަންޑަސްޓޭންޑިން (އެމްއޯޔޫ) އެއްގައި ސޮއިކުރުމަށެވެ. މި ދަތުރުގައި އެ ގައުމުގެ އާސާރީ އަދި ގަދީމީ އެކި ތަންތަނަށް ވަފުދުން ޒިޔާރަތްކުރަން އޮތީ ހަމަޖެހިފަ އެވެ.\nއެނގިފައިވާ ގޮތުގައި މަޖިލިހުގައި ހިމެނޭ ސިޔާސީ ހުރިހާ ޕާޓީއެއް ވެސް ތަމްސީލްކުރަން މަޖިލިހުގެ އިދާރާ އިން ފުރުސަތު ދިނެވެ. އެކަމަކު އިދިކޮޅު ޕީޕީއެމް އާއި ޕީއެންސީގެ އެއްވެސް މެމްބަރަކު އިންޑިއާ އަށް ވަޑައެއްނުގަންނަވަ އެވެ.\nވަފުދުގައި އެމްޑީޕީގެ ފަރާތުން ހިމެނެނީ މަޖިލިހުގެ ރައީސް ނަޝީދާއި ނައިބު ރައީސް ގަލޮޅު އުތުރު ދާއިރާގެ އީވާ އަބްދުﷲ އާއި މެދު ހެންވޭރު ދާއިރާގެ އަލީ އާޒިމާއި ހުޅުދޫ ދާއިރާގެ އިލްޔާސް ލަބީބާއި ހެންވޭރު ދެކުނު ދާއިރާގެ ހުސެއިން ޝަހީމް (އަނދުން ހުސެއިން) އާއި ހެންވޭރު ހުޅަނގު ދާއިރާގެ ހަސަން ލަތީފް އަދި ހިތަދޫ އުތުރު ދާއިރާގެ މުހައްމަދު އަސްލަމެވެ.\nދެން ވަޑައިގަތީ ތިމަރަފުށީ ދާއިރާގެ ޖުމްހޫރީ ޕާޓީގެ މެމްބަރު އަބްދުﷲ ރިޔާޒް އެވެ.\nމަޖިލިހުގެ އަމީންއާންމު ފާތުމަތު ނިއުޝާ އާއި ކައުންސިލަ ޖެނެރަލް ފާތުމަތު ފިލްޒާ ވެސް ވަފުދުގައި އިންޑިއާ އަށް ވަޑައިގެންނެވި އެވެ.\nނަޝީދު ވިދާޅުވެފައިވާ ގޮތުގައި އިއްޔެ ސޮއިކުރި އެމްއޯޔޫގެ ބޭނުމަކީ ދެ ގައުމުގެ ގާނޫނު ހަދާ މަޖިލީހުގެ ގުޅުން ބަދަހިކުރުމެވެ. އަދި ދެ ގައުމުގެ ގާނޫނު ހަދާ މަޖިލިހުން ބައިނަލްއަގުވާމީ ކަންކަމަށް އެއްބާރުލުން ދޭނެ ކަމަށް ވެސް ވިދާޅުވި އެވެ.\nމި އެއްބަސްވުމުގެ ދަށުން، ދެ ފަރާތުން ބަރުލަމާނީ ގުޅުން ބަދަހިކޮށް ރަނގަޅު ކުރުމަށް ބާރު އަޅާނެ ކަމަށް ނަޝީދު ވިދާޅުވި އެވެ.\nއިންޑިއާގެ ދަތުރުގައި އިދިކޮޅު މެމްބަރުން ބައިވެރިވެވަޑައިނުގެންނެވި އިރު، މަނީ ލޯންޑްރިންގެ ކުށް ސާބިތުވެ ޔާމީން ފަސް އަހަރަށް ޖަލަށް ލާާށާއި5މިލިއަން ޑޮލަރު (77 މިލިއަން ރުފިޔާ) އިން ޖޫރިމަނާ ކުރަން ކްރިމިނަލް ކޯޓުން ހުކުމް ކުރީ މިދިޔަ މަހުގެ ފަހުކޮޅެވެ.\nއެމަނިކުފާނުގެ މައްޗަށް ކުށް ސާބިތުވީ އެމްއެމްޕީއާރްސީގެ ޚިޔާނާތުގެ ފައިސާ ޖަމާވި އެސްއޯއެފުން ޔާމީންގެ އެކައުންޓަށް ޖަމާކުރި އެއް މިލިއަން ޑޮލަރުގެ އަސްލު އޮޅުވާލައި މަންފާ ހޯއްދެވިކަމުގެ ކުށެވެ.\nމާފުށީ ޖަލުގައި މިވަގުތު ހުންނެވި ޔާމީން މިނިވަން ކުރަން ގޮވާލައި އިދިކޮޅު ބައެއް މެމްބަރުން މަޖިލިހުގެ ތަޅުމުގައި އިހުތިޖާޖް ވެސް ކުރެއްވި އެވެ. މަޖިލިސް މިހާރު ވަނީ ޗުއްޓީއަށް ގޮސްފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު ރައްޔިތުންގެ މަޖިލިސް އިދިކޮޅު ފަރާތްތައް މަޖިލީހުގެ މެމްބަރުން ޕީޕީއެމް ރައީސް އަބްދުﷲ ޔާމީން ޕީޕަލްސް ނެޝަނަލް ކޮންގްރެސް


Maa ginain nidhaanama balithakaa kurimathivey\nމާގިނައިން ނިދާނަމަ ބަލިތަކާ ކުރިމަތިވޭ\nރަނގަޅު ސިއްހަތެއްގައި ހުންނަން ބޭނުން ނަމަ ނިދަން ޖެހެނީ 8 ގަޑިއިރުގައިކަން ނޭގޭ މީހަކު ވަރަށް މަދުވާނެއެވެ.ސައިންސްވެރިން ބުނާގޮތުގައި އިންސާނާއަށް އެންމެ ގިނަވެގެންވެސް ނިދުން އެންމެ ރަނގަޅީ 8 ގަޑިއިރަށެވެ.އަދި މަދުވެގެންވެސް ނިދަންޖެހެނީ 8 ގަޑިއިރަށެވެ.މިބުނާ މިންވަރަށްވުރެ ގިނައިން ނޫނީ މަދުން ނިދުން ބަދަލުކޮށްފިނަމަ މިކަމުގެ ސަބަބުން އިންސާނާގެ ހަށިގަނޑާއި ވިސްނުމަށް ބަދަލުތައް އާދެއެވެ.\nވަރަށް ފަހުން ނިދުމާގުޅޭގޮތުން ކުރި ދިރާސާ އެއްގައި ސައިންސްވެރިން ބުނެފައިވަނީ ރޭގަނޑު 8 ގަޑިއިރަށްވުރެ ގިނައިން ނިދުމަކީ ސިއްހީ އެކި މައްސަލަތަކާ ހެދި މީހާ އަވަހަށް މަރުވުމުގެ ފުރުސަތު އިތުރުވާ ކަމެކެވެ. އެގޮތުން، ނޭވާލާ ނިޒާމަށް މައްސަލަތައް ޖެހި، ހިތުގެ މައްސަލަތަކާ އެކު އުމުރު ކުރުވުމުގެ ފުރުސަތު ބޮޑު ކަމަށް އިނގިރޭސިވިލާތުގެ ކީލް ޔުނިވަސިޓީން ހެދި ދިރާސާއެއްގައި ބުންޏެވެ.\nދުވާލަކު 10 ގަޑިއިރު ނޫނީ9ގަޑިއިރަށް ނިދައިފިނަމަ އެމީހަކު ހަކުރުބަލިޖެހުމާ ވަރަށް ގާތެވެ.އަދި ފަލަވުމާ ބޮލުގައި ރިއްސާ މައްސަލަވެސް ކުރިމަތިވާނެއެވެ.ދިރާސާއިން ދައްކާ ގޮތުގައި 7-8 ގަޑިއިރަށް ނިދާ މީހަކާ އާޅާބަލައި 9-10 ގަޑިއިރަށް ނިދާ މީހަކަށް ފަލަވުމުގެ މައްސަލަ 21 އިންސައްތަ އިތުރެވެ.އަދި މިއީ ކެއުން އެއްވަރެއްގައި ހިފަހައްޓާ ކަސްރަތު ކުރިޔަސް ގިނައިން ނިދާ މީހުން ފަލަވާނެކަމުގެ ހެއްކެކެވެ.\nމާ ގިނައިރަށް ނިދާނަމަ ބުރަކަށީގައި ރިއްސުމާއި ޑިޕްރެޝަންގެ މައްސަލަވެސް ކުރިމަތިވެއެވެ.ކުރީގައި މީހުންގެ ބުރަކައްޓަށް ތަދުވުމުން ޑޮކްޓަރަށް ދެއްކުމުން ވަކި ގޮތަކަށް އޮވެ ނިދަން ބުނެއެވެ.އެދުވަސްތައް މިހާރު ފާއިތުވެ ގޮސްފައިވާއިރު މިހާރު ޑޮކްޓަރުން ބުނާނީ ކަސްރަތު ކުރުމަށެވެ.ސަބަބަކީ ނިދުމަށްވުރެ ގިނައިން ކަސްރަތު ކުރުމުން ގައިގެ ރިހުންތައް ރަނގަޅުވާކަމެވެ.\nމިކަންތައްތައް ހައްލުކުރަން 8 ގަޑިއިރަށް ނިދަން މަސައްކަތް ކުރަން ޖެހޭނެއެވެ.އަދި މިއައްވުރެ ގިނައިން ނިދޭނަމަ ޑޮކްޓަރަކަށް ދައްކައިގެން މިކަން ހައްލުކުރުން ވަރަށް މުހިންމެވެ.


26 މޭ 2021 - 10:21 1\n(އާދީއްތަ ދުވަހުގެ ބަޔާ ގުޅޭ)\n"ދަރިފުޅު މިއަދު އޮފީހަށް ނުދާ ދުވަހެއްތަ؟" ޝިމާނާ ކޮޓަރިން ނިކުތްތަން ފެނިފައި، އިޤުބާލަށް އަހައިލެވުނެވެ.\n"އޭނަ ބޮލުގައި ރިއްސާތީ އޮތީ." ބަދޫރާ ސަބަބު ބުނެދިނެވެ.\n"މިހާރު ރަނގަޅު؟" އިޤުބާލު ބަލައިލީ، ޝިމާނާއާ ދިމާއަށެވެ. ޝިމާނާ ބޯ ޖަހައިލިއެވެ.\n"ދެން އާދޭ ސައިބޯން! މިހާރު އެހެރަ ދިހައެއް ޖަހަނީ."\nސައިތަށްޓެއް ގިރާލައިގެން އައިސް، ޝިމާނާ މޭޒުގެ އަނެއް ފަރާތުގައި އިށީންނިއެވެ. ދުން އަރަމުން ދިޔަ ސައިތަށްޓަށް ނަޒަރުހުއްޓާލައިގެން އިން އިރު، އޭނާގެ ހިތް ވެސް އޮތީ އުދާސްގަނޑެއްގެ ތެރޭގައެވެ. ކުށެއް ނެތް މީހަކަށް ބޮޑު އަނިޔާއެއް ދެވުނީތީ، އަދިވެސް އެކަމާ ވިސްނެނީއެވެ. ނަޖާހު ކުރާނެ ހިތާމައާއި ރޯނެ ރުއިން ޝިމާނާއަށް އެނގެއެވެ. އޭނާދެކެ ނަޖާހު ވާ ލޯބި ވަޒަންކުރެވެއެވެ. އެކަމަކު އެއީ އޭނާއަށް ކުރިއަށް ދެވޭން އޮތް މަގެއް ނޫނެވެ. އެ މަގުން އެންމެ ފިޔަވަޅެއް ވެސް ކުރިއަށް އެޅޭކަށް ނެތެވެ. ފައިރޫޒަކީ އޭނާގެ ހަށިގަނޑުގެ އެއް ބަޔެވެ. ހަށިގަނޑުގެ އެއް ބަޔާއެކު ދިރިއެއް ނުހުރެވޭނެއެވެ. އެ ރޭ، އެ ޑްރާމާ ނުކުޅެވުނު ނަމައެވެ. އަތުގައި ފައިސާ ނެތި، އައިޝާމެން ފިލްމަށް ގެންދަން ވަޢުދު ނުވެވުނު ނަމައެވެ.\n"ދަރިފުޅާ! ދެން އެ ކަމާ ނުވިސްނާ! މިހާރު އެކަން އެ ނިމުނީ."\nޝިމާނާ އިންގޮތުން، އޭނާގެ ސިކުނޑި ކަމުން ގެންދަނީ، ރޭ ހިނގައިދިޔަ ކަންތައްގަނޑުކަން އިޤުބާލަށް އެނގެއެވެ. އެ ކަމަކާ އިޤުބާލު އެއްވެސް ވަރަކަށް ނުވިސްނައެވެ. އޭނާ ކަންބޮޑުވަނީ އެންމެ ކަމަކާއެވެ. ފައިރޫޒަށް މިއިން ކަމެއް އެނގިފައި އޮވެދާނެތީއެވެ. ކޮންމެ މަޤުޞަދެއްގައި ކުރި ކަމެއްކަމަށް ވިޔަސް، ޝިމާނާއަށް އެ ވަނީ އަޅާން ނުވާނެ ފިޔަވަޅެއް އެޅިފައެވެ. އެ ކަން ފައިރޫޒަށް އެނގިއްޖެއްޔާ، ހިތްހަމައެއް ނުޖެހޭނެއެވެ. ނުރުހުމާއެކު ޝަކުވާ ކުރާނެއެވެ.\n"އެއިން އެއްވެސް ކަމެއް ފައިރޫޒަށް އެނގޭނެތަ؟" އިރުކޮޅަކު އިނދެފައި އިޤުބާލަށް އަހައިލެވުނެވެ.\n"ނޫން!" ޝިމާނާ ބޯ ހަލުވައިލިއެވެ.\n"އެހެންވިއްޔާ ދެން ހިތްހަމަޖައްސައިލާ! ފައިރޫޒް އެނބުރި އަންނައިރު، ދަރިފުޅު އިންނާންވާނީ ހަމަޖެހިފަ. އޭނާއާ ކުރިމަތިލާންވާނީ އުފާވެރި މޫނަކާއެކު! ނަމަނަމަ ޝައްކެއްވާ ކަހަލަ ގޮތަކަށް އިނގިއްޔެއް ވެސް ހަލުވައިނުލާތީ! ބައްޕަމެންގެ ދިރިއުޅުމުގެ ހުރިހައި އުއްމީދެއް ގުޅިފައިވާ މީހަކީ، ފައިރޫޒްކަން ހަނދާން ބަހައްޓާތި!"\nބައްޕަގެ އެ ވާހަކަތަކަށް، ޝިމާނާ އެއްޗެއް ނުބުނެއެވެ. އޭނާއަކަށް އެ ވާހަކަތައް މުޅިއަކުން ގޯހެއް ވެސް ނޫނެވެ. އެހެންނަމަވެސް ހިތަށް ހަމަ އުނދަގޫވަނީއެވެ. މީހަކަށް ދެރައެއް ދީފައި، އުފަލުގައި ނޫޅެވޭނެއޭ ބުނެ އުޅޭތީ، ހިތް ބިރުގަންނަނީއެވެ. މި ކަންތައްގަނޑުގެ ބަނޑުން، ނުބައެއް އުފަންވެ، ހެދިބޮޑުވާން ފަށައިފާނެއޭ ހިތް ބުނަނީއެވެ.\nއިރުގެ ރަންދޯދިތައް މަރުވެ، ހަނާވަމުން ދާ ހިތްދަތި ހަވީރުގެ ވަގުތެވެ. ދުނިޔެއާ ވަކިވާން ޖެހޭތީ، މާޔޫސްކަމާއެކު އޮއްސެމުން ދިޔަ އިރަށް ބަލަހައްޓައިގެން އިން ނަޖާހުގެ ދެ ލޯ ހުރީ ރަތްވެ ފާރުވެފައެވެ. އެހެން އިންއިރު، ފޯނުގެ ކީބޯޑުމަތީގައި އޭނާގެ އިނގިލިތައް ހަރަކާތްކުރަމުން ދެއެވެ. ހިތުގައި ބިންވަޅުނެގިފައިވާ އަދަދުތައް މަތީގައެވެ. އޭނާ އިރުއިރުކޮޅުން، އެ ނަންބަރަށް ގުޅައިލައެވެ. ކޮންމެ ފަހަރަކު ވެސް ހިތް ބުނަނީ، މި ފަހަރު ނަގާނޭ ކަމަށެވެ. އެހެންނަމަވެސް ނަގާނެ މީހަކު ނުވެ ފޯނު ކެނޑެނީއެވެ. އެ ފަދަ ކޮންމެ ފަހަރަކު، އޭނާގެ ލޮލުން ކަރުނަ ހިލިގަނެއެވެ. ހިތަށް ވެރިވެފައި ވާ މާޔޫސްކަމުން، މޫނުމަތި އިތުރަށް އަންދާލައެވެ.\nއިރުއޮއްސި ހަތެއް ޖަހައިފިއެވެ. މަޣުރިބު ނަމާދު ފާއިތުވެ ހިނގައްޖެއެވެ. އަށެއް ވެސް ޖަހައިފިއެވެ. ނަޖާހުގެ ޚިޔާލަކު، ފިކުރަކު، ޝިމާނާ ނޫން ކަމެއް ނެތެވެ. އޭނާގެ މަންޒިލަކީ، ހަމަ އެ ސަރަޙައްދެވެ. މާލޭގެ ހުޅަނގު ފަރާތު ތޮށިމައްޗެވެ. ބައިވެރިއަކީ ކަރުނައެވެ. އެހެން އިންދާ، އޭނާގެ ފޯނަށް ކޯލެއް އަތުވެއްޖެއެވެ.\n"މި ރޭ ވެސް ނާންނަނީތަ؟" ނަޖާހު ފޯނު ނެގުމާއެކު، އެ ކޮޅުން ސުވާލުކުރިއެވެ. ގުޅީ އޮލިމްޕަހުންނެވެ. ޑިއުޓީއަށް ނުގޮސްގެންނެވެ.\n"ވަރަށް ބޮޑަށް ބޮލުގައި ރިއްސާތީ މި އުޅެނީ. އިރާދަކުރެއްވިއްޔާ މާދަމާ ރޭ ދާނަން."\n"މި ރޭ އަލީ ވެސް ނާދޭ. ހައުސް ފުލް ރެއެއް. ނަޖާހު ނައްޔާ ވަރަށް ބާރުބޮޑުވާނެ!"\n"އެކަމަކުވެސް މި ރެއަކު ނުދެވޭނެ! ވަރަށް ބޮޑަށް ބޮލުގަ ރިހޭތީ މި އުޅެނީ."\nއެތައް ވަރަކަށް ވާހަކަ ދައްކައިގެން ވެސް، ނަޖާހު ދާން އެއްބަސް ނުވުމުން، އެ ކޮޅުން ފޯނު ކަނޑައިލީއެވެ. ފޯނު ބޭއްވިގޮތަށް އަނެެއްކާވެސް ނަޖާހަށް ގުޅައިލެވުނީ ޝިމާނާއަށެވެ. ކެނޑެންދެން އިން އިރު ވެސް، ޝިމާނާ ފޯނެއް ނުނެގިއެވެ. ހިތަށް އެރިއެވެ. ޝިމާނާ ހާދަހައި ހިތް އަރެވެ. ހާދަހައި ރަޙުމުކުޑައެވެ. އޭނާގެ ހިތް ބުނަނީ، މިއީ ޝިމާނާ އޭނާއަށް ދިން ބޮޑު އަނިޔާއެއް ކަމަށެވެ. އޭނާގެ އަތުގައި ހިފައިގެން، އެތައް ހިސާބު މައްޗަކަށް އަރާފައި، ވާނޭގޮތެއް ވާން ދޫކޮށްލީއެވެ. ވެއްޓި މަރުވިޔަސް ހެޔޮކަމަށެވެ. ނަޖާހުގެ ދެ ލޮލުން އަނެއްކާވެސް ކަރުނަތައް އޮހިގަތެވެ.\nޖެހިގެން އައި ރޭ ނަޖާހު އޮލިމްޕަހަށް ދިޔައެވެ. ކަމާލަށް ނަޖާހު ފެނުމާއެކު، އޭނާގެ ހާލަތު ރަނގަޅު ނޫންކަން ދެނެގަތެވެ. އޭނާ ހުރި ގޮތް ފެނިފައެވެ. މޫނުމަތީން ފެންދަމާލައިފައި ހުރުމުންނެވެ. ދެ ލޯ ވަޅުވަދެ، ހަށިގަނޑު އަނަރޫފަވެފައި ހުރުމުންނެވެ.\n"ކިހިނެއް ވެފަ ތިހިރީ؟" ހައިރާންކަމާއެކު ކަމާލަށް ސުވާލު ކުރެވުނެވެ.\n"ބަލިކޮށް މި އުޅެނީ."\n"ވާހައި ގޮތްތަކެއް ބުނާކަށް ވެސް ނޭނގޭ." ނަޖާހަށް ދޫކޮށްެލެވުނީ ފުން ނޭވާއެކެވެ.\n"ތި އުޅެވެނީ ވިސްނަން ނުވާ ކަހަލަ ކަމަކާ ވިސްނަން ފަށައިގެން. ހަމަ ޔަގީން! ހިނގާ ދާން ކޮފީއެއް ބޯލަން! އޭރުން ތިކަން ހަމަ ޖެހިދާނެ. މަ އަންނާނަން ފާޚާނާއަށް ވަދެލާފަ."\n"ދީބަލަ ފޯނު!" ކަމާލު ހިނގައިގަތުމުން ނަޖާހު ބުންޏެވެ.\nއިތުރު ސުވާލެއް ނެތި، ޖީބުގައި އޮތް ފޯނު ނަގައި ނަޖާހު އަތަށް ދީފައި، ކަމާލު ދިޔައީ ފާޚާނާއާ ދިމާއަށެވެ. ނަޖާހު އަވަސްއަވަހަށް، އެ ނަންބަރަކަށް ޓަކައި އޭނާ ފިދާވާ ނަންބަރަށް ގުޅައިލިއެވެ. ދެތިން ރިންގާއެކު ޝިމާނާ ފޯނު ނެގިއެވެ.\nޝިމާނާގެ އަޑު ޖެހުމާއެކު، ނަޖާހުގެ ހިތަށް ފިނިކަން ލިބުނެވެ. ބުނެދޭން ނޭނގޭ ކަހަލަ އުފަލެއް އިހުސާސްކުރެވުނެވެ. އެ އަޑަށް އޭނާގެ ކަންފަތް އިންތިޒާރުކުރާތާ ހާދަ އިރެއް ވެއްޖެއެވެ.\n"ޝިމާ!" ނަޖާހުގެ އަޑުގައި ތުރުތުރެއް އެކުލެވިފައި ހުއްޓެއްކަމަކު ދިރުން ހުއްޓެވެ. "ތި އަޑު ޖެހުނީމާ ވެސް ހާދަ ބޮޑު ހިތްހަމަޖެހުމެއް ލިބިއްޖޭ!"\nޝިމާނާ އަނގައަކުން ނުބުނެއެވެ. ނަޖާހުގެ ކަންފަތަށް އިވެމުން ދަނީ ޝިމާނާގެ ނޭވާގެ އަޑެވެ.\n"އެނގިއްޖެ ދޯ މީ ކާކުކަން؟ މީ ނަޖާހު. ވާހަކައެއް އަހާލަންވެގެން..."\nނަޖާހު ވާހަކަ ދައްކަންފެށުމާއެކު، ޝިމާނާ ފޯނު ކަނޑާލައިފިއެވެ. ނަޖާހު އަވަސް އަވަހަށް، އެ ނަންބަރަށް ޑައިލްކޮށްލިއެވެ. ނުނެގިއެވެ. ފަސް ހަ ފަހަރު ގުޅުމުން ވެސް ނުނެގިއެެވެ. ކަމާލު އައި އިރު ވެސް، ނަޖާހު އިނީ އެ ކަމުގައެވެ. ކަމާލަށް އެ ކަން ފާހަގަކުރެވުނެވެ. އެހެންނަމަވެސް އަޅައެއް ނުލައެވެ. އެނގޭކަމަށް ވެސް ނުހަދައެވެ. ކޮފީއެއް ބޯލަން ހިނގާށޭ ކިޔައިފައި، ނަޖާހު ގޮވައިގެން ހިނގައިގަތީއެވެ.\nމެންދުރުފަހުގެ ވަގުތެވެ. ނަޖާހު އޮތީ އޭނާގެ އުދާސް ކޮޓަރީގައެވެ. މާޔޫސްވެފައި ވާ ސިކުނޑިއަކާއެކު ނިތްމަތީގައި އަތް ބާއްވާލައިގެން، ޝިމާނާގެ ޚިޔާލުތަކުގެ ތެރޭގައެވެ. އަސުރުން އިރުތިރިވިފަހުން ތެދުވެ ފެންވަރާލައިގެން ނިކުމެ ބަލިކަށި ހިނގުމެއްގައި، ހިނގައިގަތީ ޝިމާނާމެންގެއާ ދިމާއަށެވެ.\nއުއްމީދު ގެއްލިފައި ހުރި އާވާރާއެއް ފަދައިން، ޝިމާނާމެންގޭ ކައިރީގައި ކުރުކާލިކަނޑައިލަ ކަނޑައިލަ ނަޖާހަށް ހުރެވުނީ ކިހައި އިރަކުކަމެއް ނޭނގެއެވެ. އޭނާގެ ފޫހިވުމެއް ނެތް އިންތިޒާރު ގުޅިފައިވަނީ ޝިމާނާއާއެވެ. ޝިމާނާ ގެއިން ނިކުންނާނޭ ވަގުތަކަށެވެ. ނުވަތަ ބޭރުން އެނބުރި އަންނާނޭ ވަގުތަކަށެވެ.\nއިރުއޮއްސުމާ ދާދި ކައިރިވެފައި ހުއްޓާ، މަގުކޮޅުން ޝިމާނާގެ ރީތި ސޫރަ ދައްކާލައިފިއެވެ. ނަޖާހުގެ ކަޅި އެ ދިމާއަށް ހުއްޓުނުގޮތަށް، އެހެން ދިމާއަކަށް ފަޅި ސިކުންތަކަށް ވެސް ކަސިޔާރުނުވިއެވެ. ޝިމާނާއަށް ނަޖާހު ފެނުނީ، ގެއާ ވަރަށް ކައިރިވިފަހުންނެވެ. ހުއްޓުން އަރާފައި ހުރި ނަޖާހު ފެނުމާއެކު، ޝިމާނާ ސިހުނެވެ. އަވަސްއަވަހަށް ފިޔަވަޅު ހަލުއި ކޮށްލިއެވެ. ބޭނުންވަނީ ނަޖާހު އެއްޗެއް ބުނުމުގެ ކުރީން ގެއަށް ވަންނާށެވެ. އެހެންނަމަވެސް އެއަށްވުރެ ކުރީން ނަޖާހު އައިސް ޝިމާނާއާ އަރައި ހަމަކޮށްފިއެވެ. (ނުނިމޭ)


ޖޭއެސްގެ ކޯދު ޕްރޮގްރާމް: ދަރިވަރުންނަށް "އޯގެނިކް ދަނޑުވެރިކަމުގެ" ހުނަރު ޖޭއެސްގެ ކޯދު ޕްރޮގްރާމް: ދަރިވަރުންނަށް "އޯގެނިކް ދަނޑުވެރިކަމުގެ" ހުނަރު\nޖޭއެސްގެ ކޯދު ޕްރޮގްރާމް: ދަރިވަރުންނަށް "އޯގެނިކް ދަނޑުވެރިކަމުގެ" ހުނަރު\nޖަމާލުއްދީން ސްކޫލްގެ "ކޯދު" ޕްރޮގްރާމް. ފޮޓޯ:ޕީއެސްއެމް ނިއުން\nޖަމާލުންދީން ސްކޫލުން ފަށާފައިވާ ދަނޑުވެރިކަމުގެ ޕްރޮގްރާމް "ކޯދު"އަކީ ރައްކާތެރިގޮތުގައި ކާނާގެ ބާވަތްތައް ހެއްދުމަށް ދަރިވަރުން އަހުލުވެރިކުރުވުމަށް ފަށާފައިވާ މަސައްކަތެކެވެ. މި ޕްރޮގްރާމްގެ ޒަރިއްޔާއިން ދަރިވަރުންނަށް މަސައްކަތްތެރިކަމާ ގުޅޭ މުހިންމު ހުނަރުތައްވެސް ދަވެގެންދެއެވެ.\nޖަމާލުއްދިން ސްކޫލްގައި ފަށާފައިވަނީ "ކޯދު" ޕްރޮގްރާމަކީ 2018ވަނަ އަހަރު އެންވަޔަރަންމަންޓް މިނިސްޓްރީން ކުރިއަށްގެންދިޔަ ސިމްޕޯޒިއަމަކަށް ހުށަހެޅި، އެންމެ ރަނގަޅު 10 ޕްރޮޕޯސަލްގެ ތެރޭގައި ހިމެނިގެން ލިބުނު ފަނޑުގެ އެހީގައި ފަށާފައިވާ ޕްރޮގްރާމެކެވެ.\nޖަމާލުއްދީން ސްކޫލްގެ ގޯތިތެރޭގައި ގަސް ހެއްދުމަށް "ފުޑް ގަރޑެން" ސަރަޙައްދެއްވަނީ ހަދާފައެވެ. "ކޯދު" ޕްރޮގްރާމްގެދަށުން ގަސްތައް ރުވަން ފަށާފައިވާއިރު، މިޕްރޮގްރާމް ސްކޫލްގައި ރަސްމީކޮށް އިފްތިތާޙުކޮށްދެއްވީ އެޑިއުކަން މިނިސްޓަރ ޑރ.ޢާއިޝަތު ޢާލީއެވެ. މިނިސްޓަރވަނީ ގަސްހެއްދުމުގެ މަސައްކަތްތައް ބައްލަވާލައްވައި، ދަރިވަރުން ގަސް ހެއްދުމަށް ބޭނުންކުރާ އުކުޅުތަކާގުޅޭ މަޢުލޫމާތު އޮޅުންފިލުއްވާފައެވެ.\nކޯދު ޕްރޮގްރާމްގެ މަޤްސަދަކީ އެކި ކަހަލަ ކެމިކަލްތަށް ބޭނުންކޮށްގެން ކުރާ ދަނޑުވެރިކަމުގެ ބަދަލުގައި، ތިމާވެއްޓާ ރައްޓެހި ރައްކާތެރި ކާބޯތަކެތި ހެއްދުމަށް ކުދިން އަހުލުވެރިކުރުމެވެ. އެގޮތުން ވެލީގައާއި ފެނުގައި ގަސް ހެއްދުމުގެ މަސައްކަތްތައް ފަނީ ފަށާފައެވެ.\nމި ޕްރޮގްރާމްގައި ގަސް ހައްދަނީ ސްކޫލްގެ ދަރިވަރުންނެވެ. މިވަގުތަށް ކުޑަ ގޮތަކަށް ފަށާފައިވާ މަސައްތުގައި ގަސްތައް ހައްދަނީ ސްކޫލްގެ ގްރޭޑް 8ގެ ދަރިވަރުންކޮޅެކެވެ. އެގޮތުން ތަރުކާރީއާއި ކެއުމަށް ބޭނުންކުރާ ފަތުގެ އެކި ބާވަތްތައްދަނީ ހައްދަމުންނެވެ. މީގެތެރޭގައި ކިއުކަމްބާ ލެޓިއުސް ލޭޑީސް ފިންގާ އަދި ކެބެޖުފަދަ ބާވަތްތައް ހިމެނެއެވެ.\nޖަމާލުއްދޫން ސްކޫލުން ވިދާޅުވީ މި ޕްރޮޖެކްޓްގެ ތެރެއިން ކުދިންނަށް މުހިންމު ފިލާވަޅުތައް ދަސްވެގެންދާކަމަށެވެ. އެގޮތުން ދަނޑުވެރިކަމާއި މަސައްކަތު މައިދާނުގެ ހުނަރުތަކާ، ވިޔަފާރިއާ ގުޅޭ މުހިންމު ފިލާވަޅުތައްވެސް ހާސިލްވެގެންދާކަމަށް އެސްކޫލުން ދެކެއެވެ.\n"ކޯދު ޕްރޮގްރާމް"ގައި ހައްދާ ތަކެތި ވިއްކާނީ ސްކޫލްގެ ދަރިވަރުންނާއި ސްކޫލްގައި މަސައްކަތްކުރާ ފަރާތްތަކަށެވެ. ކުރިއަށްއޮތްތާންގައި ޕްރޮގްރާމް އިތުރަށް ފުޅާކުރާނެކަމަށް އެސްކޫލުން ބުނެއެވެ.\nޖަމާލުއްދީން ސްކޫލުން ބުނީ ކުރިއަށް އޮތްތާންގައި މި ޕްރޮގްރާމް އިތުރަށް ފުޅާކުރާނެކަމަށެވެ. އެގޮތުން ދަނޑުވެރިކަމާ ގުޅޭ މަޢުލޫމާތު މުއްސަނދިކުރުމަށް ދަނޑުވެރިކަން ކުރާ ރަށްރަށަށް ދަތުރުކުރުމާ، ހުނަރު ދަސްކުރުމާ އަދި އެހެން ސްކޫލްތަކާ މުޖުތަމަޢުއަށްވެސް މިކަމާ ގުޅޭ އާއްމު މަޢުލޫމާތު ފޯރުކޮށްދޭނެކަމަށެވެ.


SunOnline: November Mas Nimunu Iru Green Fund gai 468 Million Rufiyaa\nނޮވެމްބަރު މަސް ނިމުނުއިރު ގްރީން ފަންޑުގައި 468 މިލިއަން ރުފިޔާ\nއަހުމަދު މިޒްޔާލް 29 Dec 2019, 10:25\nމާފުށީ ގެސްޓްހައުސަކަށް ދެ ފަތުރުވެރިޔަކު ވަންނަނީ. ނޮވެމްބަރު މަހު އެންމެ ގިނައިން ގްރީން ޓެކްސް ދައްކާފައިވަނީ ކ. އަތޮޅުން--- ސަން ފައިލް ފޮޓޯ/ މުހައްމަދު މުޒައްޔިން ނާޒިމް\nމިދިޔަ ނޮވެމްބަރު މަސް ނިމުނުއިރު ރާއްޖޭގެ ގްރީން ފަންޑުގައި 468.7 މިލިއަން ރުފިޔާ އެބަހުރި ކަމަށް ފިނޭންސް މިނިސްޓްރީން ބުނެފި އެވެ.\nފިނޭންސް މިނިސްޓްރީން އާންމުކުރި ގްރީން ފަންޑު ރިޕޯޓުން ދައްކާ ގޮތުގައި ނޮވެމްބަރު މަހު ގްރީން ޓެކުހުގެ ގޮތުގައި 73.1 މިލިއަން ރުފިޔާ ވަނީ ލިބިފަ އެވެ.\nމިދިޔަ މަހު އެންމެ ގިނައިން ގްރީން ޓެކްސް ދައްކާފައިވަނީ ކ. އަތޮޅުންނެވެ. އެއީ ރިސޯޓުތަކުން 24.3 މިލިއަން ރުފިޔާ، ހޮޓެލްތަކުން 166،424 ރުފިޔާ އަދި ގެސްޓުހައުސްތަކުން 959،369 ރުފިޔާ އެވެ.\nދެވަނައަށް އެންމެ ގިނައިން ގްރީން ޓެކްސް ދައްކާފައިވަނީ އދ. އަތޮޅުންނެވެ. މި މުއްދަތުގައި އެ އަތޮޅުގެ ރިސޯޓުތަކުން 8.6 މިލިއަން ރުފިޔާ އަދި ގެސްޓްހައުސްތަކުން 83،791 މިލިއަން ރުފިޔާ ގްރީން ޓެކުހުގެ ގޮތުގައި ވަނީ ދައްކާފަ އެވެ.\nގްރީން ޓެކްސް ދެއްކި އަތޮޅުތަކުގެ ލިސްޓުގެ ތިންވަނައިގައި އޮތީ އއ، އަތޮޅެވެ. ނޮވެމްބަރު މަހު އއ. އަތޮޅުގެ ރިސޯޓުތަކުން 6.2 މިލިއަން ރުފިޔާ އަދި ގެސްޓްހައުސްތަކުން 123،108 ރުފިޔާ ގްރީން ޓެކުހުގެ ގޮތުގައި ވަނީ ދައްކާފަ އެވެ.\nގްރީން ފަންޑުން ކުރި ޚަރަދުތަކަށް ބަލާއިރު، އެކިއެކި މަޝްރޫޢުތަކަށް މިދިޔަ މަހު 29.8 މިލިއަން ރުފިޔާ ވަނީ ޚަރަދުކޮށްފަ އެވެ.\nގްރީން ފަންޑުން ޚަރަދުކުރާ މަޝްރޫޢުތަކުގެ ތެރޭގައި ފެނާއި ނަރުދަމާގެ މަޝްރޫޢުތަކާއި ކުނި މެނޭޖްމަންޓް ނިޒާމު ޤާއިމު ކުރުމާއި ހަކަތައިގެ މަޝްރޫޢުތައް ހިމެނެ އެވެ.\nމިދިޔަ މަހު ގްރީން ފަންޑުން އެންމެ ބޮޑު ޚަރަދެއް ކޮށްފައިވަނީ ހއ. މުރައިދޫގައި ނަރުދަމާގެ ނިޒާމު އެޅުމުގެ މަޝްރޫޢަށެވެ. އެ މަޝްރޫޢަށް 7.2 މިލިއަން ރުފިޔާ ވަނީ ޚަރަދުކޮށްފަ އެވެ.\nމިއަހަރުގެ ޖެނުއަރީން ފެށިގެން ނޮވެމްބަރުގެ ނިޔަލަށް ޖުމްލަ 831.3 މިލިއަން ރުފިޔާ ގްރީން ޓެކުހުގެ ގޮތުގައި ލިބިފައިވާއިރު، އެ މުއްދަތުގައި ގްރީން ފަންޑުން ކުރި ހޭދައިގެ ޖުމްލަ އަދަދު 362.5 މިލިއަން ރުފިޔާއަށް އަރަ އެވެ.\nޓޫރިޒަމް ރަނގަޅުވާނީ އަންނަ އަހަރު، އިތުރު ވަޒީފާ ގެއްލޭނެ\n45،000 އަށްވުރެ ގިނަ ރިސޯޓް މުވައްޒަފުންނަށް އަސަރުކުރި


ނަންބަރު : IL-A/423/2019/87\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 17 ޑިސެމްބަރ 2019 ވާ އަންގާރަ ދުވަހުގެ 14:00ގެ ކުރިން، ހުވަދުއަތޮޅު ދެކުނުބުރީ ފަރެސްމާތޮޑާ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް އަދި ފެކްސް މެދުވެރިކޮށްވެސް ބަލައިގަނެވޭއެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ 18 ޑިސެމްބަރ 2019 އާއި 25 ޑިސެމްބަރ 2019 އާ ދެމެދު ދުވަހެއްގައި ހުވަދު އަތޮޅު ދެކުނުބުރީ ފަރެސްމާތޮޑާ ކައުންސިލްގެ އިދާރާގައެވެ.


Siyaasee Fasaadha ( Part 10 ) | #Dhiislam\nސިޔާސީ ފަސާދަ (ދިހަވަނަ ބައި)\n7 months ago |0comment| July 19, 2017\nއިސްލާމީ ސަޤާފަތް ރައްކާތެރިކުރުން\nއަޅުގަނޑުމެންގެ މާޒީން ޢިބުރަތްތަކެއް ހޯދުމުގެވާހަކަ ދައްކާކަމުގައި ވާނަމަ، އެ ވާހަކަތައް އަޅުގަނޑުމެން ގޮވައިގެން ދަތުރުކުރަނީ އިސްލާމީ ސަޤާފަތާއި ދިމާލަށެވެ. ހިތާމައިގެ ކޮޅެއްނެތެވެ. މިއަދު، އެ ސަޤާފަތް ވަނީ ޖަހާލަތުގެ އަނދިރިކަމާއި މަސްހުނިވެފައެވެ. ވަކި ބާވަތެއްގެ އެދުންތަކަކާއި، އަހުލުކިތާބީންގެ ޚުރާފާތްތަކާއި، ޖާހިލިއްޔަތުގެ ޝައްކުތަކާއި، އަނިޔާވެރި ވެރިންނަށް އަންނަ “އިލްހާމް” ތަކާއި ގުޅި ލާމެހިފައެވެ. މާތް ނަބިއްޔާ صلى الله عليه وسلم އެބަޔަކަށް ޡަނާ ވިދާޅުވެފައިވާ ފަދަ ޙިކުމަތްތެރި، ބުއްދިވެރި، ޢިލްމުވެރިންނަށް މި އުންމަތް ބޭނުންވެފައިވާ މިންވަރު އަޅުގަނޑު ބަޔާންކޮށްދޭންވީ ކިހާވަރަކަށް ހެއްޔެވެ. އެފަދަ ޢިލްމުވެރިންނާއި ބެހޭގޮތުން މާތް ނަބިއްޔާ صلى الله عليه وسلم ޙަދީސްކުރެއްވިއެވެ. “ޢަދުލުވެރި ތަޤްވާވެރި ޢިލްމުވެރިން ޤަރުނަކަށްފަހު ޤަރުނަކު މި ޢިލްމު (އެބަހީ: ކީރިތި ޤުރްއާނާއި ސުންނަތް) ނަޤްލުކުރާނެއެވެ. ބިދުޢަވެރިންގެ އިތުރުކުުރުންތަކާއި، އަދި ބާޠިލުގެ އަހުލުވެރިންގެ ދޮގު ވާހަކަތަކާއި، ޖާހިލުން މި ޢިލްމުގެ މާނަތައް (އެއިން ދޭހަވާ މާނަ ނޫން އެހެން މާނަތަކަށް) ބަދަލުކުރާ ބަދަލުކުރުންތައް ދުރުކޮށްް، އެބައިމީހުން މި ޢިލްމު ރައްކާތެރިކުރާނެއެވެ.”\nއިސްލާމީ ސަޤާފަތުގެ ތެރެއަށް މިފަދަ ނުރަނގަޅު ބައިތައް ވަދެ މަސްހުނިވެފައި ވާއިރު، މި ސަޤާފަތް އޭގެ ޙަޤީޤީ ސޫރައިގައި ފެނުމަށްޓަކައި ބޭނުންވާ، މުހިންމު އެތަކެއް ބައިތަކެއް ވަނީ އުނިވެގެން ގޮސްފައެވެ. މި އުނިކަމަކީ އިސްލާމީ ވެރިކަން ޤާއިމުވެފައިވާ ޤައުމުތަކުގެ ތެރޭގައްޔާއި، މުސްލިމުންގެ އާބާދީ މަދު އެހެނިހެން ޤައުމުތަކުގައި، ދީނީ ޢިލްމު ބަލިކަށިވެގެން ދާންޖެހުނު އެންމެ ބޮޑު ސަބަބެވެ. ތައުޙީދުގެ ޢިލްމާއި، ތަފްސީރާއި އަދި ޙަދީސްގެ އިތުރުން ފިޤްހުގެ ޢިލްމަށް މިކަމުން ކޮށްފައިވާ އަސަރު ދައްކުވައިދޭ މާގިނަ މިސާލުތަކެއް ބަޔާންކޮށްދިނުމަށް އަޅުގަނޑު ޤަސްދެއް ނުކުރަމެވެ.\nކޮންމެއަކަސް، މި ދެންނެވި ޢިލްމުތަކުގެ މައިދާން ފުޅާކުރުމަށްޓަކައި ދާއިމީ ގޮތެއްގައި ބޮޑެތި މަހާސިންތާތައް ވެސް ވަނީ ބާއްވަން ޖެހިފައެވެ. އެފަދަ މަހާސިންތާތަކުގެ ބޭނުމަކީ، މި ދީނުގެ ސަޤާފަތުގެ ތެރެއަށް ވަދެ މަސްހުނިވެފައިވާ، ނޭދެވޭބައިތައް ވަކިކޮށް، ވީރާނާވެ ނެތިގެން ގެންދިޔަ މުހިންމު ބައިތައް އޭގެ ތެރެއަށް ވައްދައި ފުރިހަމަކުރުމަށްޓަކައި، ޢިލްމީ ވެއްޓެއްގައި ދިރާސާކޮށް ބަޙުސްކުރުމެވެ. އެއަށްފަހު ޢަމަލީ ފިޔަވަޅުތަކެއް އެޅުމެވެ. މި ގޮތުން ބަލާއިރު، އަޅުގަނޑުމެންގެ ނުކުޅެދުންތެރިކަން ފާހަގަ ވެގެންދާ، މުހިންމު ދެ ޢިލްމެއް ފާހަގަވެގެންދެއެވެ. އެއީ އިސްލާމީ ތާރީޚުގެ ޢިލްމާއި އިސްލާމީ ދަޢުވާގެ ޢިލްމެވެ.\nއެއްވެސް ޝައްކެއްނެތް ގޮތުގައި، ތާރީޚަކީ އޭގައި ކަންކަން ރެކޯޑު ކުރެވޭ އެއްޗެކެވެ. އަދި އެކަންކަމުން ޢިބްރަތްތަކެއް ލިއްބައިދޭ އެއްޗެކެވެ. އިސްލާމީ ތާރީޚު އަޅުގަނޑުމެންނާއި ހަމައަށް ވާޞިލުވުމުގައި، ކޮންމެވެސް މިންވަރަކަށް ވަނީ އިހްމާލުވެވިފައެވެ. ވޭތުވެދިޔަ ސާދަ ޤަރުނަށާއި، އިސްލާމްދީން ފެތުރިގެން ގޮސްފައިވާ ދިމަދިމާލަށް އަވަސް ކަޅިއެއް ހިންގާލުމަށްފަހު، މުސްލިމުންގެ ކާމިޔާބީތަކާއި ނާކާމިޔާބީތަކުގެ އިތުރުން، ތަރައްޤީ ލިބުމަށް މެދުވެރިވި ސަބަބުތަކާއި، ވެއްޓިގެންދިޔަ ފުންވަޅުގަނޑަށް ވެއްޓެން ދިމާވި ސަބަބުތަކަށް ވިސްނާލައިފި ނަމަ، އިސްލާމީ ތާރީޚުން ފެންނަން ހުރީ ވަކި ޒަމާންތަކަކާއި، ތަންތަން ކަން ހާމަވެގެން ދެއެވެ. އަދި ލިބިފައިވާ ފައިދާތަކާއި ގެއްލުމުގެ ހިސާބުތައް، އެއްބައި ފަހަރު އޮޅުންބޮޅުންތަކެއްގެ ތެރޭގައި ވާއިރު، އަނެއްބައި ފަހަރު އެއްވެސް ނަފާއެއް ނެތެވެ. އަޅުގަނޑު މި ދެންނެވި ބަހަށް ދަލީލުކޮށްދޭ އެއްކަމަކީ، އެންމެ ރީތި އިސްލާމީ ނަމޫނާ އިން މުޢާމަލާތް ކުުރުން އިސްލާމީ މުޖްތަމަޢުތަކުގައި ނެތިގެން ގޮސްފައިވާ ވުމެވެ. އަނެއް ކަމަކީ، ޒަމާން ބަދަލުވެ، ދިރިއުޅެންޖެހުނު ތަންތަން ތަފާތުވެގެންދިޔުމުގެ ސަބަބުން، އުންމަތުގެ އެއްބައިވަންތަކަން، މި ދިގު ތާރީޚުގެ ތެރޭގައި އެއްވެސް ސާބިތުކަމެއް ނެތި އޮތްއޮތުމެވެ. އާދޭހެވެ. އުންމަތުގެ ޙާލަތު އޮތީ އަޞްލު ގަހުން އެތަކެއް ކުރިތައް ފަޅައިގެން ގޮސް، ޒަމާންތަކެއް ފަހުން، އެ ކުރިތަކުގެ އަޞްލު އޮޅިގެންދާ ފަދަ ގޮތަކަށެވެ.\nމައްކާގައި ޙައްޖުވެރިން ބައްދަލުވެ، ފެނިދެނިވެ އުޅެވޭނެ ގޮތް މެދުވެރި ނުވިނަމަ، އެޓްލާންޓިކް ކަނޑުގައި އޮންނަ ޑާކާ އާއި ލާއޮސް އަށް، އެބައިމީހުންގެ އަޚުންތަކެއް، ޕެސިފިކް ކަނޑުގައި އޮންނަ އިންޑޮނޭޝިޔާ އާއި ފިލިޕީންސް ގައި އުޅޭކަން ނޭނގުނީހެވެ. މި ދިގު އަދި އެހާމެ ތަނަވަސް ވުޖޫދިއްޔަތު، ޞަފްޙާއަކަށްފަހު ޞަފްޙާއެއް ނިއުޅާލަދީ، އެއް ނިޒާމެއްގެ ދަށުން އަޅުގަނޑުމެންނާއި ހަމައަށް ގެނެސްދިން ތާރީޚު ކޮބާ ހެއްޔެވެ؟ ނިކަން ބައްލަވާށެވެ. މާތް ނަބިއްޔާ صلى الله عليه وسلم ގެ ޞަޙާބީ ބޭކަލުން، އެ ބޭކަލުންގެ ދަރިންނަށް، އެކަލޭގެފާނުގެ ޙަޔާތްޕުޅާއި، ހަނގުރާމަތަކުގެ ވާހަކަތަކާއި، މި އުންމަތާއި އެހެން އުންމަތްތަކާއި ހުރި ގުޅުމުގެ ވާހަކަތައް ވިދާޅުވެ ދެއްވައެވެ. ވީމާ މި ފަޚުރުވެރި ތާރީޚު އަމާނާތްތެރިކަމާއި އެކު އަންނަން އޮތް ޖީލުތަކާއި ހަމައަށް ވާޞިލުކޮށްދޭން އެބަޖެހެއެވެ. ސުއާލަކީ، މި މަސައްކަތުގައި އަޅުގަނޑުމެން އަދާކުރާ ދައުރަކީ ކޮބާ ހެއްޔެވެ؟


ޖާބިރުގެ ގެސްޓް ހައުސްއެއް ކަރަންޓީނު ފެސިލިޓީއެއްގެ ގޮތުގައި ބޭނުން ކުރަން ދޫކޮށްފި – Dhen.mv\nޖާބިރުގެ ގެސްޓް ހައުސްއެއް ކަރަންޓީނު ފެސިލިޓީއެއްގެ ގޮތުގައި ބޭނުން ކުރަން ދޫކޮށްފި\nMay 6, 2020 - 10:17 pm\nއއ.މަތިވެރީގައި ހުންނަ ކާށިދޫ ދާއިރާގެ މެމްބަރު އަދި ޑީއާރްޕީގެ ލީޑަރު އަބްދުﷲ ޖާބިރުގެ ކާޒާމިޔާ ގެސްޓް ހައުސް ކަރަންޓީނު ފެސިލިޓީއެއްގެ ގޮތުގައި ބޭނުން ކުރަން ދޫކޮށްފިއެވެ.\nމަތިވެރި ކައުންސިލުން ޖާބިރަށް ފޮނުއްވި ސިޓީއެއްގައި ބުނެފައިވަނީ ކޮވިޑް-19އާ ގުޅިގެން މާލެ ސަރަހައްދު ލޮކްޑައުންކޮށްފައިވާތީ އެކިއެކި ބޭނުންތަކުގައި މާލެ ގޮސް އެނބުރި ރަށަށް ނާދެވިފައި 30 މީހުން ލިސްޓު ކުރެވިފައިވާ ކަމަށެވެ.\nޑީއާރްޕީން މިރޭ ކުރި ޓްވީޓެއްގައި ބުނީ މަތިވެރި ގައި ހުންނަ މި ގެސްޓް ހައުސް ކަރަންޓީނު ފެސިލިޓީއަކަށް ދޫކުރީ އެ ރަށު ކައުންސިލުގެ އެދުމުގެ މަތިން ކަމަށެވެ. އަދި މަތިވެރީގެ ރައްޔިތުންނަށް ޖެހޭ ކޮންމެ ދަތިކަމެއްގައި އެހީވާން ތައްޔާރު ކަމަށްވެސް ޖާބިރުއާ ހަވާލާދީ ޑީއާރްޕީން ބުނެފައިވެއެވެ.\n#DRP Leader Hon @chairmanjabir ge AA Mathiveri Casamia Guest House, Mathiveri Council ge edhumuge mathin quarantine facility eahge gothugai dhevvumah vanee ninmavaafa eve. Mathivereege rayyithunnah jehey komme dhathikameahgai Rich Club in eheetherivaan abadhives thayyaaru 1/2\n— DRP (@drpmaldives) May 6, 2020\nމާލެ އިން ރަށްރަށަށް ދާ މީހުން 14 ދުވަހަށް ކަރަންޓީނު ކުރަންޖެހޭ ގޮތަށް ސަރުކާރުން ވަނީ ހަމަޖައްސާފައެވެ.


އިޢުލާން: ފިލައިގެން ދިއުމުން ގެއްލިގެން ހޯދާ ބައެއް! ހޯދައި ދިނުމުން އިނާމު ލިބޭނެ!\nމިއަދު 29 ޖުލައި 2021\nމި6މީހުންނަކީ މިކުންފުނީގެ މުވައްޒިފުންގެ ގޮތުގައި ތިބެފައި ވަގަށް ފިލައިގެން ގޮސްފައިވާ ބައެކެވެ. އެމީހުން ފިލާފައިވަނީ އެމީހުންނާއިއެކު ވެފައިވާ އެއްބަސްވުމާއި އެއްގޮތަށް ހުރިހާ ކަންކަން ކުންފުނިނ...\nކޮޅުފުށީގައި ކޮވިޑަށް ފަރުވާ ހޯދާ މީހުންގެ އަދަދު 52 އަށް\nފާތުމަތު ސައުޝަން އަލީ 29 ޖުލައި 2021\nމ. ކޮޅުފުށިން ކޮވިޑް ބައްޔަށް ޕޮޒިޓްވެ ފަރުވާ ހޯދަމުންދާ މީހުންގެ އަދަދު 52 އަށް އަރައިފި އެވެ. ކޮޅުފުށި ކައުންސިލްގެ ރައީސް އަބްދުލް އަލީމް މިއަދު އަވަސް އަށް ވިދާޅުވި ގޮތުގައި ރަށުގައި ޕޮޒިޓިވް ކޭސް...\nމާލެ ސިޓީގެ މިސްކިތްތައް މަރާމާތު ކުރުމަށް މިސްކިތު ފަންޑުން ފައިސާ ހޯދާ: ޝަހީމް\nޝަބްނަމް ރަޝީދު 24 ޖުލައި 2021\nމާލެސިޓީގެ މިސްކިތްތައް މަރާމާތު ކުރުމަށް މާލެ ސިޓީގައި ފައިސާ ނެތިގެން އުޅޭ ކަމުގެ މަޢުލޫމާތު ލިބިފައިވާ ކަމަށާއި، އެކަމަށް މިސްކިތު ފަންޑުން ފައިސާ ހޯދުމަށް ކުރީގެ އިސްލާމިކް މިނިސްޓަރ ޑރ.މުހައްމަދު...\nޕެނަލްޓީގައި ކޮލަމްބިއާގެ މައްޗަށް ކުރި ހޯދާ ކޮޕަގެ ފައިނަލަށް އާޖެންޓީނާ\nމުހައްމަދު ރިފްއަތު 07 ޖުލައި 2021\nޕެނަލްޓީ ޖަހައިގެން ކޮލަމްބިއާ ބަލިކޮށް އާޖެންޓީނާއިން ކޮޕަރ އެމެރިކާ ފުޓްބޯޅަ މުބާރާތުގެ ފައިނަލުން ފުރުސަތު ޖާގަ ހޯދައިފިއެވެ. ޕެނަލްޓީގައި އާޖެންޓީނާ ކުރި ހޯދީ3ލަނޑު2ލަނޑުންނެވެ. މެޗްގައި މޮޅު...\nހިތަދޫ އެވްރިވަން ލަރނިންގ ސެންޓަރުން ވަގަށްނެގި ތަކެތި ހޯދާ މީހަކު ހައްޔަރުކޮށްފި\nއަބްދުﷲ ޔާމީން 27 ޖޫން 2021\nއައްޑޫސިޓީ ހިތަދޫ އެވްރިވަން ލަރނިންގ ސެންޓަރުން ވަގަށް ނަގާފައިވާ ތަކެތި ހޯދާ މީހަކު ހައްޔަރުކޮށްފައިވާކަމަށް ފުލުހުން ބުނެފިއެވެ. ފުލުހުން ބުނެފައިވަނީ، އެވްރިވަން ލަރނިންގ ސެންޓަރުން ވައްކަންކޮށްފ...\nކަމެއް ދިމާވުމުން ހައްލު ހޯދާ އުސޫލު ދޫކޮށްލަން ޖެހޭ\nދިމާވާ ހާދިސާތަކަށް ވަކިވަކިން ހައްލު ހޯދުމަށް އެކަނި މަސައްކަތް ކުރުމުގެ ބަދަލުގައި މައްސަލަތަކުގެ ހަގީގީ ސަބަބުތައް ދެނެގަނެ އެކަންކަން ތަކުރާރުވިޔަ ނުދިނުމަށް މުޅި ދައުލަތް މަސައްކަތް ކުރަން ޖެހޭ ކ...\nޑޮލަރު ހޯދާ ދޭނެކަމަށް ބުނެ ފައިސާ ތަކެއް ނަގާދައިވާ މީހަކު ހޯދަން ފުލުން އިޢުލާން ކޮށްފި\nއިބްރާހިމް ޢަލީ 22 ޖޫން 2021\nޑޮލަރު ހޯދާ ދޭނެކަމަށް ބުނެ ފައިސާ ތަކެއް ނަގާދައިވާ މީހަކު ހޯދަން ފުލުން އިޢުލާން ކޮށްފިއެވެ. މީހާއަކީ 2021 އޭޕްރީލް 26 ވަނަ ދުވަހުގެ ވަގުތެއްގައި ޑޮލަރު ހޯދައިދޭނެކަމަށް ބުނެ މަކަރާއި ހީލަތުން ބި...\nޑޮލަރު ހޯދައިދޭނެ ކަމަށް ބުނެ މަކަރާއި ހީލަތުން ފައިސާ ހޯދާ މީހަކު ހޯދަނީ\nފައުޒާ މުހައްމަދު 22 ޖޫން 2021\nޑޮލަރު ހޯދައިދޭނެ ކަމަށް ބުނެ މަކަރާއި ހީލަތުން ފައިސާ ހޯދަމުންދާ މީހަކު ހޯދަން ފުލުހުން އާންމުންގެ އެހީއަށް އެދިއްޖެއެވެ. ފުލުހުން ބުނީ އެ މީހާއަކީ އޭޕްރީލް 26، 2021 ވަނަ ދުވަހުގެ ވަގުތެއްގައި ޑޮލަރު...\nޔޫރޯ 2020: ގްރޫޕް ޑީ- ކްރޮއޭޝިއާ އަތުން ޕޮއިންޓެއް ހޯދާ ޗެކް ރިޕަބްލިކް ދެވަނަ ބުރާއި ގާތަށް\nއައްފާން މުހައްމަދު 18 ޖޫން 2021\nޔޫރޯ 2020 ގެ ގްރޫޕް ޑީގައި ހުކުރު ދުވަހުގެރޭ ކްރޮއޭޝިއާ އާއި ދެކޮޅަށް ކުޅެ އެއްވަރުވެގެން ހޯދި ޕޮއިންޓާއެކު ޗެކް ރިޕަބްލިކުން މުބާރާތުގެ ދެވަނަ ބުރުގެ އުންމީދު ބޮޑުކޮށްފިއެވެ. ސްކޮޓްލެންޑުގެ ހެމްޕްޑެނ...\nދެކެނީ ކުފުރުގެ ބިމެއް ކަމަށް، އެކަމަކު އިންކަމް ސަޕޯޓް ހޯދާ\nޓެރަރިސްޓް ހަމަލާގެ ތުހުމަތުގައި ހައްޔަރުކޮށްފައިވާ މީހުން ދައުލަތް ގަބޫލުނުކޮށް ދިވެހި ބިމާ ދައުލަތަކީ ކުފުރު ދައުލަތެއް ކަމަށް ގަބޫލުކުރި ނަމަވެސް ސިއްރުން ދައުލަތުން މާލީ އެހީ ހޯދާ ކަމަށް މޯލްޑިވްސ...\nމަރިޔަމް ހިމްނާ (ހިމީ) 1 ގަޑިއިރު ކުރިން


Yemen ge hanguraamaiga shaamiluvaa faraaiythakun ebbasvumah amalukurey: UN Yemen ge hanguraamaiga shaamiluvaa faraaiythakun ebbasvumah amalukurey: UN\nޔަމަނުގެ ހަނގުރާމައިގައި ޝާމިލުވާ ފަރާތްތަކުން އެއްބަސްވުމަށް ޢަމަލުކުރޭ: އދ\nއދން ޔަމަނަށް ކަނޑައަޅުއްވާފައި ހުންނަވާ ޚާއްޞަ މަންދޫބު މާޓިން ގްރިފިތްސް-\nޔަމަނުގެ ހަނގުރާމައިގައި ޝާމިލުވާ ދެ ފަރާތުންވެސް، އެ ޤައުމުގެ ހުދައިދާގައި ހަމަލާ ބަދަލުކުރުން ހުއްޓާލުމަށް ޤާއިމުކޮށްފައިވާ އެއްބަސްވުމަށް ޢަމަލުކުރަމުންދާކަމަށް އދން ޔަމަނަށް ކަނޑައަޅުއްވާފައި ހުންނަވާ ޚާއްޞަ މަންދޫބު ވިދާޅުވެއްޖެއެވެ.\nޔަމަނުގެ މަސްރަހާ ބެހޭގޮތުން އދގެ ސަލާމަތީ މަޖިލީހަށް މަޢުލޫމާތު ދެއްވަމުން އދގެ ޚާއްޞަ މަންދޫބު މާޓިން ގްރިފިތްސް ވިދާޅުވީ، އެއްބަސްވުން ޤާއިމުކުރި ފަހުން އެ ސަރަހައްދުގައި ދެފަރާތުންވެސް މުޅިންހެން ހަމަލާ ބަދަލުކުރުން ހުއްޓާލާފައިވާކަމަށެވެ. އަދި މިކަމުގައި ދާދި އަވަހަށް ކާމިޔާބު ލިބި، ކައިރި މުސްތަޤުބަލެއްގައި މަޝްވަރާތަކުގެ ދެވަނަ ބުރު ފެށޭނެކަމަށް އުއްމީދުކުރައްވާކަމަށްވެސް އދގެ ޚާއްޞަ މަންދޫބު ވިދާޅުވިއެވެ.\nޔަމަނުގެ ސަރުކާރާ ދެކޮޅު ހޫޘީ ޖަމާޢަތުން އެ ޤައުމުގެ ހުދައިދާގައި ހަމަލާ ބަދަލުކުރުން ހުއްޓާލުމަށް އެއްބަސްވެފައިވަނީ މިދިޔަ މަހު އދން އިސްނަގައިގެން ސްވިޑަންގައި ކުރިއަށްގެންދިޔަ ސުލްޙައިގެ މަޝްވަރާތަކުގައެވެ.\nޕެންޝަން ފަންޑުން ޙައްޖަށް ދާން އެދޭ ފަރާތްތަކަށް އަންނަ ހަފްތާގައި ފުރުޞަތު ހުޅުވާލަނީ\n523 ކުންފުންޏެއް އުވާލުމަށް ނިންމައިފި\nނަސަންދުރާގެ ޚިޔާނާތް 86 މިލިއަނަށް، އެކަމަކު ދަޢުވާއެއް ނުކުރޭ


ކައުންސިލްތައް އިތުރަށް ބާރުވެރި ކުރުވުމުގެ ގޮތުން ކުރެވިދާނެ ކަންކަމާ ބެހޭގޮތުން ރައީސުލްޖުމްހޫރިއްޔާގެ ނާއިބު، ކ. ގާފަރު ކައުންސިލާއެކު މަޝްވަރާ ކުރައްވައިފި - The President's Office\nކައުންސިލްތައް އިތުރަށް ބާރުވެރި ކުރުވުމުގެ ގޮތުން ކުރެވިދާނެ ކަންކަމާ ބެހޭގޮތުން ރައީސުލްޖުމްހޫރިއްޔާގެ ނާއިބު، ކ. ގާފަރު ކައުންސިލާއެކު މަޝްވަރާ ކުރައްވައިފި\n21 ފެބުރުވަރީ 2019، ރިފަރެންސް: 2019-181\nކައުންސިލްތައް އިތުރަށް ބާރުވެރި ކުރުވުމަށްޓަކައި ސަރުކާރުން ދެއްވާ އަހަންމިއްޔަތުކަން ފާހަގަ ކުރައްވައި، ކައުންސިލްތަކުން އިސްނަގައިގެން ރަށު ފެންވަރުގައި ހިންގިދާނެ ހަރަކާތްތަކާ ބެހޭގޮތުން، ރައީސުލްޖުމްހޫރިއްޔާގެ ނާއިބު ފައިޞަލް ނަސީމް، މާލެ އަތޮޅު ގާފަރު ރަށު ކައުންސިލްގެ މެންބަރުންނާއެކު މަޝްވަރާ ކުރައްވައިފިއެވެ. މި ބައްދަލުކުރެއްވުން އޮތީ މިއަދު ރައީސުލްޖުމްހޫރިއްޔާގެ އޮފީހުގައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނާއިބު ދެއްކެވި ވާހަކަފުޅުގައި، އިޖުތިމާއީ ރޮނގުންނާއި ތަރައްޤީގެ ރޮނގުން ކައުންސިލުން ކުރެވިދާނެ ކަންކަން ފާހަގަ ކުރެއްވިއެވެ. މިގޮތުން، ތައުލީމީ ޖީލުތަކެއް ބިނާކުރުމަށްޓަކައި ސަރުކާރުން ފަހި ކޮށްދެއްވަމުން ގެންދަވާ ފުރުޞަތުތަކުގެ ބޭނުން ހިފުމަށް ރަށުގެ ރައްޔިތުންނަށް ބާރުއަޅުއްވައިދެއްވުމަށް ރައީސުލްޖުމްހޫރިއްޔާގެ ނާއިބު އެދިވަޑައިގެންނެވިއެވެ. އަދި ތައުލީމީ ދާއިރާ އިތުރަށް ހަރުދަނާ ކުރުމަށް ސްކޫލާ ގުޅިގެން މަސައްކަތް ކޮށްދެއްވުމަށްވެސް އެމަނިކުފާނު އެދިވަޑައިގެންނެވިއެވެ.\nމީގެ އިތުރުން، ރަށުގެ ރައްޔިތުންނާއި ރަށަށް ޒިޔާރަތްކުރާ ފަރާތްތަކުގެ ސަލާމަތާއި ރައްކާތެރިކަން ކަށަވަރު ކުރުމަށް ޚާއްޞަ އިސްކަމެއް ދެއްވުމަށްވެސް ރައީސުލްޖުމްހޫރިއްޔާގެ ނާއިބު ގޮވައިލެއްވިއެވެ. މިގޮތުން، ދިމާވެދާނެ ނުރައްކާތެރި ހާދިސާތަކުން ރައްކާތެރި ވުމަށްޓަކައި ޒިންމާދާރު ކަމާއިއެކު ފިޔަވަޅު އަޅާފައި ބެހެއްޓުމުގެ މުހިންމުކަން އެމަނިކުފާނު ފާހަގަ ކުރެއްވިއެވެ. މީގެއިތުރުން ދުޅަހެޔޮ ސިއްހަތެއްގައި ދެމިތިބުމަށްޓަކައި ރަނގަޅު އާދަތައް އަށަގެންނެވުމަށް އާންމުން ހޭލުންތެރި ކުރުވުމަށް އިތުރު ހަރަކާތްތައް ރޭވުމަށްވެސް ރައީސުލްޖުމްހޫރިއްޔާގެ ނާއިބު އެދިވަޑައިގެންނެވިއެވެ.\nމި ބައްދަލުކުރެއްވުމުގައި ގާފަރު ކައުންސިލްގެ މެންބަރުން ދެއްކެވި ވާހަކަފުޅުގައި، އެރަށު ރައްޔިތުންނަށް ދިމާވެފައިވާ ގޮންޖެހުންތަކާއި، އާންމުން ކަންބޮޑުވާ ކަންކަމާ ބެހޭ މައުލޫމާތު ރައީސުލްޖުމްހޫރިއްޔާގެ ނާއިބާ ހިއްސާ ކުރެއްވިއެވެ. އަދި ރަށުގެ ކުރިއެރުމަށް ކައުންސިލުން ރާވާފައިވާ ކަންކަމުގެ މައުލޫމާތުވެސް ރައީސުލްޖުމްހޫރިއްޔާގެ ނާއިބަށް ދެއްވިއެވެ.


މޭގަން އާއި ހެރީގެ ދަރިފުޅަށް ކިޔާ ނަން ހާމަކޮށްފި | Jazeera\tމޭގަން އާއި ހެރީގެ ދަރިފުޅަށް ކިޔާ ނަން ހާމަކޮށްފި - Jazeera\nމޭގަން އާއި ހެރީގެ ދަރިފުޅަށް ކިޔާ ނަން ހާމަކޮށްފި\nއާމިނަތު އަޙުމާ May 8, 2019 59 views0\nއިނގިރޭސި ވިލާތުގެ ޝާހީ އާއިލާއަށް އިއްޔެ ޕްރިންސް ހެރީއާއި މޭގަން މާކަލްގެ ފަރާތުން ލިބުނު ފިރިހެން ދަރިފުޅު ފުރަތަަމަ ފަހަރަށް މީޑިއާއަށް ދައްކާލައި، ދަރިފުޅަށް ކިޔާނެ ނަން ޢާންމުންނަށް ހާމަކޮށްފިއެވެ.\nއިނގިރޭސި ވިލާތުގެ ރާނީ، އެލިޒަބަތް ދަ ސެކަންޑްގެ މުނި މާމަ ދަރިއަށް ކިޔަން ހަމަޖެހިފައިވާ ނަމަކީ "އާރޗީ ހެރިންސަން މައުންޓްބެޓެން-ވިންޑްސަރ"އެވެ. މިއީ އިނގިރޭސި ވިލާތުގެ ރާނީއަށް ލިބުނު 8 ވަނަ މުނިމާމަ ދަރިފުޅެވެ.\nމިއީ ޕްރިންސް ހެރީއަށްވެސް، މޭގަން މާކަލްއަށްވެސް ލިބުނު ފުރަތަމަ ދަރިފުޅެވެ. އެންމެ ފުރަތަމަ މި ދެ މީހުންގެ ދަރިފުޅުގެ ފޮޓޯ ޢާންމުކޮށްފައި ވަނީ މީސްމީޑިއާގެ މަންސައެއްކަމަށްވާ، އިންސްޓަގްރާމްގެ ޒަރިއްޔާއިންނެވެ. މި ގޮތުން އެމީހުންގެ ރަސްމީ އިންސްޓަގްރާމް ޕޭޖް، "[email protected]" ގައި ދެމަފިރިންނަށް ލިބުނު ފިރިހެން ދަރިފުޅު މުޅި ދުނިޔެއަށް ވަނީ ދައްކައިލިއެވެ.\nމޭގަން ބުނިގޮތުން އޭނާގެ ދަރިފުޅަކީ ވަރަށް ލޯބި، ވަރަށް މަޑުމަޑުން އޮންނަ ކުއްޖެކެވެ.\nޝާހީ އާއިލާއަށް އުފަންވި ފިރިހެން ދަރިފުޅު އާންމުންނަށް ދައްކާލުމުގެ ރަަސްމިއްޔާތުގައި މުޅި ޝާހީ އާއިލާ ކަހަލަ ގޮތަަކަށް ވަނީ ބައިވެރިވެފައެވެ. މުޅި ޝާހީ އާއިލާވެސް ފެނިގެންދަނީ ވަރަށް އުފާވެރިކަމާއެކު އެ އާއިލާއަށް ލިބުނު އާ މެންބަރަށް މަރުހަބާ ކިޔާ މަންޒަރެވެ.


Moosumee badhal thakah halleh nulibeythee majileehah garaareh | Mihaaru\nރައްޔިތުންގެ މަޖިލިހުގެ ހޯރަފުށި ދާއިރާގެ މެމްބަރު އަހުމަދު ސަލީމް --- ފޮޓޯ: މަޖިލިސް\nމޫސުމީ ބަދަލުތަކަށް ހައްލެއް ނުލިބޭތީ މަޖިލިހަށް ގަރާރެއް\n08 ސެޕްޓެމްބަރ 2019 - 12:097comments\nހޯރަފުށީ ދާއިރާގެ އެމްޑީޕީގެ މެމްބަރު އަހުމަދު ސަލީމް ހުށަހެޅުއްވި ގަރާރުގައި ވަނީ އިންސާނުންގެ އަމަލުތަކާ ގުޅިގެން މޫސުމަށް އަންނަ ބަދަލުތަކުގެ މައްސަލަ ގޯހުން ގޯހަށް ދާ ކަމަށް ސައިންސްވެރިން ތަކުރާރުކޮށް އިންޒާރު ދެމުން ދިޔަ ނަމަވެސް މީގެ ސަބަބުން ދުނިޔެ އަށް އިގްތިސާދީ ގޮތުންނާއި އިޖުތިމާއީ ގޮތުންނާއި ތިމާވެށީގެ ގޮތުން ނުރައްކަލާ ކުރިމަތިވަމުންދާ ކަމަށެވެ. ހާއްސަކޮށް، ރާއްޖެ ފަދަ ބިން ތިރި ގައުމުތަކުގެ ދެމިއޮތުމަށް ނުހަނު ބޮޑަށް ނުރައްކާވަމުންދާ ކަމަށް ވެސް ގަރާރުގައިވެ އެވެ.\nދުނިޔޭގެ މޫސުމަށް ބަދަލު އައުމަށް މެދުވެރިވާ ގޭސްތައް އެންމެ ގިނަ އިން ބޭރު ކުރާ ގައުމުތަކުން އެފަދަ ގޭސްތައް މަދު ކުރުމަށް އެކަށީގެންވާ މަސައްކަތްތައް ކުރަމުން ނުދާތީ މި ބޮޑު ނުރައްކަލުން ދުނިޔެ ސަލާމަތް ކުރުމަށް ވަކިން ހާއްސަކޮށް، ރާއްޖެ ފަދަ ޖަޒީރާ ގައުމުތައް ސަލާމަތް ކުރުމަށް ލިބިފައި އޮތް ހަނި ފުރުސަތުތައް ހަނިވެ، ކުރިމަތިވެފައިވާ ބޮޑު މައްސަލައިގައި ދިވެހިންގެ ކަންބޮޑުވުން އޮތް މިންވަރު ހާމަކޮށް ހުރިހާ ފެންވަރެއްގައި މިކަމަށް އަވަސް ފިޔަވަޅުތަކެއް އަޅަން ގަރާރުގައި ގޮވައިލި އެވެ.\nގަރާރުގައި ބުނި ގޮތުގައި މޫސުމަށް އަންނަ ބަދަލުތަކާ ބެހޭ ގޮތުން ސައިންސްވެރިންގެ ފަހުގެ ހޯދުންތަކުން ދުނިޔެ ހޫނު ކުރާ ގޭސް ޖައްވަށް ބޭރު ކުރި މިންވަރު މިދިޔަ އަހަރު ރިކޯޑު އަދަދަކަށް މައްޗަށް ވަނީ ގޮސްފަ އެވެ. މިދިޔަ އަހަރަކީ މިހާތަނަށް ރިކޯޑު ކުރެވުނު ހަތަރު ވަނަ އަށް އެންމެ ހޫނު ގަދަ އަހަރު ކަމަށާއި ކަނޑުގެ ލޮނުގަނޑު އުފުލުން ހުއްޓުމަކަށް ނާންނަތާ ހަތް އަހަރުވެފައިވާ ކަމަށް ގަރާރުގައިވެ އެވެ.\nފާއިތުވި 30 އަހަރު ހުއްޓުމެއް ނެތި ދުނިޔޭގެ ދެ ތަނޑީގައިވާ ގަނޑުފެންތައް ވިރެމުންދާ ކަމަށް ގަރާރުގައިވެ އެވެ. އިންޓަގަވަމެންޓަލް ޕެނަލް އޮން ކްލައިމެޓް ޗޭންޖް (އައިޕީސީސީ) އިން މިދިޔަ އަހަރު އާންމު ކުރި ރިޕޯޓުގައިވާ ގޮތުން ޖައްވަށް ދޫކޮށްފައިވާ ގްރީ ހައުސް ގޭސްގެ ސަބަބުން ސިނާއީ އިންގިލާބުގެ ކުރިން ހުރި މިންވަރަށް ވުރެ ގާތްގަނޑަކަށް އެއް ޑިގްރީ ސެލްސިއަސް މިންވަރަށް ދުނިޔޭގެ ފިނިހޫނު މިން މިހާރު އުފުލިފައިވާ ކަމަށާއި ގޭހުގެ ސަބަބުން ފިނިހޫނުމިން އިތުރަށް މަތިވާނެ ކަމަށް ގަރާރުގައިވެ އެވެ.\nގަރާރުގައި ވަނީ މިކަމަށް އަވަސް ފިޔަވަޅުތަކެއް ނާޅައިފި ނަމަ މި ހިނގާ ގަރުނު ނިމުމުގެ ކުރިން ދުނިޔޭގެ ފިނި ހޫނުމިން 4.1 އާއި 4.8 ޑިގްރީ ސެލްސިއަސްއާ ދެމެދުގެ މިންވަރަކަށް އުފުލިގެންދާނެ ކަމަށް ސައިންސްގެ ހޯދުންތަކުން ފެންނަން އޮތް ކަމަށް ވެސް ގަރާރުގައިވެ އެވެ.\nމަޖިލިހުގެ ހިއުމަން ރައިޓްސް އެންޑް ކްލައިމެޓް ޗޭންޖްގެ މުގައްރިރުކަން ސަލީމް ހުށަހެޅުއްވި ގަރާރުގައި އެދިވަޑައިގެންނެވި ބައެއް ކަންކަމުގެ ތެރޭގައި ކަނޑައެޅިފައިވާ މިންގަނޑުތަކެއްގެ ތެރެއިން ގައުމުތަކުން ޖައްވަށް ބޭރު ކުރާ ކާބަން މަދު ކުރުމަށް ބައިނަލްއަގުވާމީ މުޖުތުމައުގައި ރާއްޖެ އިން ވަކާލާތުކޮށް ދިނުން ހިމެނެ އެވެ.\nދުނިޔޭގެ އެވަރެޖް ފިނިހޫނު މިން 1.5 ޑިގްރީ ސެލްސިއަސް އަށް ވުރެ މައްޗަށް ދިޔަ ނުދިނުމުގެ ގޮތުން ގައުމުތަކުން ގްރީން ހައުސް ގޭސް ޖައްވަށް ދޫކުރާ މިންވަރު 2030 ވަނަ އަހަރުގެ ނިޔަލަށް މިހާރަށް ވުރެ 45 ޕަސަންޓުން ދަށް ކުރުމަށާއި 2050 ގެ ނިޔަލަށް ނެޓް ޒީރޯ އަށް ތިރިކުރުމަށް ގައުމުތަކަށް ގޮވާލައި ރާއްޖެ އިން ވަކާލާތުކޮށް ދިނުމަށް ވެސް ގަރާރުގައި އެދިފައިވެ އެވެ.\nގަރާރުގައި ވަނީ ޕެރިސް އެގްރީމަންޓްގެ ރޫހާ ހިލާފަށް މަތީ މިންވަރަކަށް ޖައްވަށް ކާބަން ބޭރުކުރާ ގައުމުތައް ފާހަގަކޮށް އިގްތިސާދީ ގޮތުން އެ ގައުމުތަކާ ދެކޮޅަށް ފިޔަވަޅު އެޅޭނެ އުސޫލުތަކެއް އދ. ގެ ގިއުގަނޑުގެ ދަށުން އެކުލަވާލާ ތަންފީޒު ކުރުމަށް ބައިނަލްއަގުވާމީ ދުނިޔޭގައި ރާއްޖެ އިން ވަކާލާތުކޮށް ދިނުމަށް އެދިފަ އެވެ.\nއިތުރު ލިޔުންތައް ތިމާވެށި ރައްޔިތުންގެ މަޖިލިސް މަޖިލީހުގެ މެމްބަރުން ކްލައިމެޓް ޗޭންޖް މެމްބަރު އަހުމަދު ސަލީމް (ހޯރަފުށި)\nސަރުކާރުން ދޯނި ބަނދެ ދޫކުރަން ހުށަހަޅައިފި


އޮފީސް މޭޒު ގަތުމަށް ކުރި އިއުލާން IUL)164/1/2019/103 ) ބާތިލްކޮށް އަލުން އިޢުލާން ކުރުން\nނޭޝަނަލް ސެންޓަރ ފޮރ އިންފޮމޭޝަން ޓެކްނޮލޮޖީގެ ބޭނުމަށް އޮފީސް މޭޒު ގަތުމަށް 27 އޮކްޓޯބަރ 2019 ވަނަ ދުވަހު ކުރި އިއުލާން IUL)164/1/2019/103 ) އަށް ތަރުހީބު ލިބިފައި ނުވާތީ، އެ އިއުލާން ބާތިލްކޮށް އަލުން އިއުލާން ކުރަމެވެ.\nވީމާ، މިކަމަށް ޝައުގުވެރިވެލައްވާ ފަރާތްތަކުން 13 ނޮވެމްބަރ 2019 ވާ ބުދަ ދުވަހުގެ 10:00 އަށް ނޭޝަނަލް ސެންޓަރ ފޮރ އިންފޮރމޭޝަން ޓެކްނޮލޮޖީގެ ޢިމާރާތަށް (64 ނަންބަރ ކޮށި، ކަލާފާނު ހިނގުން) ހާޟިރުވެ އަންދާސީ ހިސާބު ހުށަހެޅުއްވުން އެދެމެވެ.\n09 ރަބީއުލް އައްވަލް 1441\n06 ނޮވެމްބަރ 2019\nނަންބަރު: (IUL) 164/1/2019/104\n- RFP to procure Table


އޯޑިޓް ތަމްރީނު – Mikal News\nމިހާރު ފުވައްމުލައް ސިޓީ އަށް ކުރަވަމުން ގެންދަވާ ދަތުރުފުޅެއްގެ ތެރެއިން އޯޑިޓާ ޖެނެރަލް ހުސެއިން ނިޔާޒީ މިއަދު ސިޓީ ކައުންސިލާއި ބައްދަލުކުރައްވައިފި އެވެ. ފުވައްމުލައް ސިޓީ ކައުންސިލުން އޯޑިޓާ ޖެނެރަލް އަށް މަރުހަބާ ދެންނެވީ\nރާއްޖޭގައި މަޝްހޫރުކަން ހޯދާފައިވާ ކްރޯވޭ މޯލްޑިވްސް އާއި ފުވައްމުލައް ސިޓީ ކައުންސިލް ގުޅިގެން އެކައުންސިލްގެ އިދާރީ މުވައްޒަފުންނަށް އިންޓަރނަލް އޯޑިޓް ތަމްރީނު ޕްރޮގްރާމެއް ހިންގައިފިއެވެ. ފުވައްމުލައް ސިޓީ ކައުންސިލްގެ ކުރުދުނމާ މާލަމުގައި ކުރިޔަށް ގެންދެވުނު


Ebola Dhenegaiy Doctor Vidhaalhuvanee Covid Ahvure Nurakkaa Bayyeh Fethuren Thayyaaruvejje Kamah - Vaguthu\nއެބޯލާ ދެނެގަތް ޑޮކްޓަރު ވިދާޅުވަނީ ކޮވިޑަށްވުރެ ނުރައްކާ ބައްޔެއް ފެތުރިދާނެކަމަށް!\nކޮވިޑް-19 އަށްވުރެ މާނުރައްކާތެރި، އަދި މާހަލުވިކޮށް ފެތުރޭނެ ބައްޔެއް ދުނިޔޭގައި ފެތުރެން އޮތީ ތައްޔާރަށް ކަމަށް 1976 ވަނަ އަހަރު އެބޯލާ ދެނަގަތުމުގައި އެންމެ އިސް ދައުރެއް އަދާކުރި އޭރު ޑޮކްޓަރެއް ކަމަށްވާ މިހާރު ޕްރޮފެސަރ ޖީން ޖެކްއިސް މުއެމްބީ ތަމްފޫމް ވިދާޅުވެއްޖެއެވެ.\nޖެކްއިސް ވިދާޅުވީ އިންސާނުންގެ އަމަލުތައް ހުރިގޮތުން "ޑިސީސް އެކްސް" ނުވަތަ އަދި މިހާތަނަށް ނަމެއް ދެވިފައި ނެތް، މިހާތަނަށް ވައިރަސްއެއް ދެނެގަނެވިފައި ނެތް ބައްޔެއް ވަރަށް އަވަހަށް ފެތުރިގެން ދިއުމުގެ ފުރުސަތު އެބައޮތް ކަމަށެވެ. އޭނާ ވިދާޅުވީ މިބަލި ފެށިގެން އައުމުގެ ފުރުސަތު އެންމެ ބޮޑީ އެފްރިކާގެ ގައުމުތަކުގެ ޖަންގަލިންނެވެ.\n"އަޅުގަނޑަށް ލަފާކުރެވޭ ގޮތުގައި ދެން ފެތުރިގަންނަ ބަލިމަޑުކަމެއް ކޮވިޑް-19 އަށްވުރެ މާބޮޑަށް ނުރައްކާވާނެ. އެއީ އިންސާނިއްޔަތައް އަދި މާބޮޑު ނުރައްކަލަކަށް ވެގެންދާނެ." ޖެކްއިސް ވިދާޅުވިއެވެ.\nޖެކްއިސް ވިދާޅުވި ގޮތުގައި މިހާރު އިންސާނުންގެ އަމަލުތައް ހުންނަ ގޮތައް ބަލާއިރު ޖަނަވާރުންގެ ފަރާތުން އިންސާނުންގެ ހަށިގަނޑަށް ވައިރަސްއެއް އެރުމުގެ ފުރުސަތު ކުރިއަށްވުރެ މާބޮޑަށް އެބައޮތެވެ. އެހެންކަމުން ގޮތްނޭންގޭ ބަލިމަޑުކަމެއް ފެތުރިގެން ދިއުމުގެ ފުރުސަތު ބޮޑުވަމުން އަންނަކަމަށް އޭނާ ވިދާޅުވިއެވެ.\n"ރީނދޫ ހުމާއި، ތަފާތު ވައްތަރުތަކުގެ އިންފްލްއެންޒާތަކާއި ޖަނަވާރުންގެ ފަރާތުން އިންސާނުންގެ ގަޔަށް ވާސިލްވާ ވައިރަސްތައް މިވަނީ އިތުރުވެފައި. އެހެންކަމުން ކޮވިޑް-19 އަށްވުރެ މާނުރައްކާ ބަލިމަޑުކަމެއް ފެތުރިގެން ދިއުމުގެ ފުރުސަތު އިންތިހާއަށް ބޮޑު." ޖެކްއިސް ވިދާޅުވިއެވެ.\nފުރަތަމަ އެބޯލާ ފެތުރެން ފެށުމުން އެބަލި ދެނެގަންނަން ލޭގެ ސުންކު (ސާމްޕަލް) ނެގި ޑޮކްޓަރަކީ ޖެކްއިސްއެވެ. އެއީ ކުރިން ފެނިފައި ނެތް ތަފާތު އާބައްޔެއްކަމަށް ޖެކްއިސް ނިންމަވާ، ބަލީގެ އިތުރު ތަހްލީލްތައް ފުރަތަމަ ފެއްޓެވީ އޭނާ އެވެ. ފަހުން ޓެސްޓްތައް ފުރިހަމަ ކުރަން ސުންކު ބެލްޖިއަމް އާއި އެމެރިކާ އަށް ފޮނުވައިގެން ކުރި ތަހްލީލްތަކުން ސައިންސްވެރިންނަށް ކަށަވަރު ކުރެވުނީ އެއީ އެހައިތަނަށް އަދި ދުނިޔެ އިން ފެނިފައި ނެތް ބައްޔެއް ކަމަވެ. ފަހުން އެބަލީގެ ނަމަކަށް އެބޯލާ ކިޔާފައި ވެއެވެ.\nއެބޯލާގެ ބަލި މީހުން ފުރަތަމަ އެޑްމިޓްކޮށް ފަރުވާ ދިނީ ޔަމްބޫކް މިޝަން ނަމަކަށް ކިޔާ ހޮސްޕިޓަލެއްގައެވެ. އޭރު ހޮސްޕިޓަލްގައި އެޑްމިޓްކުރި %88 ބަލި މީހުން ބަލިން ރަނގަޅުނުވެ މަރުވިއެވެ. އަދި ބަލިމީހުންނަށް ފަރުވާ ދިނުމުގެ މަސައްކަތް ކުރި މީހުންގެ ތެރެއިން %80 މީހުން މަރުވިއެވެ.\nކޮވިޑް-19 އާއިއެއްވަރަށް ދުނިޔޭގެ ހާލަތު ގޯސްނުވި ނަމަވެސް ފާއިތުވި ވިއްސަކަށް އަހަރުތެރޭގައި ވަނީ ނުރައްކާތެރި ބަލިތަކެއް ދުނިޔޭގައި ފެތިރިފައެވެ. އެގޮތުން އެންމެ ފާހަގަ ކުރެވެނީ މާސް އާއި ސާސް ރޯގާއެވެ. ކޮވިޑް-19 ފުރަތަމަ އިންސާނުންނަށް ޖެހުނީ ކިހިނެއްކަން އަދި މިހާތަނަށް ކަށަވަރުކަމާއިއެކު ބުނަން ނޭންގުމަކީ ވެސް ވަރަށް ބޮޑު ނުރައްކަލެއް ކަމަށް ސައިންސްވެރިން ވިދާޅުވެއެވެ.\nއެޕޯލާެަކީ އެފްރިކާ ބައްރުގެ މީސްތަކުން ހަލާކުކޮށްލުމަށް ހެދި އެއްޗެއް


2 Commission ah baaru dhinumaa behey bill committee ah | Mihaaru\n04 ޑިސެމްބަރ 2018 - 15:112comments\nބިލް ބަލައިގަންނަން ފެނޭތޯ ވޯޓަށް އެހީ، އިދިކޮޅު ޕީޕީއެމާއި އެމްޑީއޭގެ މެމްބަރުން ބިލާ ދެކޮޅަށް މަޖިލީހުގެ ތަޅުމުގައި އިހްތިޖާޖް ކުރައްވަމުން ގެންދަވަނިކޮށެވެ. މަޖިލީހަށް ހުށަހެޅީ ގާނޫނުއަސާސީއާ ހިލާފު ބިލެއް ކަމަށް ވިދާޅުވެ، އިދިކޮޅު މެމްބަރުން އިއްޔެ ވެސް މަޖިލީހުގެ ތަޅުމުގައި އަޑުގަދަ ކުރި އެވެ.\n2 commission thahugeegee idhaaraa akah hadhaI baaruthah dhenee\nބިލް މަޖިލިހަށް ބަލައިގަތުމަށް ފާސްކުރުމަށް ފަހު، މަޖިލީހުގެ ރައީސް ގާސިމް އިބްރާހިމް ވިދާޅުވީ، ބިލާ މެދު މެމްބަރުންގެ ކަންބޮޑުވުން ހުރި ނަމަ، ކޮމިޓީ މަރުހަލާގައި އެ ބިލަށް ބަދަލު ގެނައުމުގެ ފުރުސަތު މިހާރު އޮންނާނެ ކަމަށެވެ.\n"ދައުލަތުގެ ފައިސާ އާއި މުދަލަށް ހިޔާނާތްތެރިވުމުގެ މައްސަލަތަކާއި ގޮތް ނޭނގޭ މަރުގެ މައްސަލަތައް ބެލުމުގެ ބިލް" ބަލައިގަންނަން ފާސް ކުރީ ވޯޓުގައި ބައިވެރިވެވަޑައިގެންނެވި 42 މެމްބަރުންގެ އަޣުލަބިއްޔަތުންނެވެ. ބިލް ބަލައިގަންނަން ނުފެންނަ ކަމަށް ފަސް މެމްބަރުން ވޯޓު ދެއްވި އެވެ.\nއަލިފުށީ ދާއިރާގެ މެމްބަރު މުހައްމަދު ރަޝީދު ހުސައިން ބިލް ހުށަހެޅުއްވި އިރު، ކޮރަޕްޝަންގެ މައްސަލަތައް ބެލުމަށް ވަކި ކޮމިޝަނަކާއި މަރުތަކުގެ ހަގީގަތް ހޯދަން ރައީސް އިބްރާހިމް މުހައްމަދު ސޯލިހް ވަނީ ކޮމިޓީއެއް އުފައްދަވައި، މެމްބަރުން ވެސް އައްޔަން ކުރައްވައިފަ އެވެ.\n2 commission eh ufedhdhee siyaasee beynumeggai: PPM\nބިލްގެ މަގްސަދުތަކުގެ ތެރޭގައި ހިމެނެނީ ތަހުގީގު ނުކޮށް، ދޫކޮށްލާފައި ހުރި އަދި އެކަށީގެންވާ މިންވަރަށް ތަހުގީގުނުކޮށް ދޫކޮށްލާފައިވާ މަރުގެ މައްސަލަތަކާއި ގެއްލިފައިވާ މީހުންގެ މައްސަލަތައް ދެނެގަނެ، އެ މައްސަލަތައް އަލުން ތަހުގީގުކޮށް އެ ކަންކަމުގެ ހަގީގަތް ހޯދައި، ޒިންމާވާން ޖެހޭ މީހުން ޖަވާބުދާރީ ކުރުވުމެވެ.\nމީގެ އިތުރުން، ދައުލަތުގެ މުދަލާއި ފައިސާ އަށް ހިޔާނާތްތެރި ވެފައިވާ މައްސަލަތައް ފާހަގަކޮށް، އެކި ފަރާތްތަކުގެ އިހުމާލާއި ފަރުވާ ކުޑަކުރުމުގެ ސަބަބުން ދައުލަތަށް ގެއްލިފައިވާ މުދަލާއި ފައިސާގެ މައްސަލަތައް ބަލައި ދައުލަތުން ގެއްލިފައިވާ ފައިސާ އަނބުރާ ހޯދުމަށް ހަޅަން ޖެހޭ ފިޔަވަޅުތައް އެޅުމެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް އިދިކޮޅު ފަރާތްތައް މަޖިލީހުގެ މެމްބަރުން ރައީސް އިބްރާހިމް މުހައްމަދު ސޯލިހް ޕީޕީއެމް އަހުމަދު އަސްއަދު މަރުގެ މައްސަލަތައް ބަލާ ކޮމިޝަން